ކެހި | Esfiya - Dhivehi Vaahaka Site\n“ބޮސް! ފާޑެއްގެ މީހެއް އައިއްސި ބޮސް ކައިރިއަށޯ ކިޔާފަ. ފުއްޕާފަ ހުރި ވައްތަރަކުން ވަރަށް ލަޑާހިތްވެފަ ކުދިންކޮޅު ތިބީ. ކިހިނެތް ހަދަންވީ؟” ކައިރިއަށް އައި ޕާޓޭ ސޮރެއްގެ އަޑަށް ލޯމަތީ ނުފުށުން ބާއްވާފައި އޮތް އަތް ހިއްލާލައިފައި ފާލިހު ބަލައިލީ އެއް ލޮލުންނެވެ.\n“ހޫނ… ވައްދާ އޭނަ…” އަމުރު އިއްވައިލުމަށްފަހު ސިގެރޭޓެއް ނަގައި ރޯކޮށްލި ފާލިހު ތެދުވެ ސޯފާގައި ދެފައި ވަށްކޮށްލިއެވެ. އެ ބުނި މީހަކީ ކާކުކަން އޭނާއަށް މާ ރަނގަޅަށްވެސް އިނގެއެވެ. ދޮރުފަތެއް ނެތް ދޮރުކަނީގައި އެލުވާފައި ހުރި ފޮތިގަނޑު ހިއްލައިލާފައި އެތެރެއަށް ވަތް އައިކާންއަށް ފާލިހު ފެނުމާއިއެކު ބައްތިރީސް ދަތް ދިލުވައިލިއެވެ.\n“ބުރޯ!!!” އައިކާން ދިޔަގޮތަށް ގޮސް ފާލިހު ގައިގައި ބައްދައިގަތެވެ.\n“ހޫނ ހޫނ… މަ މީ އަންހެނެއް ނޫނޭ!” ފާލިހު ހީލާފައި އޭނާގެ އެކުވެރިޔާ ގައިގައި ބައްދާލިއެވެ.\n“ކަލޭ އިސްތަށިގަނޑު ހާދަ ސަޅިކޮށްލާފަ ތިހިރީ. ފަރަށް ގޮސް ގޮސްތަ ރަތް ވީ؟” އައިކާން ފާލިހުއާއި ކުރިމައްޗަށް ވާގޮތަށް ހުރި ސޯފާގައި އިށީންނަމުން ސަމާސާކޮށްލިއެވެ.\n“ކަލެއޯ؟ ކަރަށް މާ ޗޭނު ގިނަކޮށްލައިގެން… ބައްޕަތަ ގައިންދެނީ؟” އާންމުގޮތެއްގައި ބަސްމަދު ފާލިހުވެސް އެންމެ ގާތް އެކުވެރިއާގެ ސަމާސާއަށް ވުމުން ބައިވެރި ނުވެ ނީންދެވުނެވެ. ހަބަރު ދޭން ކުރިން އައި ޕާޓޭ މީހާ ވާނުވާ ބަލަން ބޯދިއްކޮށްލިިއިރު ފާލިހު ހިނިތުންވެފައި އިން ތަން ފެނިފައި އާޝޯހުވީ އާދަޔާހިލާފަށެވެ. ނުކުމެފައި ބޭރުގައި ތިބި ގޭންގު ކުދިން ގާތު ‘ބޮސް ހެނީއޭ، ހީފިއޭ’ ކިޔައިގަތުމުން އެއްބަޔަކު ގަބޫލުވެސް ނުކުރިއެވެ. އޭގެން އެކަކުވެސް ފާލިހު ހޭތަން ނުދެކޭވިއްޔާއެވެ.\n“ބައްޕަ ނައްޓާލައިފި ކައްވަޅަށް. ރަށުގަ އެކަނިވީ ވަރުން ކަލޭމަތިން މިސްވެގެން މިއައީ.” ފުޅާ ހިނިތުންވުމަށް ފުސްކަމެއް ގެނުވަމުން އައިކާން ބުންޏެވެ.\n“އެހެންދޯ. ނަސީބެއްނު މިސްވިކަންވެސް.” ބައްޕަ ނިޔާވި ވާހަކައިގެ ތެރެއަށް ވަންނާކަށް ފާލިހު ގަސްތެއް ނުކުރިއެވެ. ހިތާމަވެރި ވާހަކަ ދެއްކުމާއި، މީހުންނަށް ހިތްވަރު ދިނުމުގެ ބަސް ބުނުމަކީ އޭނާ ކޮށް އުޅޭ ކަމެއް ނޫނެވެ. އެއަށް ވުރެ ސަމާސާގެ މަގުން ކުރިއަށް ދިޔުން އޭނާއަށް މާ ކަމުދެއެވެ.\n“ކޮބާ، ކަލޭ ބިޓެއް ހޯދާކަށް ނޫޅެންތަ؟” އެތަށް އަހަރެއް ފަހުން ދިމާވި އެންމެ ގާތް އެކުވެރިޔާގެ ހަޔާތް ކުރިއަށްދާ ގޮތަކާއިމެދު ޝައުގުވެރި ވެފައި އައިކާން އަހައިލިއެވެ.\n“އަދި ރަނގަޅު ޗިކެއް ނުފެނިގެން މި އުޅެނީ. ބޯ ރަތްކޮށްފަ ހުއްޓަކަސް ބޭނުންވަނީ ހާއްސަ އެންމެ މީހެކޭ.” ފާލިހު ޖަވާބުދިނެވެ. ބޭރުގައި ކަންފަތް ޖަހައިގެން ތިބި ދެ މީހުންނަށް އެ އަޑު އިވިފައި ‘އެހެންވެދޯއޭ ބޮސް މާ ވަރަކުން އަންހެނުން ފަހަތުން ނޫޅެނީ’ އަނެކަކު ކައިރީ ވައި އަޑުން ކިޔައިލިއެވެ.\n“އާޗާ! ޞާލިހޭ ދޯ!” އައިކާން ރާގަކަށް ދަމައިލިއެވެ. “މަ އަސްލު މިކޮޅަށް އަންނަން ޖެހުނީ ސައިޑެއް ގެންގުޅޭކަން ބިޓަށް ބަޓުވީމައޭ އިނގޭތަ؟ މުޅި ރަށުގަ ފަލީހަތްކޮށްލީއޭ ޖަހާ… ޓަފު މަންޖެއެއް އެ ބަދީލާ އެއީ… އާހް… ކުއްލިއަކަށް މިސްވެއްޖެ އޭނަ މަތިން….. އޭގެ ފަހުން މަވެސް މި ވިސްނަނީ ޞާލިހުވެވޭތޯ، ކަލޭހެން.” އައިކާން އަނގަތަޅުވައިލިއެވެ. މީނަގެ އަނގަ ހަލުވިކަމަށް ސްކޫލް ދައުރުންސުރެ ބަދަލެއް ނާދެއޭ ފާލިހުގެ ހިތަށްއެރިއެވެ. އެ ގޮތުގައި ބޭކާރު އަނގަތަޅަށް ދެ އެކުވެރިންނަށް ތިބެވުނީ ކިހާއިރަކު ކަމެއްވެސް ނޭންގެއެވެ.\nކުއްލިއަކަށް އިވުނު ބާރު، ތޫލި ހަޅޭކުގެ އަޑަށް ފާލިހުއާއި އައިކާންގެ ވާހަކަ މެދުކަނޑައިލަން ޖެހުނެވެ. އަޑު އައީ ޖަގަހައިގެ ބޭރުންނެވެ. ވާނުވާ ބަލަން ނުކުތް ފާލިހުގެ ފަހަތުން އައިކާންވެސް ނުކުތެވެ. ބޭރަށް ނުކުތްއިރު ދޮރުމަތީ އިށީންދެގެންކަމެއް ވެއްޓިފައި ކަމެއް ނޭންގޭ އަންހެންކުއްޖާ އިނީ ފުންނާބު އުސް ބޫޓެއް އަތަށް ލައިގެނެވެ. ފާލިހުމެން ދެ މީހުން ނުކުތްތަން ފެނިފައި އަންހެންކުއްޖާ އެ ދިމާއަށް ބަލައިލިއެވެ.\n“ކިހިނެތް ވީ މާ ބާރަކަށް ތި ހަޅޭއްލަވަނީ؟” އައިކާން އަހައިލިއެވެ.\n“މަ..މަގޭ ބޫޓު!!! މިއޮއް އަގުބޮޑު ބޫޓު އެ ހަލާކުވީ!” ބަލާބެލުމަށް ވިއްސަކަށް އަހަރުގެ އެ ކުއްޖާ ކަރުނައަޅާފައި ރޯން ފެށިގޮތުން ހީވީ ބޮޑާހާކާ ކުޑަކުއްޖެއްހެނެވެ. ފާޑެއްގެ އަންހެނަކު ތިމާގެ ޖަގަހަ ކުރިމަތީ އަޑުން އަޑުނަގައި ރޯންފެށުމުން ފާލިހުއަށް ހަދާނެ ގޮތެއް ނޭންގި ހިތްއަވަސްވިއެވެ. މީ ދުވަހަކުވެސް އޭނާއަށް ދިމާވި ކަމެއް ނޫނެވެ.\n“ދެން މިތާ އިންނަނީތަ؟” ފާލިހު އަހައިލިއެވެ. ރުއިމުގައި އަވަދިވެ އިން އަންހެން ކުއްޖާއަށް ފާލިހުގެ އަޑު އިވޭހެންވެސް ހީނުވިއެވެ.\n“މަ ގައިންދެންތަ ބޫޓެއް؟” އައިކާން ބުނި އެތިން ފާލިހުއަށް ހައިރާންވެފައި އޭނާއާއި ދިމާއަށް ބަލައިލެވުނެވެ. އެ ޖުމުލައިން އަންހެން ކުއްޖާގެ ސަމާލުކަން ހޯދިއްޖެއެވެ. ބަދީލާއާއި ދޭތެރޭ ދިމާވި ހާދިސާ އެހާ އަވަހަށް އައިކާން ހަނދާން ނެތުނީ ކަންނޭންގެއެވެ.\n“ކަލެއަކަށް ނުގަނެވޭނެ މިހާ އަގުބޮޑު ބޫޓެއް! މީ ލޫއީ ވިޓާން އެއްޗެކޭ!” އަންހެން ކުއްޖާ ވަރަށް ރުޅި އައިސްފައި ބުންޏެވެ. އައިކާން ކަހަލަ ނަކަލީ ޗޭނުތަކެއް އަޅައިގެން، ބާ ޓީޝާޓުގަނޑެއް ލައިގެން ހުރި މީހަކަށް އެ ބޫޓު ގަތް ފިހާރައަށްވެސް ނުވަދެވޭނޭ ބުނާކަހަލައެވެ.\n“އެ ކާކު؟ ޔޫރަޕް ގޮލައެއްތަ؟” އެ ބުނި އެއްޗެއް ނޭންގިގެން އައިކާން ފާލިހު ކަންފަތްބުޑުގައި އަހައިލިއެވެ.\n“މަ ގައިންދީފާނަން…” އަމިއްލަ އަނގައިން ނުކުތް ޖުމުލަ ޙުދު ފާލިހުއަށްވެސް ނުވިސްނުނެވެ. “މަ ކީއްވެ މި ދައިތައަށް ބޫޓު ގައިންދޭންވީ؟” އޭގެ ސިކުންތެއް ފަހުން މިހެން އެރީވެސް ހަމަ ފާލިހުގެ ހިތަށެވެ.\n“ބުނެފީމެންނު މީ ކަލޭމެންކަހަލަ ފަގީރުންނަން ގަނެވޭނެ އެއްޗެއް ނުނޭ!” އަންހެން ކުއްޖާ ފާލިހުއާއި އައިކާންއަށް ބަލައިލި ގޮތުން ހީވީ މީދަލަކަށް ބަލައިލިހެންނެވެ. ކޮޅަށް ތެދުވެފައި، ލައިގެން ހުރި އަގުބޮޑު ވައްތަރުޖަހާ ހެދުން ފޮޅައިލާފައި ހުސްފަޔާ ހިނގަން އުޅުނީ ބޮޑުވާ އިނގިއްޔާއި ފުންނާބު އެކަނި ޖައްސައިގެނެވެ. ހީލްއެއްގެ އެއްކިބައަށް އަރައިގެން ހިނގަން އެއަށްވުރެ މާ އުނދަގޫވާނެތީއެވެ. ކުއްލިއަކަށް ކުރިމަތިން ދިއްވި ދެ ފައިވާން ޖޯޑު ފެނިފައި އޭނާ އިސްއުފުލައިލިއެވެ. ކުރިމަތީ ތިބި އައިކާންއާއި ފާލިހުއަށް، އެ މީހަކު އަރައިގެން ހުރި ފައިވާން ޖޯޑު އަންހެން ކުއްޖާ ކުރިމަތީ ބަހައްޓައިލެވުނީ އެއްފަހަރާއެވެ. ދެ އެކުވެރިންނަށް އެކަކު އަނެކަކަށް ބަލައިލެވުނީ ތީ ކޮންކަމެއްހޭ އަހައިލާ ގޮތަކަށެވެ.\n“މީނަ އަނެއްކާ މި އަންހެނާއާ ހެދި…” ދެ މީހުންނަށްވެސް ހިތަށްއެރި އެތިން ކުރެވުނީ ހިތި އިހުސާސެކެވެ. އަންހެން ކުއްޖާއާއި ދިމާލަށް ބަލައިލީ ކޮންމެވެސް އެއް ފައިވާނަކަށް އަރާށޭ ބުނާފަދައަކުންނެވެ. ހަތަރު ފައިވާންކިބައަށް ބަލައިލި އަންހެން ކުއްޖާ އަނގަ ޗޭކޮށްލީ، މީ ގެދޮރެއް ނެތް ދެ ފަގީރުންގެ ފައިވާންބާއޭ ހިތާ ކަންނޭންގެއެވެ. އެއް ފަހަރު ފައިވާންތަކަށް، އަނެއްފަހަރު ދެ ފިރިހެނުންނަށް ބަލައިލާފައި ވަރަށް ހައިރާންވެފައި ތައްމިނަށް އަނގަ ހުޅުވައިލިއެވެ.\n“އޯ!!! ކަލޭމެން މަށާ އަޅައިގަތީ ދޯ! އޯކޭ އޯކޭ… އަންޑަސްޓޭންޑަބަލް. މަށާ ދެން އަޅައިނުގަންނާނީ ކާކު؟” އޭނާ ވަރަށް ފަހުރުވެރިކަމާއިއެކީ ބުންޏެވެ. އެއަޑަށް ފަހަތުގައި ޖަގަހައިން ބޯ ދިއްކޮށްގެން ތިބި ކުދިންކޮޅުގެ ތެރެއިން އެކަކު އަނގަ ޗޭކޮށްލިއެވެ.\n“ކަންމަތީ ފިހާރައިގަ އިންނަ ޝަފިއްތަވެސް މާ ހޮޓު އޭނައަށް ވުރެ.” އެ ސޮރު ކިޔައިލިއެވެ.\n“މީނަވެސް ރީއްޗެންނު… ބޮސްއާ ގުޅޭކަންނެ ފާޑަކަށް.” އަނެއް ޒުވާނާ ބުންޏެވެ.\n“ނުވާނެ! ބޮސްއާ ހަމަ އެންމެ ގުޅޭނީ އެއްކަލަ ގަރާޖުގަ އުޅޭ މަންޖެ.” އަނެކަކު އޭނާ ދެކޭގޮތް އިއްވައިލިއެވެ. ބޮސްއަށްވުރެ އައިކާން ތަންކޮޅެއް ރީއްޗޭ ހިތަށް އެރުމުން ބޮސް ދައްވާނެބާއޭ ހިތަށްއެރި ނަމަވެސް، ލޯބިވާ ބޮސް މޮޅުވޭތޯ އުންމީދުކޮށްލެވުނު ބައެއްވެސް ތިއްބެވެ. ކޮންމެއަކަސް މި މީހުން ތިބީ ބޮސް ފާލިހުގެ ހަޔާތަށް މި ކުއްޖާ ވަންނާނެތޯ ނޫންތޯ ބަލަން ކެތްމަދުވެފައެވެ. އޭނާ އަރާ ފައިވާނެއްގެ ސަބަބުން އޭގެން އެކަކުގެ ހަޔާތަށްވެސް ވަންނާނެ ކަމަށް ނިންމީ ކޮންކަހަލަ ސިޔާސަތެއްގެ ދަށުން ކަމެއް ނޭންގެއެވެ.\nއަންހެން ކުއްޖާ ކަނާތު ފައި ފާލިހުގެ ފައިވާނަށް ކޮއްޕައިލިތަން ފެނިފައި ގޭންގު ކުދިންކޮޅު ބޮސްއަށްޓަކައި އުފާ ފާޅުކުރަމުން ތެޅިގަތެވެ. ނަމަވެސް އެ އުފާވެރިކަން އޮޅުންބޮޅުމަކަށް ބަދަލުވީ ނިކަން އަވަހަށެވެ. ވާތު ފައިން އެރީ އައިކާންގެ ފައިވާނަށެވެ.\n“މިހާރު އޯކޭއެންނު. މަށާހެދި އެކުވެރިކަން ރޫޅޭނެކަމެއް ނެތް. ތޭންކްސް ފޯ ދަ ސްލިޕާރސް ބައި ދަ ވޭ.” ތުއި ގޮތަކަށް އަތް ވިހުރުވައިލާފައި ދެ ވައްތަރުގެ ދެ ކިބައަށް އަރައިގެން، ދެ ޒުވާނުން ފަސްދީފައި އެ ކުއްޖާ ހިނގައިގަތެވެ. ވީނުވީ ސާފުނުވެފައި ތިބި ފާލިހުއަށާއި އައިކާންއަށް ދެމީހުން ދެމީހުނަށް ބަލައިލެވުނެވެ. ދެތިން ސިކުންތައްފަހު ބަހެއް ބުނުމެއްނެތި އައިކާން ބާކީ އޮތް އޭނާގެ ފައިވާނުގެ ކަނާތު ކިބައަށް އަރައިގެން އަންހެން ކުއްޖާ ދިޔަކޮޅާއި އިދިކޮޅަށް ހިނގައިގަތެވެ. އޭނާ ފަހަތުން ދާން ބޭނުންވެފައި ހުރި ނަމަވެސް ފާލިހުއަށް އެކަން އަންގަން ބޭނުން ނުވީއެވެ. ފާލިހުވެސް އޭނާގެ ވާތުކިބައަށް އަރައިގެން ގޮސް ޖަގަހަ ތެރެއަށް ވަނެވެ. ދެ ޒުވާނުންވެސް އެ ވަގުތުން ފެށިގެން ލަނޑުދަނޑި ކަނޑައެޅީ ބީރައްޓެހި އެ ކުއްޖާގެ ހިތް އަތުލުމަށެވެ.\n“އެ މަންޖެ އުޅޭ ތަނެއް ހޯދާ.” ކައިރީގައި ހުރި ގޭންގު ކުއްޖަކަށް އަމުރުކޮށްފައި ފާލިހު ގޮސް ސޯފާގައި ޖައްސައިލިއެވެ.\n“ބޮސްގެ ލޯބި ކާމިޔާބު ވާނެކަމަށް ސަތޭކަ.” ފާލިހުއަށް ނީވޭ ވަރަށް އެ ސޮރު ކިޔައިލިއެވެ.\n“ނުވާނެކަމަށް ސަތޭކަ.” އެހެން ޒުވާނަކު ވާދަކޮށްލިއެވެ.\n“ހަލޯ. އޭ، އަންހެން ކުއްޖަކު އުޅޭތަން ހޯދަދީބަލަ.” އަނެއް ކޮޅުން އައިކާން ފޯނުން މީހަކަށް ގުޅައިލާފައި އެދުނެވެ.\nއާ ދުވަހަކަށް އިރުއެރިއިރު އައިކާން ހުރީ އެކުވެރިއެއްގެ ގޭ ކުރިމަތީގައެވެ. ބެލް އަޅައިލުމާއެކު މާ ގިނައިރެއް ނުވެ އެތެރެއިން އެކުވެރިޔާ ދޮރު ހުޅުވައިފިއެވެ.\n“ކަލޭ އުޅުނީމެންނު ދޯ ކައްކާފަ ކުނި ކަހާނެ މީހަކު ނުލިބިގެން.” އައިކާން ޔަގީންކޮށްލުމުގެ ގޮތުން އަހައިލިއެވެ.\n“އާނއެކޭ… މަހަކަށް ދެ ހާހޭ ބުނީމަވެސް ބަންގާޅިއެއްވެސް ނައޭ! މަގޭދެކެ ބިރުންނޯ އެންމެން އުޅެނީ!” އެކުވެރިޔާ ކުސްތަޅައިލިއެވެ.\n“މަ ފަސް މަސް ވަންދެން ކަލެއަށް ގެ ސާފުކޮށްފަ ފައިވް ސްޓާރ ފެންވަރަށް ކައްކަދޭނަން. އެޑްވާންސްކޮށް ހުރިހާ ލާރިއެއް ދީބަލަ.” އައިކާން ހުށައެޅިއެވެ.\n“ކަލޭއަށް އިނގޭ ކައްކަން؟ އެޑްވާންސްކޮށް… ދިހަ ހާސް؟! އަނެއްކާ ބައްޔެއް ޖެހިގެން ބޭސް ނުކުރެވިގެންތަ ތި އުޅެނީ؟” އެކުވެރިޔާ ހައިރާންވިލެއް ބޮޑުކަމުން، ފުރަތަމަ ހައިރާން ވާންވީ ކޮން ކަމަކާ ކަމެއްވެސް ނޭންގިގެން އުޅުނެވެ.\n“ނޫން. އެކަމަކު ވަރަށް އާޖެންޓުކޮށް ބޭނުންވެއްޖެ. ކަލެއަށް އިނގެއެންނު މަ މީ ލާރީގެ ކަންކަމުގަ މަކަރުހަދާ މީހެއް ނޫންކަން. ކަލޭ ނޫން ކާކު ދެން މަގޭ ހުރީ؟” ތިމާގެ ނަޒާހަތްތެރިކަން ސާބިތުކޮށްދޭން މަސައްކަތް ކުރުމަށްފަހު ތިމާގެ ނިކަމެތިކަންވެސް ފާޅުކޮށްލި އައިކާންގެ ވިސްނުން ވަރަށްވެސް ތޫނެވެ.\n“އޯކޭ، އޯކޭ. މެންދުރު ފަހުން އާދޭ ބަލާ. މާދަމާއިން ފެށިގެން އަންނާތި ކައްކާ ކުނިކަހަން.” އެކުވެރިޔާ އެއްބަސްވި ވުމުން ދައްކުވައިދިނީ އޭނާގެ މުއްސަނދި ކަމެވެ. ‘އެންމެ ދިހަ ހާސް’ އެއީ މާ ބޮޑު އެއްޗެއް ނޫނޭ ބުނާކަަހަލައެވެ.\nބިޔަ ހަވޭލީގެ ދޮރޯށި ކުރިމަތީ ދެކޮޅަށް ހިނގަ ހިނގާ ހުރި ފާލިހު ހުރީ އެތެރެއަށް ވަންނަން ޖެހިލުންވެފައެވެ. އުފަން ބައްޕައާއި ދިމާލަށް އެއްޗެހި ގޮވާފައި އެގެއިން ނުކުތްތާ ދެ އަހަރު ވެއްޖެވިއްޔާއެވެ. ފުން ނޭވާއެއް ދޫކޮށްލާފައި ބެލްޖަހަން އަތް ދިއްކޮށްލިތަނާ އަމިއްލައަކަށް ދޮރޯށި ހުޅުވިއްޖެއެވެ. އެތެރެއިން ނުކުތް ބީ.އެމް.ޑަބްލިއު ފެނިފައި ހުރިހާ ހިތްވަރެއް އެލިގެން އައިކޮޅަށް އެނބުރުންތަނާ ކާރުން ބަރުގޮނު އަޅައިލިއެވެ. ކާރުގައި އިން ބައްޕައަށް އޭނާ ފެނުނީއެވެ. ދެން އަނބުރާ ދިއުމެއް ނެތެވެ. ކާރު އައިސް ކައިރީ ހުއްޓައިލުމުން ފާލިހު ހަށިގަނޑު ސީދާކޮށްލިއެވެ. ކާރުގެ ކުރީ ކުޑަދޮރު ތިރިއަށް ކަހައިލާފައި ބަލައިލި ބައްޕަ އެއްބުމަ ހިއްލައިލިއެވެ.\n“ކާކު ތީ؟” ބައްޕަ ނޭންގޭ ކަމަށް ހަދައިލި ގޮތުން ފާލިހު ހައްތަހާ ކަޑަވިއެވެ.\n“ބައްޕާ… ދިހަ ހާސް ރުފިޔާ ދީބަލަ…” ފާލިހު ހިންދިރުވާލާފައި ބުނެލިއެވެ.\n“ގެއަށް އަންނަން ޖެހޭނެ. އެއްކޮށް މޫވް އިން ވާން ޖެހޭނެ.” ބައްޕަ ޝަރުތު ކަނޑައެޅިލެއް ނިކަން އަވަހެވެ. ފާލިހު ބޯ ޖަހައިލިއެވެ. ފާލިހުއަށްވެސް ދިހަ ހާސް ރުފިޔާ ލިބުނީއެވެ.\nއޭގެ އެއް މަސް ފަހެވެ. ލޫއި ވިޓާން ކޮތަޅެއް ހިފައިގެން ހިނގާފައި ދިޔަ ފާލިހު ހުރީ ހިތް އަވަސްވެފައެވެ.\n“ޒާރާޔޯ ކިޔަނީ. މީހަކާވެސް ނީންދޭ. ރައްޓެހިވެސް ނުވޭ.” އަންހެން ކުއްޖާގެ މައުލޫމާތު ހޯދި ފަރާތުން ބުނި ބަސްތައް ފާލިހުގެ ސިކުނޑީގައި ތަކުރާރު ވަމުންދިޔައެވެ. ގެއާއި އަރާ ހަމަވިތަނާ އަނެއް ކޮޅުން އައިސް ހުއްޓުނީ އައިކާންއެވެ. އޭނާވެސް ހުރީ ލޫއީ ވިޓާން ކޮތަޅެއް ހިފައިގެނެވެ. ދެ މީހުންނަށް ދެމީހުންގެ އަތުގައިވާ ކޮތަޅު ފެނިފައި މޭގައި ރުޅިގަނޑު ކެކިގަތެވެ. ދޮރުގައި ޓަކިތަޅައިގަތީ ދެ މީހުން އެއްފަހަރާއެވެ. އެ ދެމެދުގައި އޮތް ވާދަވެރިކަމުން، އަލިފާން ރޯވާވަރު ވެފައި ހުއްޓައި އެތެރެއިން ދޮރު ހުޅުވައިލިއެވެ. ދެ ޒުވާނުން އެ ދިމާއަށް ބަލައިލިއިރު ދޮރުމަތީ ހުރީ ވަރަށް ރީތި ފިރިހެނެކެވެ. އައިކާންމެން ފެނިފައި އެ މީހާގެ ދެލޯ ބޮޑުވިއެވެ.\n“ޒާރާ… އެބައުޅޭތަ؟” އައިކާން އަހައިލިއެވެ. އޭނާއާއި ފާލިހުގެވެސް ހިތުގައިވީ އެއް ސުވާލެކެވެ. މީ އަނެއްކާ ކާކުބާއެވެ؟\n“އާ…އަމް…އާ..” ރީތި ފިރިހެން މީހާ ނިއްކުރިން އޮއްދާ ފޮހެލާފައި ކިޔާނެ އެއްޗެއް ނޭންގިގެން އުޅުނެވެ. “މަ މީ ޒާރާ…” އެ މީހާ ބުނި އެތިން ފާލިހުއާއި އައިކާންގެ ބޮލުގައި ޖެހުނީ ބޮޑު ސުވާލު މާކެކެވެ.\n“އެ ދުވަހު ރައްޓެހިންތަކެއް ޖެއްސި ޑެއާރއެއް އެއީ… އަންހެނަކަށް ވެގެން އެ ގޭންގުގެ ބޮޑު މީހާ ކުރިމަތީ އެކްޓެއް ޖެއްސުން…” އެ މީހާ ފާޅުކޮށްލިއެވެ. “މަގޭ ބޫޓު!!!” ތެދުވެރިކަން ފާޅުކުރުމަށްޓަކައި އެ ޖުމުލަ ކީއިރު ނެރުނު އަންހެން އަޑުން ފާލިހުއާއި އައިކާން ދިޔައީ އެއްލިގެނެވެ. އެއީ ހަމަ އެ ދެމީހުންނަށް ހިތާވެވުނު ޒާރާގެ އަޑެވެ.\n“ސޮރީ އިނގޭ… ހަހަހަ… އާނ، ފައިވާން… އަން، މިއޮތީ. ދޮރު ބުޑުން ދެ ވައްތަރުގެ ދެ ފައިވާން ކިބަ ނަގައި ފާލިހުމެން ކުރިމަތީ ބަހައްޓާފައި ހީލަމުން އެ މީހާ ދޮރު ލައްޕައި ތަޅުލިއެވެ. ދެ ޒުވާނުންނަށް ތިބެވުނީ ޖެހި ބުދެއްހެނެވެ. މީ ކޮންފަދަ ކަމެއްހެއްޔެވެ؟\n“މީގެ ބަދަލުގަ މަ ޖެހުނީ ބައްޕަ ކައިރިއަށް އަލުން ދާން.” އަދިވެސް ފާޑަކަށް ގަބުއަރާފައި ހުރެ އަތުގައި އޮތް ކޮތަޅަށް އިށާރާތް ކުރަމުން ފާލިހު ބުންޏެވެ.\n“މަ ޖެހުނީ ފަސް މަސް ވަންދެން ރައްޓެއްސެއްގެ ގެ ސާފުކޮށްފަ އޭނައަށް ކައްކަދޭން…” އައިކާން ބުންޏެވެ.\nހޭވެރިކަމެއްވުމުން ދެ ޒުވާނުންގެ ގާތަށް އައި އަމަށަކު ރުޅިއެއް ނޫނެވެ. ހަށީގައި ހުރި ބާރެއްލާފައި ދޮރުގައި ތަޅައިގަތީ ދުލަށް އައިހާ ނުބައި އެއްޗެއް ގޮވަމުންނެވެ. ދެ މީހުންވެސް ތިބީ އެ ފިރިހެން މީހާގެ ދުވަސް ދުއްވާލަން ތައްޔާރަށެވެ.\n“ގެނޭ ސަތޭކަ…” ދުރުގައި ކުޅިބަލަން ތިބި ފާލިހު ގޭންގު ކުދިންގެ ތެރެއިން އެކަކު އަތް ދިއްކޮށްލިއެވެ. އަނެކަކު މޭގައި އަތް އަޅާފައި ވަރަށް ހިތާމައާއިއެކު އޭނާގެ އަތަށް ސަތޭކަ ރުފިޔާ ލައިދިނެވެ.\nގޭތެރޭގައި ހުރި ފިރިހެން މީހާއަށް ދޮރުގަ ތަޅާ އަޑުފައްގަނޑާއި، ގޮވި ނުބައި އެއްޗެހި އިވުނު ނަމަވެސް، ދޮރު ހުޅުވުމުގެ ގަސްތެއް ނުގެންގުޅެއެވެ. އަތުގައި އޮތް އެމެރިކާއަށް ދާ ފްލައިޓުގެ ޓިކެޓަށް ބަލައިލާފައި ފޮށި ހިފައިގެން ކުޑަދޮރުން ދެމިގަތްއިރު އޭނާ ހުރީ ފާޑަކަށް ބިރުން ދަތްކުނޑި ވިކިފައެވެ.\n“ބެސްޓް ވެކޭޝަން އެވާރ… ހަހަހަ…” އަމިއްލަ ނަފްސަށް ވިސްނައިދޭކަހަލަ ގޮތަކަށް ކިޔައިލާފައި، އަސަރެއް ނެތް ނަކަލީ ހިނިގަނޑެއް ޖަހައިލަމުން އޭނާ ދުއްވައިގަތީ ދުވަހަކުވެސް އުފަން ބިމަށް އަނބުރާ ނައުމަށް ވައުދުވެގެންނެވެ.\nއަންނަންދެން ހުންނާނަން ލޯބިން 14\nހިތާމަ މަޖާ ލޯބި December 18, 2020\nދިރިއުޅުން އަލިކޮށްދިން 8\nހިތާމަ އެހެނިހެން މަޖާ ދީނީ ލޯބި September 18, 2020\nމަޖާ June 26, 2013


Midhiya Mahu MIRA Ah 624 Million Rufiyaa – adduLIVE\nAug 10, 2021, 19:18 ހަސަން ރަޝީދު\nމިދިޔަ މަހު މީރާ އަށް 624.07 މިލިއަން ރުފިޔާ ބަލައިގެންފިއެވެ.\nމީރާ އިން ބުނީ މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށް ވުރެ 6.2 ޕަސެންޓް ދަށް އަދަދެއް ކަމަށެވެ. ނަމަވެސް، މިއީ މިދިޔަ މަހު ލިބޭނެ ކަމަށް އަންދާޒާކޮށްފައިވާ އަދަދަށްވުރެ 13.6 ޕަސެންޓް އިތުރު އަދަދެކެވެ.\nޖުލައި 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 46.7 ޕަސެންޓް ނުވަތަ 291.59 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ %17.9 ނުވަތަ 111.90 މިލިއަން ރުފިޔާއެވެ. މީގެ އިތުރުން، އިންކަމް ޓެކްސްގެ ގޮތުގައި 109.64 މިލިއަން ރުފިޔާ (17.6%)، ގްރީން ޓެކްސްގެ ގޮތުގައި 28.19 މިލިއަން ރުފިޔާ (4.5%)، ވޯކް ޕަރމިޓް ފީގެ ގޮތުގައި 25.92 މިލިއަން ރުފިޔާ (4.2%) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 56.82 މިލިއަން ރުފިޔާ (9.1%) ހިމެނެއެވެ.


Thoofaan Mora Bangladesh ah araifi | Mihaaru\nތޫފާން އެރުމުގެ ކުރިން މިލިއަނެއްހާ މީހުން ވަނީ ރައްކާތެރިކަމުގެ ހިސާބުތަކަށް ބަދަލުކޮށްފައި. --ފޮޓޯ:އޭއެފްޕީ\n30 މެއި 2017 - 10:503comments\nބާރުގަދަ ތޫފާން ބަންގްލަދޭޝްގެ އިރު ދެކުނުގެ އައްސޭރި ފަށުގެ ހިސާބުތަކަށް އެރުމާ އެކު ގަދަ ވަޔާ އެކު ބޯކޮށް ވާރޭ ވެހެމުން ދިޔަ އެވެ. ބަންގްލަދޭޝްގެ މީޓިއޮރޮލޮޖީ ޑިޕާޓްމަންޓުން ބުނީ ބަނދަރު މަތީގެ ކޮކްސް ބާޒާރާއި ޗިޓަގޮން ސިޓީ އަށް ތޫފާން އެރި އިރު 117 ކިލޯ މީޓަރު (73 މޭލު) ބާރު މިނުގައި ވައި ޖެހެމުން ދިޔަ ކަމަށެވެ. ތޫފާނުގައި ގެއްލުން ލިބިދާނެތީ އެއް މިލިއަން މީހުން ވަނީ ރައްކާތެރިކަމުގެ ހިސާބުތަކަށް ބަދަލުކޮށްފަ އެވެ.\nބަންގްލަދޭޝްގެ މީޓިއޮރޮލޮޖީ ޑިޕާޓްމަންޓުން ކުރިން ވަނީ ކޮކްސް ބާޒާރާއި ޗިޓަގޮން އާއި ބިންގަނޑު ތިރި އެހެން ހިސާބުތަކަށް ބޯކޮށް ވާރޭ ވެހޭނެތީ 4-5 ފޫޓަށް ފެންބޮޑުވާނެ ކަމަށް ބުނެފަ އެވެ. އެހެންވެ ސްކޫލްތައް ބަންދުކޮށް ރައްކާތެރި ހިސާބުތަކަށް މީހުން ބަދަލު ކުރުމުގެ މަސައްކަތް ވަނީ ފަށައިފަ އެވެ. މަސްވެރިން ކަނޑަށް ނުނިކުތުމަށް ވަނީ އިލްތިމާސްކޮށްފަ އެވެ.\nތޫފާން އެރުމުގެ ކުރިން ވެރިރަށް ޑާކާ އަށް ވަނީ ބޯކޮށް ވާރޭވެހެން ފަށާފައި. --ފޮޓޯ:އީޕީއޭ\nތޫފާން މޯރާގައި ބަންގްލަދޭޝް އިން އަދި އެއްވެސް މީހަކު މަރުވި ކަމަށް ރިޕޯޓްކޮށްފައެއް ނުވެ އެވެ. ނަމަވެސް ރޮއިޓާސް އިން ބުނެފައި ވަނީ ތޫފާނުގައި ރޮހިންޖާޔާ މުސްލިމުން ދިރިއުޅޭ ރެފިއުޖީ ކޭމްޕްތަކަށް ބޮޑެތި ގެއްލުންތައް ލިބިފައިވާ ކަމަށެވެ. ކޮމިއުނިޓީ ލީޑަރެއް ކަމަށް ޝަމްސުލް އާލަމް ބުނީ ދެ ކޭމްޕަކުން ގާތްގަނޑަކަށް 10،000 ޖިފުޓި ހަލާކުވެފައިވާ ކަމަށެވެ. މިއަންމާގެ ސިފައިންގެ އަނިޔާވެރިކަމުން އެ ގައުމު ދޫކޮށް ބަންގްލަދޭޝް އަށް އެތެރެވާ ރޮހިންޖާޔާ ދަރިކޮޅު މީހުންނަށް ކޮކްސް ބާޒާރުގައި ވަނީ ބޮޑެތި ކޭމްޕްތައް ހަދައިފަ އެވެ.\nމި ތޫފާން އިންޑިއާގެ ބައެއް ސަރަހައްދުތަކަށާއި މިއަންމާ އަށް ވެސް އަރާނެ ކަމަށް ލަފާކޮށްފައިވެ އެވެ. ބަންގްލަދޭޝް އަށް ތޫފާން އެރި އިރު ވޭތުވެދިޔަ ހަފުތާއެއްހާ ދުވަހު ތެރޭ ސްރީ ލަންކާ އަށް ކުރި ގަދަ ވިއްސާރައިގައި ބިންގަނޑު ފޭބުމުން އެ ގައުމުން ވަނީ 180 މީހުން މަރުވެފަ އެވެ.


Google ge furathama pixel branded smartwatch maadhama dhahkaalanee! - One Online\nގޫގުލްގެ ފުރަތަމަ ޕިކްސަލް ބްރޭންޑެޑް ސްމާޓްވޮޗް ހުންނާނެ ކަމަށް ބެލެވޭ ގޮތް ---\nގޫގުލްގެ ފުރަތަމަ ޕިކްސެލް ބްރޭންޑެޑް ސްމާޓްވޮޗް މާދަމާ ދައްކާލަނީ!\nގޫގުލްގެ ފޯނުތަކަށް ލޯބިކުރާ މީހުންނަށް މާދަމާއަކީ ބޮޑު ދުވަހެކެވެ. އެ ކުންފުނީގެ އާ އީޖާދުތައް ދައްކާލުމަށް މާދަމާ ބާއްވާ ރަސްމިއްޔާތުގައި ގޫގުލްގެ އެންމެ ފަހުގެ ފޯނު، ޕިކްސެލް4އަދި ޕިކްސެލް4އެކްސްއެލް ރަސްމީކޮށް ދައްކާލާނެއެވެ.\nމި ފޯނުގެ ގިނަ ފީޗާސްތަކެއް ލީކު ކޮށްލާފައިވީ ނަމަވެސް، ރިޕޯޓްތައް ބުނާގޮތުން އެ ރަސްމިއްޔާތުގައި އާ ކަންތައްތަކެއް ވެސް ފެނުން ގާތެވެ. އެގޮތުން ރީޑިޒައިން ގޫގުލް ހޯމް އަދި ބިލްޓް އިން ވޯލް މައުންޓެއް ހިމެނޭ ހޯމް މިނީގެ އިތުރުން އާ ގޫގުލް ވައިފައި ވެސް ފެނުން ގާތެވެ.\nއާ ނޯޓްބުކް ޑިވައިސް އަކާއި ގޫގުލް ޕިކްސެލް45ޖީ ވެސް މާދަމާ ދައްކާލާނެ ކަމަށް އަޑުތައް ދަނީ ފެތުރެމުންނެވެ. ނަމަވެސް ރިޕޯޓްތައް ބުނާގޮތުން އެއަށްވުރެ ބޮޑު ސަޕްރައިޒެއް އެ ރަސްމިއްޔާތުގައި ފެނިދާނެ އެވެ.\nޓެކް ލޯންޗުތަކުގެ މައުލޫމާތު ގެނެސްދޭ އިތުބާރު ކުރެވޭ ނިކީ އޭޝިއަން ރިވިއުއަށް ކަމާގުޅޭ،ނަން ހާމަނުކުރުމަށް އެދޭ މަސްދަރަކުން ބުނި ގޮތުގައި، ގޫގުލް އިން މާދަމާ ބާއްވާ ރަސްމިއްޔާތުގައި ސްމާޓްވޮޗެއް ވެސް ލޯންޗު ކުރުން ގާތެވެ.\nގޫގުލްގެ ފުރަތަމަ ޕިކްސަލް ބްރޭންޑެޑް ސްމާޓްވޮޗެއް ދައްކާލާނެ ކަމަށް މިދިޔަ އަހަރުގެ ތެރޭގައި ވެސް އަޑުތައް ފެތުރުނެވެ. ނަމަވެސް އެންމެ ފަހުން ގޫގުލް އިން އެ ގަޑި ލޯންޗު ނުކުރާން ނިންމިއެވެ.\nގުޅޭ ޓެގު ޓެކްނޮލޮޖީ ސްމާޓް ފޯން ގޫގުލް\nކޮވިޑް 19 : މީޑިއާތަކަށް އެހީވުމަށް ފޭސްބުކުން 100 މިލިއަން ޑޮަލަރުގެ އެހީ\nކޮވިޑަށް ފަރުވާހޯދުމުގެ ދިރާސާގައި ބިލް ގޭޓްސްއާއެކު މަސައްކަތްކުރުމަށް ޒުކަބާގް 25 މިލިއަން ޑޮލަރު ހަދިޔާކޮށްފި\nކޮވިޑް 19އާ ގުޅިގެން މައިކްރޯސޮފްޓުން ރާއްޖެއަށް އެއްބާރުލުން ދެވޭނެ ގޮތްތަކާ ގުޅޭގޮތުން މަޝްވަރާ ކޮށްފި\nމައިކްރޯ ސޮފްޓް އަދި ގޫގުލްގެ ހިދުމަތް ރާއްޖެއަށް ފުޅާކުރުމުގެ މަޝްވަރާތައް ކުރިއަށް އެބަދޭ: މަލީހް\nދިރާގު ހިއްސާ ވިއްކާ ނުލިނަމަ މިއަދު އިންޓަނެޓްގެ އަގުހެޔޮ ނުކުރެވިގެން އުޅޭކަށް ނުޖެހުނީސް: އަލީ ހުސައިން


Islamic minister ge dhauvathakah Mufti raajje vadaigenfi - AO News\nއިސްލާމިކް މިނިސްޓަރ ގެ ދައުވަތަކަށް މުފްތީ މެންކް ރާއްޖެ ވަޑައިގެންފި\nއިސްލާމިކް މިނިސްޓަރ ޑރ. އަހުމަދު ޒާހިރު ދެއްވި ދައުވަތަކަށް ދުނިޔޭގެ މަޝްހޫރު ދީނީ އިލްމުވެރިޔާ މުފްތީ އިސްމާއިލް ބިން މޫސާ ރާއްޖެ ވަޑައިގެންފިއެވެ. ޒިމްބާބުވޭގެ މުފްތީ ރާއްޖެ ވަޑައިގެން ދެއްވާ ފުރަތަމަ ދަރުސް އޮންނާނީ މިރޭ 20:15 ގައި މާލޭގެ ކާނިވާ ސަރަހައްދުގައެވެ. މިރޭގެ ދަރުސް ހާއްސަ ކުރެވިފައި ވަނީ “ރިލިޖިއަސް ރިހެބްލިޓޭޝަން” މި މައުޟޫގެ މައްޗަށެވެ.\nމުފްތީ މެންކް ގެ ދެވަނަ ދަރުސް ދެއްވުމަށް ހަމަޖެހިފައި ވަނީ މާދަމާރޭ އައްޑޫ ސިޓީ ނޫރާނީ ސްކޫލުގައެވެ. މުފްތީގެ ދެވަނަ ދަރުހުގައި އަލިއަޅުއްވާނީ އިސްލާމް ދީނުގެ މަގުން ބައެއް މުސްލިމުން ކައްސައިލަނީ ކީއްވެގެންތޯ އާއި، ދީން މަތީ ދެމިތިބުމަށް ކުރެވިދާނެ ކަންކަމަށެވެ.\nމުފްތީ މިމަހު 16 ވަނަ ދުވަހު ދަރުސް ދެއްވާނީ ހދ. ކުޅުދުއްފުށީގައި އެވެ. އެ ދަރުސް އޮންނާނީ ކުޅުދުއްފުށީ ސްކޫލުގައި އެވެ. އެ ދަރުހުގައި ދީން ބައެއް މީހުން ދެކެމުން އަންނަ ނަޒަރިއްޔާ އާއި ބެހޭ ގޮތުންނާއި ދީނީ އަސްލު ނަޒަރިއްޔާ އަކީ ކޮބައިކަމަށްވެސް އަލިއަޅުއްވާނެއެވެ.\nރާއްޖޭގައި މުފްތީ ދެއްވާ ދަރުސްތައް ޕީއެސްއެމް އިންނާއި ސަންގު ޓީވީ، އަދި ރާއްޖެ ޓީވީން ލައިވް ކުރުމަށް ވަނީ ހަމަޖެހިފައި އެވެ.\nމުފްތީ ގެ ދަރުސް އަށް ހުޅުމީދޫ އިން ދާ ފަރާތްތަކަށް ދަތުރުފަތުރު ހިލޭ\nމުފްތީ ރާއްޖޭގެ ތިން ސިޓީއެއްގައި ދަރުސް ދެއްވާނެ:މިނިސްޓްރީ\nމުފްތީ މެންކު ޑރ.ޝަހީމްއަށް މަރުހަބާ ދަންނަވައިފި\nމުފްތީ މެންކް އައްޑޫ ސްކޫލްތަކުގެ ދަރިވަރުންނާއި ބައްދަލުކޮށްފި


Furathama semi gai Anantara aai Grand park | Mihaaru\nއިންޓަ ރިޒޯޓް ވޮލީބޯލް ޗެމްޕިއަންޝިޕްގައި އިއްޔެ ޝެރަޓަން އާއި އަނަންތާރާ ކުޅުނު މެޗުގެ ތެރެއިން.-- ފޮޓޯ: ވީއޭއެމް\n23 އޯގަސްޓް 2017 - 11:04\nމި ދެ ޓީމު މުބާރާތުގެ ސެމީ ފައިނަލުގެ ޖާގަ ހޯދީ އިއްޔެ ކުޅުނު ކުއާޓާ ފައިނަލްގެ ދެ ވަނަ ލެގުގެ މެޗުތަކުން މޮޅުވެގެންނެވެ. މި ދެ ޓީމު ކުޅޭ ސެމީގެ ފުރަތަމަ ލެގު އޮންނާނީ އަންނަ ހުކުރު ދުވަހު އެވެ. ދެ ވަނަ ލެގު އޮންނާނީ އަންނަ އާދިއްތަ ދުވަހު އެވެ.\nކުއާޓާ ފައިނަލުގެ ދެ ވަނަ ލެގުގައި އިއްޔެ އަނަންތާރާ މޮޅުވީ ޝެރަޓަން މޯލްޑިވްސްއާ ވާދަކޮށް ތިން ސެޓު ދެ ސެޓުންނެވެ. ފުރަތަމަ ސެޓު 13-25 އިން އަނަންތަރާ ގެންގޮސްފައިވަނިކޮށް ޝެރަޓަން ވަނީ ދެ ވަނަ ސެޓު 26-24 އިންނެވެ. އަނަންތަރާ ތިން ވަނަ ސެޓު ގެންދިޔައީ 16-25 އިންނެވެ. ޝެރަޓަން ވަނީ ކުޅުން ރަނގަޅުކޮށް 25-22 އިން ހަތަރު ވަަނަ ސެޓު ގެންގޮސްފަ އެވެ. އަނަންތަރާ މޮޅުވީ ފަހު ސެޓު 12-15 އިންނެވެ.\nމި މެޗުގެ މޮޅު ކުޅުންތެރިއަކަށް ހޮވުނީ ފުރަތަމަ ލެގުގެ ވެސް މޮޅު ކުޅުންތެރިއާ އަނަންތަރާ އަށް ކުޅޭ ގައުމީ ޓީމުގެ ކުޅުންތެރިއާ އިސްމާއިލް ސާޖިދު (ކުޑަކާއްޓޭ) އެވެ.\nގްރޭންޑް ޕާކް ދެ ވަނަ ލެގުން ވެސް ނިޔާމައާ ވާދަކޮށް މޮޅުވީ ތިން ސެޓު އެއް ސެޓުންނެވެ. ގްރޭންޑް ޕާކް ފުރަތަމަ ދެ ސެޓު ގެންދިޔައީ 25-20، 25-22 އިންނެވެ. ތިން ވަނަ ސެޓު ނިޔާމަ އިން ގެންދިޔައީ 25-27 އިންނެވެ. ގްރޭންޑް ޕާކް މޮޅުވީ ހަތަރު ވަނަ ސެޓު 25-19 އިންނެވެ.\nމި މެޗުގެ މޮޅު ކުޅުންތެރިއަކީ ގްރޭންޑް ޕާކުގެ މުހައްމަދު ގާސިމް އެވެ.\nމި މުބާރާތުގެ ފައިނަލް މެޗު އޮންނާނީ މި މަހު 31 ވަނަ ދުވަހު އެވެ.


vnews - Payer: Hurihaa bilakaai payment thah ehthanakah!\nޕޭޭޔާރ: ހުރިހާ ބިލަކާއި ޕޭމަންޓެއްް އެއްތަނަކަށް!\nއާންމުކޮށް ބޭނުންކުރާ ގިނަ ހިދުމަތްތަކަށް އޮންލައިންކޮށް ބިލްދެއްކޭގޮތަށް "ޕޭޔާރ" ގެ ނަމުގައި މޯބައިލް އެޕެއް ލޯނޗުކޮށްފި އެވެ.\nމި އެޕް ތަޢާރަފުކުރި ޕޭޔާރ ޕްރައިވެޓް ލިމިޓެޑުން ހާމަކުރާ ގޮތުގައި މިއީ އާންމުކޮށް ބޭނުންކުރާ ގިނަ ހިދުމަތްތަކަށް އެއް ތަނަކުން ބިލްދެއްކޭނެ ހިދުމަތް ޤާއިމް ކުރެވޭގޮތަށް އުފެއްފި ފުރަތަމަ ދިވެހި މޮބައިލް އެޕްލިކޭޝަން އެވެ. މި އެޕް ގޫގަލް ޕްލޭސްޓޯ އަދި އެޕަލް އެޕްސްޓޯއިން ޑައުންލޯޑުކުރެވޭނެކަމަށް ޕޭޔާރ ޕްރައިވެޓް ލިމިޓެޑުން ވަނީ ބުނެފައެވެ.\n"ޕޭޔާރ" އެޕްލިކޭޝަން އާއި ގުޅޭގޮތުން ޕޭޔާރ ޕްރައިވެޓް ލިމިޓެޑްގެ ސީއީއޯ އަލީ ހާރިސް ވިދާޅުވީ، މި އެޕްލިކޭޝަނުގެ މަގުސަދަކީ ހުރިހާ ޕޭމަންޓެއް އެއްތަނަކަށް ގެނެސް ފަސޭހަކަމާއި އެކު ހިދުމަތްތަކަށް ފައިސާ ދެއްކޭނެ މަގު ފަހިކޮށް ދިނުން ކަމަށެވެ. އެގޮތުން މިއަދުން ފެށިގެން ރާސްޓަސް، ރީލޯޑް، އޫރިދޫގެ ބިލްތަކަށް ފައިސާ ދެއްކުމުގެ އިތުރަށް، ލަވަފޮށި، އައިޓިއުންސް، ގޫގަލް ޕްލޭ، ޕްލޭސްޓޭޝަން ނެޓްވޯކް އަދި ސްޕޮޓިފައިގެ ގިފްޓް ކާޑުތައް ގަންނަން ލިބޭނެކަމަށެވެ.\nމީގެ އިތުރަށް، ކުރިޔަށް އޮތްތަނުގައި ޕޭޔާރ މެދުވެރިކޮށް ކަރަންޓް، ފެން ބިލް ދެއްކުމުގެ ހިދުމަތާއި އަދިވެސް އެހެނިހެން ގިނަ ހިދުމަތްތަކެއް ލިބިގެންދާނެކަމަށް ހާރިސް ވިދާޅުވި އެވެ.\n"މިހާރުވެސް ވަކިވަކިން އޮންލައިންކޮށް ބިލްދެއްކޭ އެޕްލިކޭޝަންތައް އެބަހުރި. އެކަމަކު ކޮންމެ ހިދުމަތަކަށް ވަކި އެޕްލިކޭޝަނެއް އެޅުމުގެ ބަދަލުގައި އެ ހުރިހާ ހިދުމަތަކަށް "ޕޭޔާރ" މެދުވެރިކޮށް ފައިސާ ދެއްކޭނެ". ހާރިސް ވިދާޅުވި އެވެ.\nމީގެ އިތުރަށް "ޕޭޔާރ"ގައި އެއް ފަހަރު ދައްކަން ބޭނުންވާ ބިލް އެޑްކުރުމަށްފަހު ކޮންމެ މަހަކު ބިލް ތައްޔާރުވުމުން ނޮޓިފިކޭޝަން ލިބޭނެކަމަށްވެސް ހާރިސް ވިދާޅުވިއެވެ. އަދި މުސްތަގުބަލުގައި "ޕޭޔާރ" ޕޭމަންޓް ހިދުމަތުގެ އިތުރަށް، ފައިނޭޝަލް އެވެއާނެސް އިތުރުކޮށް، މަހެއްގެ މައްޗަށް ހިނގާ ހަރަދުތައް ޓްރެކް ކުރެވޭ ފަދަ އެޕްލިކޭޝަނަކަށް "ޕޭޔާރ" ވެގެން ދާނެކަމަށް ހާރިސް ވިދާޅުވި އެވެ.\n"ޕޭޔާރ"ގެ އެންމެ ބޮޑު އުންމީދަކީ، ދުނިޔޭގެ އެންމެ މަގުބޫލް ޕޭމަންޓް އެޕްލިކޭޝަންތައް ކަމުގައިވާ އެލީޕޭ، ވީޗެޓްޕޭ ފެންވަރުގެ ހިދުމަތެއް ރާއްޖެއަށް ތައާރަފުކުރުން ކަމަށާއި، "ޕޭޔާރ"ގެ ސަބަބުން ދިވެހިންގެ ދިރިއުޅުން އިތުރަށް ފަސޭހަކޮށް، ބިލްތައް ދައްކަން ގިނަ އެޕްލިކޭޝަންތައް އެޅުމުގެ ބަދަލުގައި ހަމައެކަނި "ޕޭޔަރ" މެދުވެރިކޮށް ބިލްތައް ދައްކާލެވޭނެ ކަމަށް ޕޭޔާރ ޕްރައިވެޓް ލިމިޓެޑުން ވަނީ ބުނެފަ އެވެ.


Priyanka aai Nick ge kaiveni kuraane thaareeheh kanda alhaafa eh...\nޕްރިޔަންކާ އާއި ނިކްގެ ކައިވެނި ކުރާނެ ތާރީޚެއް ކަނޑައަޅާފައެއް ނުވޭ: ޕްރިޔަންކާގެ މަންމަ\nކައިވެންޏާ ބެހޭ ގޮތުން ދެކެވެމުންދަނީ ހަގީގަތެއް ނެތް ވާހަކަތަކެއް\nކ. މާލެ 24 އޯގަސްޓު 2018 | ހުކުރު 14:55 2,318\nޕްރިޔަންކާ އާއި ނިކް ޖޯނަސް - ގޫގުލް\nޕްރިޔަންކާ ޗޯޕްޅާ އާއި ނިކް ޖޯނަސްގެ އެންގޭޖްމަންޓް ވަނީ ފާއިތުވި ހަފްތާގައި ރަސްމީކޮށް އިއުލާން ކޮށްފައެވެ.\nއިންޑިއާގައި ކައިވެނިކުރާ ސަގާފަތާ އެއްގޮތަށް ފާއިތުވި ހަފްތާގައި ބޭއްވި މި ހަފްލާގައި ދެ ފަރާތުގެ އާއިލާ އިން ވަނީ ބައިވެރިވެފައެވެ.\nޑީއެންއޭ އަށް ދިން އިންޓވިއުއެއްގައި އެ ދެމީހުންގެ ކައިވެންޏާ ގުޅޭ ގޮތުން ޕްރިޔަންކާގެ މަންމަ މަދޫ ޗޯޕްރާޅާ ބުނެފައި ވަނީ އެކަމާ ބެހޭ ގޮތުން ވަކި އެއްޗެއް ބުނަން އަދި މާއަވަސް ކަމަށާއި ކައިވެނި ކުރާނެ ވަކި ތާރީޚެއް ނުނިންމާ ކަމަށެވެ. ކައިވެންޏާ ބެހޭ ގޮތުން ދެކެވެމުންދަނީ ހަގީގަތެއް ނެތް ވާހަކަތަކެއް ކަމަށް މަދޫ ވަނީ ބުނެފައެވެ.\nމަދޫ ބުނެފައި ވަނީ ޕްރިޔަންކާ ނިންމާ ނިންމުމަށް އަބަދު ވެސް އިތުބާތުކުރާ ކަމަށާއި އޭނާއަކީ ނުވިސްނާ އަވަސްއަރުވާލައިގެން ކަންކަން ނިންމާ މީހެއް ނޫން ކަމަށެވެ. ޕްރިޔަންކާ ކަމެއް ނިންމާއިރު ނިންމާނީ ވަރަށް ވިސްނާފައި ކަމަށާއި އަދި އެ ނިންމުމަކީ ރަނގަޅު ނިންމުމަކަށް ވާނެ ކަމުގެ ޔަގީންކަން އޮންނަ ކަމަށް މަދޫ ވަނީ ބުނެފައެވެ.\n"ދެ މީހުން ވެސް މިވަގުތު ނިންމަންޖެހޭ ބައިވަރު މަސައްކަތްތައް އެބަހުރި. ކައިވެނި ކުރާނެ ދުވަހަކާއި ކައިވެނި ކުރާނެ ތަނެއް ނިންމަން ވަގުތު ނަގާނެ،" މަދޫ ވަނީ ބުނެފައެވެ.\nނިކްއާ ބެހޭ ގޮތުން މަދޫ ބުނެފައިވަނީ ނިކްއަކީ މަޑުމައިތިރި، ޒިންމާދާރު އަދި ބޮޑަތި މީހުނަށް އިޚްތިރާމްކުރާ މީހެއް ކަމަށެވެ. ނިކްއަކީ ހިތްގައިމު މީހެއް ކަމަށާއި އާއިލާގެ އެންމެން ވެސް ނިކް ދެކެ ލޯބިވާ ކަމަށް މަދޫ ވަނީ ބުނެފައެވެ.


ކޯވިޑް-19 : ވެކްސިންގެ2ޑޯޒް ފުރިހަމަކުރި މީހުންގެ ޢަދަދު 34،000އިން މައްޗަށް ކޯވިޑް-19 : ވެކްސިންގެ2ޑޯޒް ފުރިހަމަކުރި މީހުންގެ ޢަދަދު 34،000އިން މައްޗަށް\nކޯވިޑް-19އިން ދިފާޢުވުމަށް ޖަހާ ވެކްސިންގެ 2ޑޯޒް ފުރިހަމަކުރި މީހުންގެ ޢަދަދު 34000 އިން މައްޗަށް އަރައިފިއެވެ. ފާއިތުވި 24 ގަޑިއިރުގެ ތެރޭގައި ރާއްޖެއިން ވަނީ 5561 މީހަކު ވެކްސިންގެ ދެ ޑޯޒް ފުރިހަމަކޮށްފައެވެ.\nއެޗް.ޕީ.އޭއިން ޢާންމުކުރި ތަފާސް ހިސާބުތައް ދައްކާގޮތުން ރާއްޖެއިން ފާއިތުވި 24 ގަޑިއިރުގެ ތެރޭގައި ކޯވިޑް-19 ދިފާޢު ވެކްސިންގެ ދެވަނަ ޑޯޒް ފުރިހަމަކޮށްފައިވާ 5561 މީހުންގެ ތެރޭގައި ހިމެނެނީ މާލެ ސަރަހައްދުން ވެކްސިން ޖެހި 3,901 މީހުންނާއި އަތޮޅުތަކުން ވެކްސިން ޖެހި 1,660 މީހުންނެވެ. މިއާއެކު ރާއްޖެއިން ވެކްސިންގެ ދެވަނަ ޑޯޒް ފުރިހަމަކުރި މީހުންގެ ޖުމްލަ އަދަދު ވަނީ 34،531 އަށް އަރާފައެވެ.\nވޭތުވެ ދިޔަ 24 ގަޑިއިރުގެ ތެރޭގައި ވެކްސިންގެ ފުރަތަމަ ޑޯޒް ޖަހާފައިވަނީ 2740 މީހުންނެވެ. އޭގެ ތެރޭގައި ހިމެނެނީ އަތޮޅުތަކުން ވެކްސިން ޖެހި 2,509 މީހުންނާއި މާލެ ސަރަހައްދުން ވެކްސިން ޖެހި 231 މީހުންނެވެ. މިއާއެކު ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ އަދަދުވަނީ 277،522 އަށް އަރާފައެވެ.\nމާލެ ސަރަހައްދުގައި އުމުރުން 18 އަހަރާއި 60 އަހަރާ ދެމެދުގެ މީހުންނަށް ސިނޯފާމް ވެކްސިންއާއި ކޮވިޝީލްޑް ވެކްސިން ޖަހަމުން އަންނައިރު މާލެއާއި ވިލިމާލެ އަދި ހުޅުމާލެ ހިމެނޭހެން 11 ސެންޓަރެއްގައި ވެކްސިން ދިނުން ކުރިއަށްދެއެވެ. އަދި މާލެ ސަރަޙައްދުގައި ވެކްސިން ދިނުމަށް4މޯބައިލް ޓީމް އަންނަނީ ހަރަކާތްތެރިވަމުންނެވެ. އަދި އޮތޮޅުތަކުން 240 ސެންޓަރެއްގައި އަންނަނީ ވެކްސިން ޖަހާދެމުންނެވެ. އަދި މިހާރު ވަނީ ފައިޒާ ވެކްސިންވެސް ޖަހައިދެން ފަށާފައެވެ.\nރަމަޟާންމަހު ވެކްސިން ޖަހައިދިނުން ކުރިއަށްގެންދަނީ ރޭގަނޑުއެވެ. މާލެ ސަރަހައްދުގައި ވެކްސިން ޖަހަންދާ މީހުންގެ ޢަދަދު އިތުރުވެ އެޗްޕީއޭއިން ވަނީ ވެކްސިން ޖަހައިދޭ ވަގުތުވެސް އިތުރުކޮށްފައެވެ. އެގޮތުން މިހާރު ވެކްސިން ޖަހައިދެމުން އަންނަނީ ރޭގަނޑު 21:00 އިން23:45އަށެވެ.\nއެޗްޕީއޭއިން މިހާރު ވަނީ އެރަށެއްގެ އާބާދީގެ 60 އިންސައްތައަށް ވެކްސިންގެ ޑޯޒްތައް ހަމަވެފައިވާނަމަ އެރަށަކަށް ކަރަންޓީންވުމަކާ ނުލާ ދަތުރުކުރެވޭނެ ގޮތް މިމަހުގެ 20 ފެށިގެން ހަމަޖައްސާފައެވެ.


Turkey in dhookuri velaeh 300 dhuvahah fahu Tunisia ah\nތުރުކީން ދޫކުރި ވެލައެއް 300 ދުވަހަށް ފަހު ޓިއުނީޝިއާއަށް\nތުރުކީން ދޫކޮށްލި ވެލައެއް 300 ދުވަހަށް ފަހު ޓިއުނީޝީއާ ގޮނޑުދޮށަށް\nތުރުކީ ސައިންސްވެރިން ޓްރެކިން ޑިވައިސް ހަރުކޮށް ފޮނުވާލި ވެލައެއް މެޑިޓަރޭނިއަން މެޑިޓަރޭނިއަން ހުރަސްކޮށް އެފްރިކާ ބައްރުގެ ޓިއުނީޝިއާއަށް ގޮސްފި އެވެ. ސައިންސްވެރިން ބުނީ އެ ވެލާ 3،000 ކިލޯމީޓަރު ކަޑައްތުކޮށް ޓިއުނީޝިއާއަށް ފޯރާފައި ވަނީ ގާތްގަނޑަކަށް 300 ދުވަހުން ކަމަށެވެ.\nތުރުކީގެ މިނިސްޓްރީ އޮފް އެންވަޔަންމެންޓް އެންޑް އާބަނައިޒޭޝަންއިން ވެލާ މޮނީޓާ ކުރަން ހިންގާ ޕްރޮގްރާމެއްގައި އަށް ވެލައެއް ވަނީ ދޫކޮށްލާފަ އެވެ. އެއިން ކޮންމެ ވެލައެއްގައި ޓްރެކިން ޑިވަސް ރަހުކޮށް އެ ސޮރުމެން ދަތުރުކުރާ މަގު ދެނެގަނެވޭ ގޮތް ވެސް ވަނީ ހަދާފަ އެވެ.\nއިދާރާތަކުން ބުނާ ގޮތުން ވެލާތައް ނިސްބަތް ކުރެވޭ އެކި ވައްތަރުތައް ދެނެގަނެ ދިރުން ހިމާޔަތްކުރަން ތުރުކީ ސައިންސްވެރިން މަސައްކަތް ކުރަމުން އަންނަތާ 30 އަހަރު ވެއްޖެ އެވެ. ސައިންސްވެރިން ހިންގާ ޕްރޮގްރާމްގައި އިންސާނުންނަ އެންމެ އޮޅު ވެލާގެ ވައްތަރުތައް ލިސްޓް ކޮށްފައި ހުރި ކަމަށް ވެސް ވެއެވެ.\nތުރުކީން ދޫކޮށްލި ވެލާ ޓިއުނީޝިއާއަށް ދަތުރުކުރި ސެޓެލައިޓް މަގު\nމޫސުމީ ބަދަލުތަކާ ގުޅިގެން ވެލާ ދަތުރުކޮށް އުޅޭ ގޮތާއި ބިސް އަޅަން ޝައުގުވެރިވާ ގޮނޑުދޮށްތައް ފަދަ ވެލަޔާ އުޅެން ލޯބިކުރާ ސަރަހައްދުތައް ވެސް ސައިންސްވެރިން ވަނީ ދެނެގަނެފަ އެވެ. އެންވަޔަންމެޓް މިނިސްޓްރީ ބުނީ ތުރުކީގައި އެކި ވައްތަރުގެ ވެލާ ވިއްސާ ކަމަށާއި އަމިއްލައަށް އުޅެވޭ ވަރުވުމުން ކަނޑަށް ދޫކޮށްލާ ކަމަށެވެ.\nތިމާވެށި އީޕީއޭ ޓިއުނީސިއާ + ތުރުކީ


BREAKING NEWS: Elecition Commision Memberunge Audio Thakeh Leakvejje - Vaguthu\nއިލެކްޝަން ކޮމިޝަން މެމްބަރުންގެ އޯޑިއޯތަކެއް ލީކްވެއްޖެ\nއިލެކްޝަންސް ކޮމިޝަނުގެ މެމްބަރުން - ވަގުތު އިމޭޖެސް\nއިލެކްޝަން ކޮމިޝަން މެމްބަރުންގެ އޯޑިއޯތަކެއް ލީކްވެއްޖެއެވެ. ލީކްވެފައި ވަނީ އިލެކްޝަން ކޮމިޝަންގެ މެންބަރުންތަކެއް ވާހަކަދައްކާ އަޑު އިވޭ ދެ އޯޑިއޯއެކެވެ.\nމީސްމީޑިއާގައި ލީކުވެފައިވާ އޯޑިއޯގައި އިލެކްޝަންސް ކޮމިޝަންގެ ރައީސް އާއި އެހެން ބަޔަކު ވާހަކަ ދައްކަމުންދަނީ ކޮށްފައިވާ ކަންތައްތަކެއް ބަޔަކަށް އެނގިގެން އެކަމާ ކަންތައް ކުރާނެ ގޮތަކާ މެދުގައެވެ.\nލީކުވެފައިވާ އޯޑިއޯގައި ކާކުކަން ނޭނގޭ މީހަކު ފުރަތަމަ ބުނަނީ އިލެކްޝަންސް ކޮމިޝަނުގެ ރައީސް ދެއްކެވި ވާހަކައަކުން ވަރަށް ބިރުގަންނަ ކަމަށާއި، ރައީސް އެމީހަކަށް މެސެޖެއް ނުކުރާތާ ދުވަސްތަކެއް ވެފައިވާ ކަމަށެވެ. ޖަވާބުގައި ޝަރީފް ވިދާޅުވީ އެވާހަކައެއް ޝަރީފް ކައިރީގައި ދެއްކީ ކޮމިޝަނުގެ ތަރުޖަމާނު އަޙްމަދު އަކްރަމް ކަމަށެވެ.\nކާކުކަން ނޭނގޭ މީހާ: "ޝަރީފް މަ ބިރުގަނެއްޖެ ކައެ ދެއްކި ވާހަކައަކުން މިއަދު. ވަރަށް ގިނަ މީހުން މަށް ގުޅާފަ ބަވަނީ، އެ ކީއްވެތަ؟ ރައީސް ކައިރީ ބުނީތަ؟"\nއަޙްމަދު ޝަރީފް: "ނޫނެކޭ އަހަރެން ކައިރީގައި އަކްރަމް ސުވާލުކުރީ ސަރ އޭނަ ކައިރީ ސުވާލު ކޮށްފިއޭ ކިޔާފައި."\nކާކުކަން ނޭނގޭ މީހާ: "ނޫން މަށަކަސް ނުކެރޭނެއެއްނު އޭނަޔާ ވާހަކަ ދައްކާކަށް. މަށަށް އަދި އޭނަޔާ ބައްދަލުކޮށް ވާހަކަ ދައްކާކަށް، މިހާރު ކޮން ޒަމާނެއް ރައީސް މިހާރު މަށަށް މެސެޖެއްވެސް ނުކުރާތާ އަނެއްހެން ބުނާނަމަ."\nލީކުވި އޯޑިއޯގައި ދެން ދައްކަނީ އިލެކްޝަންސް ކޮމިޝަނުގެ ރައީސް އާ ގުޅިގެން "ނުބަޔެއް" ހަދައިގެން އޯޑިއޯގައި ދެވަނައަށް ވާހަކަ ދައްކާ މީހާއަށް މީހުން ބަވާތީ އެކަމާ ކަންބޮޑުވާ ވާހަކައެވެ. އަދި އެކަންކަމަށް ކަނބޮޑުނުވެ އެކަމާ ސުވާލުކޮށްފިނަމަ "ނުދެނަހުރި" ކަމަށް ހެދުމަށް ޝަރީފް އެމީހާ ކައިރީގައި ބުނާއަޑު އޯޑިއޯއިން ވަރަށް ސާފުކޮށް އިވެޔެވެ. އަދި މިކަމުގެ ތެރެއަށް ނުވެއްދުމަށް އިތުރު މީހަކު މި އޯޑިއީގައި ބުނާއަޑުވެސް އިވެއެވެ. ބެލެވޭ ގޮތުގައި އެއީ ކޮމިޝަނުގެ އިތުރު މެންބަރެއްގެ އަޑެވެ.\nކާކުކަން ނޭނގޭ މީހާ: މިހާރު އަސްލު ވާގޮތަކީ މިއަދު ޝަރީފް ކައިރީ ބުންޏެއްނު (ސާފެއް ނުވޭ) މިހާރު ދެން މަށަށް ލިބިއްޖެއްޔާ ބުނާނެ މަ ރައީސްއާ އަނެކަތިވެގެން ވީ އެއްޗެކޭނު ހިތައް އަރާނީ. އަނެއްކާ މީ އެތައް ހާސް އެއްޗެއް ރާއްޖެތެރޭގައި އެބަ އެނބުރޭ.\nއަޙްމަދު ޝަރީފް: އެހެންތަ؟\nކާކުކަން ނޭނގޭ މީހާ: އޭ ކީތްވެތަ؟ އޭގެ ބައިވަރު އެއްޗެހި އެބަ އުޅެޔޭ އެބަކިޔާ. (ސާފެއް ނުވޭ) މި ހުރިހާ ނުބަޔެއް ހަދައިގެން ޝަރީފްއާ ގުޅިގެން، މަށާ ދިމާއަށް ހުރިހާ އެއްޗެއް ކިޔައިގެން ބަވަނީ.\nއަޙްމަދު ޝަރީފް: ނޫން ނޫން އެކަމާ ހާސްނުވޭ. ތިމަންނައަށް އެނގޭ ކަމަށްވެސް ނުހަދާ. އޭ އެންމެ ރަނގަޅު ގޮތަކީ. އެނގޭ ކަމަށްވެސް ނުހަދާ.\nކާކުކަން ނޭނގޭ މީހާ: އާން. އެހެންވީމަ.. މަ އަދި ޔަޤީނެއް ނޫން، މަގޭ ދުވަސް ދާނެ އެއްނު އޭރުން.\nއަޙްމަދު ޝަރީފް: މިހާރު ސަރ އެހުރީ ކޮންމެ ގޮތެއް ހަދާފައިވެސް ކޮންމެސް މީހަކު އަނެކަތި ކޮށްލައިގެން މީތި އަނެކަތި ކޮށްލަންވެގެން. އެއްގޮތަކަށްވެސް އެނގޭ ކަމަށް ނުހަދާތި. ކައެ ކައިރީ ބުނަންތަ ވާހަކައެއް. އެކަމާ ހާސްވާނެ ކަމެއްނެތް އިނގޭ.\nކާކުކަން ނޭނގޭ މީހާ: އާން ޔަޤީން. އެހެންނޫނީ މަގޭ ދުވަސް ދާނީ.\nއިތުރު މީހަކު: މަ މިދޭތެރެއަށް ނުވައްދައްޗޭ. ހަނދާން ކުރައްޗޭ، މަގޭ ދުވަސް ގޮސްދާނެ.\nދެން އޯޑިއޯއިން އިވެގެންދަނީ ޝަރީފްގެ އަޑެވެ. ޝަރީފް ބުނެފައިވަނީ "އޭ މިހާރު ވަޓްސްއަޕުން ނޫނީ ނުގުޅައްޗޭ ޔޫއަށް." މިހެންނެވެ. ޖަވާބުގައި ވާހަކަދައްކާ އަނެއް މީހާ ބުނެފައިވަނީ "އާނ ޔެސް ޔެސް. ޔަޤީން ޔަޤީން." ކަމަށެވެ.\nއޯޑިއޯގައި ޝަރީފް ތަކުރާރުކޮށް އެމީހަކަށް ނަސޭހަތްތެރިވަމުން ދިޔައީ ކުރި ކަންކަމަށް އެއްބަސް ނުވެ ދެކޮޅު ހެދުމަށެވެ. އެކަންކަމަށް ނުދެނަހުރިކަމަށް ހަދައިގެން ހުރެއްޖެނަމަ އެއްވެސް މައްސަލައެއް ނުޖެހޭނެ ކަމަށް ޝަރީފް ބުނާއަޑު އިވެއެވެ. އަދި ކޮންމެވެސް އެއްޗެހިތަކެއް ލީކުވެގެން އެކަމާ ކަންބޮޑުވެގެން އުޅޭކަންވެސް ދެކެވޭ ވާހަކަތަކުން ހާމަވެއެވެ.\nއަޙްމަދު ޝަރީފް: ބުނަންތަ ވާހަކައެއް، ވަރަށް ސިމްޕަލް ވާހަކައެއް ބުނަން. ޔޫ ހަމަ ޖަސްޓް ޑިނައި އިޓް. އަޅުގަނޑަށް އެއްގޮތަކަށްވެސް އެނގިގެން ދިޔަ ކަމެއް ނޫނޭ.\nކާކުކަން ނޭނގޭ މީހާ: ހާދަ ބިރު ގަނެޔޭ.\nއަޙްމަދު ޝަރީފް: ޔޫ ބިރު ނުގަނޭ. ހަމަ އެއްގޮތަކަށްވެސް ބިރު ނުގަނޭ. އޭނަ އަހަރެން އަނެކަތި ކޮށްލައިފިން. އޯކޭ އޯކޭ. މައްސަލައެއް ނުޖެހޭނެ. ޔޫ ހަމަ ފުލީ ޑިނައި ކޮށްލާ.\nކާކުކަން ނޭނގޭ މީހާ: މިހާރު ވާގޮތަކީ މިހާރު މިއެއްޗެހި ހިފައިގެންގޮސް ދީގެން އުޅެނީ ކޮން ބަޔެއްގެ އަތައްކަން ނޭނގެންޏާ އަހަރުންގެ އަތަށެއްނު މީތި ގޮވާނީ.\nއޯޑިއޯގައި ވާހަކަދައްކަނީ ހިންގާފައިވާ ކަމެއް ފަޅާއަރައިފިނަމަ ރައީސް ކަންތައް ކުރައްވާނެ ގޮތަކާ ބެހޭގޮތުންނާއި، ހެއްކާ ބެހޭގޮތުންނެވެ. އަދި ހެކި ހުރި މިންވަރާ ބެހޭގޮތުންވެސް ދެމީހުން ވާހަކަދައްކާފައިވެއެވެ.\nއަޙްމަދު ޝަރީފް: ނޫން ނޫން އެކަމާ އަނެކަތިނުވޭ. އެމީހުނެއް އެގެޔަކުންނެއް ނުހަދައޭ. މިހާރު ދެން ރައީސް ހަމަ މީހަކު ގުރުބާން ކޮށްފާނެ ހަމަ ކޮންމެ ފަދަ ކަމެއްގައިވެސް. އެހެންވެގެން އަހަރުން މިބުނީ ޔޫ ހަމަ ޓޯޓަލީ ޑިނައިކުރޭ. ޑިނައިކުރީ ވިއްޔާ އެއްވެސް ހާލެއްގައި ޕޮލިސް ތެރޭގައިވެސް އަނެކައްޗެއް ނުކުރެވޭނެ. ސާބިތެއް ނުކުރެވޭނެ.\nކާކުކަން ނޭނގޭ މީހާ: އާން އެހެންނު ވާނީ.\nއަޙްމަދު ޝަރީފް: ތީ އަޅުގަނޑަށް އެނގޭވެސް އެއްޗެއް ނޫނޭ. އަނެއްކާ އޭއްޗެއް ނުވެސް ހުންނާނެ އެއްނު. ޔޫގެ ފިންގަރޕްރިންޓެއް ނުހޯދޭނެއެއްނު.\nކާކުކަން ނޭނގޭ މީހާ: އާނ ނުހޯދޭނެ. ޔަޤީން\nލީކުވި އޯޑިއޯގައި ދެން ދައްކާފައިވާ ވާހަކަތަކަކީ ކަމެއް ފޮރުވަން މީހަކަށް ކިޔައިދީފައިވާ ވާހަކަތަކެއް ކަމަށް ވަރަށް ބޮޑަށް ބެލެވެއެވެ. ޝަރީފް އޯޑިއޯގައި ވިދާޅުވެފައި ވަނީ ޝަރީފް ވިދާޅުވީ ކަމަށް ބުންޏަށް އެއްބަސް ނުވެ "ނޫނެކޭ" ބުނަންވާނެ ކަމަށެވެ. އަދި އަޙްމަދު ޝަރީފް: މިސާލަކަށް އަހަރެން ބުންޏޭ މިވެނި އެއްވެއް ދިނީމޭ ބުންޏަސް ބުނާތި، އެ ދޮގެކޭ ޝަރީފް ނުދެޔޭ ތިމަންނަ އަތަކަށް.\nކާކުކަން ނޭނގޭ މީހާ: އާނ މައްސަލައެއް ނޯންނާނެ.\nއަޙްމަދު ޝަރީފް: އޭ ނުވެސް ބުނަން، އެހެން ޓްރައި ކޮށްފާނެ. އެކަން ހަނދާން ކުރައްޗޭ.\nކާކުކަން ނޭނގޭ މީހާ: އާނ މިއަދު އެ ބުނި އެއްޗަކުން މަ ހާދަ ބިރުގަނެފިޔޭ އަސްލު.\nއަޙްމަދު ޝަރީފް: ކައެ ބިރުގަންނަނާނެ ކަމެއްނެތް، ވަރަށް ކޫލްކޮށް ދާތި.\nދެން ދައްކާފައިވާ ވާހަކަތަކުން އެނގޭ ގޮތުގައި މި އޯޑިއޯގައި ދައްކާފައިވާ ވާހަކަތަކަކީ ވަކި ކަމަކަށް ފަނޑު ކުރި މައްސަލައަކާ ގުޅިގެން ދައްކާފައިވާ ވާހަކަތަކެއް ކަމެވެ. އަދި ޝަރީފްގެ ފަރާތުން ދެވަނ ބައިވެރިޔާ ސަލާމަތްތެރިކަމަށް އެދޭއިރު، "ޔޫ ސޭފް ކުރާނަން" ކަމަށް ޝަރީފް ބުނެފައިވެއެވެ.\nކާކުކަން ނޭނގޭ މީހާ: މިސާލަކަށް އޭނަ މީތި މިލެވެލްގައި އޭތި ބުނެފިއްޔާ، މިހާރު ރައީސް އާ ހަމައަށް މީތި ހިނގައްޖެތަ؟\nއަޙްމަދު ޝަރީފް: (ހިނިގަނޑެއް) މިހާރު ވާގޮތަކީ އެޔަށް ފަނޑު ކުރިޔޭ ކިޔާފައި (..........) ކަލޭ ހަމަ އެނގޭ ކަމަށްވެސް ނުހަދާތި.\nކާކުކަން ނޭނގޭ މީހާ: އާނ ޔަޤީން. މަ ބުނީ މީތި މަ ސޭފް ސައިޑަށް ލައްޗޭ.\nއަޙްމަދު ޝަރީފް: އާނ ޔެސް ޔެސް ޔެސް، އަހަރުންގެ ފަރާތުން ޔޫ ސޭފް ކުރާނަން. ޑޯންޓް ވޮރީ.\nކާކުކަން ނޭނގޭ މީހާ: ވަރަށް އުފާވެއްޖެ.\nމި ކޯލްގައި ދެން ކާކުކަން ނޭނގޭ މީހާ ޝަރީފް އާ ސުވާލު ކުރައްވާފައިވަނީ، ދީގެން އުޅޭ އެއްޗެއް ޝަރީފް އަތަށް ދިނީ ކާކު ކަމާ މެދުގައެވެ. ޝަރީފް ވިދާޅުވެފައިވަނީ އެ އެއްޗެއް ޝަރީފް އާ ހަމައަށް ގެނެސްދީފައިވަނީ އީސީގެ ތަރުޖަމާނު އަޙްމަދު އަކްރަމް ކަމަށެވެ. އަދި ކާކުކަން ނޭނގޭ މީހާއަށް ނުރައްކާތެރި އިންޒާރުތައް ލިބެމުންދާކަން އަކްރަމް އާވެސް ހިއްޞާ ކޮށްފައިވާކަމާއި، ކަންތައްތައް ހިނގަމުންދާގޮތުން ކަންބޮޑުވާކަންވެސް ދެކެވިފައިވާ ވަހަކަތަކުން ހާމަވެއެވެ. ނަމަވެސް ޝަރީފް ތަކުރާރުކޮށް ވިދާޅުވަމުން ގޮސްފައިވަނީ ނޭނގޭ ކަމަށް ހެދީމަ ނިމުނީ ކަމަށެވެ.\nކާކުކަން ނޭނގޭ މީހާ: ޝަރީފް ސަރ އަތަށް ދިނީ ކާކު ތީތި.\nއަޙްމަދު ޝަރީފް ޝަރީފް: އަހަރެން އަތަށް ގެނެސްދިނީ އަކްރަމް\nކާކުކަން ނޭނގޭ މީހާ: އެހެންވަނީ ދޯ! އަކްރަމް ގެނެސްދިނީ.. އެކަމަކު އަކްރަމް މީގެ އެއްވެސް ކަމެއްގައި އޭނާ ހާސްވެސް ނުވެޔޭ. އޭނައަށް އިނގޭނެ ވާހަކައަކީ މަށައް ތްރެޓް އައިކަންވެސް\nއަޙްމަދު ޝަރީފް ޝަރީފް: އަހަރެން ކައިރީ ބުންޏޭ ޔޫއަށް ގުޅާށޭ. ދެން އޭނަ (ސާފެއް ނުވޭ) ކުރާނެ ކަމެއް ނެތް\nކާކުކަން ނޭނގޭ މީހާ: މި ވާގޮތަކީ ވާގޮތަކީ ދުވަހަކުވެސް ނުވާކަ މެއް ވީމަ މަ ބިރު ގަންނާނެނު. މިސާލަކަށް ރޭގަ ޝަރީފް ސަރ ބުންޏެއް ނޫންތަ މިހާރު ޑިނައި ކުރަން އަނެކެތި ކުރާއިރު، މިމީހުން މިހާރު ޕޮލިސް ކޭސް އެއް ހަދައިގެން މަގޭ އެބައިން މިހާރު ނަން އެއޮތީ އައިސްފަ. ކޮންމެ ގޮތެއް ވިޔަސް މަށާ ސުވާލު ކޮށްފިއްޔާ….\nއަޙްމަދު ޝަރީފް: ކާކު ދައްކަނީ؟\nކާކުކަން ނޭނގޭ މީހާ: މިއަދު މިގުޅި ގޮލާވެސް މަށާ ދިމާލަށް ބުނި، ކައޭ އަށޭ ޝަރީފް ސަރ ގުޅިގެނޭ ތި ސަކަރާތް ޖެހީ. ރައީސް ޔާމީންގެ ވޯޓްތަކެއް ކަލޭ ބަދަލުކޮށްފައެއް ނޫންހޭ ތިހުރީ. ވާހަކަ ނުދައްކައްޗޭ. މީތި ޕޮލިސް ކޭސްއަކަށް ނުހަދާނެ އެއް ގޮތެއް ވެސް ނޯންނާނެއޭ ބުނި.\nއަޙްމަދު ޝަރީފް: ކޯއްޗަކަށް ނުހަދާނެ އޭ؟\nކާކުކަން ނޭނގޭ މީހާ: ޕޮލިސް ކޭސްއަކަށް ނުހަދާނެ އެއްގޮތެއްވެސް ނޯންނާނެއޭ\nއަޙްމަދު ޝަރީފް: އެއްވެސް ކަމެއް ނުވާނެ.\nކާކުކަން ނޭނގޭ މީހާ: އޭތި އަނެއްކޮޅުން ލީކް ވެއްޖިއްޔާ އެމްޑީޕީ ފަޅިން އަނެކެތި ވެއްޖިއްޔާވެސް ޝަރީފް ސަރ ކޮންވިންސް ކޮށްދެއްޗޭ. މަ އަނެކެތި ނުކުރާތި މީގެ ތެރެއަށް މަށާ ބެހޭ ކަމެއް ނޫނޭ.\nއަޙްމަދު ޝަރީފް: ހަމަ ފުރަތަމަ އަނެކަތި ކުރީމަ ނިމުނީ ތިމަންނައަކަށް ހަމަ އެނގިގެންވެސް ވާކަމެއް ނޫނޭ.\nމި ޚަބަރާ ގުޅިގެން ބަހެއް ހޯދާލުމަށް ތަކުރާރުކޮށް ގުޅުމުންވެސް އިލެކްޝަންސް ކޮމިޝަނުގެ ރައީސް އަޙްމަދު ޝަރީފް ވަނީ ފޯނު ބިޒީ ކޮށްފައެވެ. އަދި ކާކުކަން އެނގޭނެހެން މެސެޖް ކުރުމުންވެސް ޝަރީފް ފޯނަށް ޖަވާބު ދެއްވާފައި ނުވާކަން ފާހަގަކޮށްލަމެވެ.\nއޮކްޓޯބަރ 1, 2018 17:48\nވީޑިއޯ އެއް ނޫންތަ.......؟؟؟؟؟؟؟\nހޫމް ލީކު ވާނެ އިންތިހާބު ބާތިލް ކުރަން ތެޅޭ ތެޅުން\nއޮކްޓޯބަރ 1, 2018 17:59\nކަމެއް ނުކުރަންޏާ އެއްގޮތައް ވެސް ބިރުން ތެޅޭނެ ކަމެއް ނެޠް.\nއޮކްޓޯބަރ 1, 2018 17:53\nއޮކްޓޯބަރ 1, 2018 17:54\nޕީޕީ ކުދިން ތެޅިފޮޅެނީ ކީއްވެހޭ... ކޮމިޝަނަރުންލީ ތިމީހުން. ވޯޓު ފޮށިތައްކައިރީ މީހުން ބޭތިއްބީ ތިމީހުން، ބޭތިއްބީ ތިމީހުންގެ މީހުން. މަކަރުހަދަންޏާ ހަދާނެ ހުރިހާ އިންތިޒާމެއް ހަމަޖެއްސީ ތިމީހުން. އެކަމަކުވެސް ރައްޔިތުންގެ މެޖޯރިޓީ ނުލިބުނު. ނުލިބުނީމާ ދެން މި ތެޅިފޮޅެނީ\nބަލަ އެހެންވެޔޭ އެބުނަނީ ރިޝްވަތު ދިނިއްޔޭ. އެހެންވެޔޭ ކުއްލިއަކަށް އީސީ އިންސާފުވެރިވީ\nތިހައިވާނުން ހިންގި ޖަރީމާ އިރާދަފުޅުން ފަޅާއަރާނެ...\nއޮކްޓޯބަރ 1, 2018 18:04\nތިކަހަލަ އެތައް އޯޑިއޯއެއް ލީކުވާނެ.. މިހާރު ތި އުޅެވެނީ ޖަޒުބާތުގައި ޖެހިގެން... ކުރާނެ ނުކުރާނެ ކަމެއް ނޭންގިގެން\nތިޔަހުރިހާކަމެއް ފަޅާއަރާނެ ބަލަންތިބޭތި އެމްޑީޕީ މީހުން އިލެކުސަނަށް ބައިއެޅީ މިކަން މިހާރު ފަޅާއަރަން ކަންނޭގެ ތިޔައުޅެނީ .\nއޮކްޓޯބަރ 1, 2018 18:26\nއޮކްޓޯބަރ 1, 2018 18:29\nރައީސް ޔާމިން ބުނަންތޯ ވާހަކަ އެއް ސީޕީ އަކައް ހަމްދޫން ލިޔަސް ނުނި ފާތިމާ ލިޔަސް ރައްޔިތުން އެއޮތީ ވ ސާފް ކޮއް ބުނެދިފަ މަނިކްފާނު ބޭނުމެއް ނުވާ ވާހަކަ ދެން ކޮން ސަކަރާތެއް ޖަހަން ތޯ ތިއުޅުއްވަނީ ތިކަމެއް ނުވާނެ ދެނެއް އޮޅާލާ 134200 މީހުން މަރަފަ ތިކަން ދެން ވާނީ ވ ސާފް\nއޮކްޓޯބަރ 1, 2018 18:47\nހެހެ.. ލީކް ވެފައޮތް އޯޑިއޯ ލިނަމަ ވަރަށް ސަޅިވީސް. އޭތި ނުލިބުނު ދޯ ތިކުދިންނަކަށް ????\nއޮކްޓޯބަރ 1, 2018 18:52\nވޯޓްގެ ފަހުން ކުޅެފައި އޮތް ޑްރާމާ އެއްބާ\nއޮކްޓޯބަރ 1, 2018 18:54\nއެމްޑީޕީ.ގުންޑާއިން ޑޮލަރު އަޅާލީ ހެޓަކައްދޯ\nއޮކްޓޯބަރ 1, 2018 18:59\nއީސީ ރައީސާއި ޕޕމ މީހުންރާވާގެން ކުޅެފައޮތް ޑުރާމާއެއް.. ވަރަށް ސާފްކޮށް މިބުނަނީ ރައްޔިތުން ނިންމުމަށް ހުރަސް އަޅާފިނަމަ ރައްޔިތުންނުކުމެ ބަސްބުނާނެ.\nއޮކްޓޯބަރ 1, 2018 20:42\nއޮކްޓޯބަރ 1, 2018 19:07\nސުބުހާނަﷲ!! ހާދަ ނުލަފާ ބަޔެކޭ ދޯ؟؟ ﷲ އަށް ބިރުވެތިވޭ!! ގައުމު ޣައްދާރުން!! ކޮންމެވެސް ބަޔަކު އެބަޖެހޭ މިފަސްގަނޑަށްޓަކައި ގުރުބާންވާން!! ލޭ އޮހުރުވާލައިގެން މިޣައްދާރުންނާ ކުރިމަތިލާން ހިފާހައްޔަރުކޮށް ހަވަރަށްދޭން!!!\nކޮބާ މަމެން އިލެކްޝަންސް ކަމިޝަން އިން ނަތީޖާ އިއުލާން ކުރަން ފެށިތަނުން ބުނެފިން ވޯޓް ގައި ވަނީ މަކަރާއި ހީލަތް ހަދާފައި ކަމަށް މަމެންގެ ބިއުޓިފުލް އެން އޯސަމް އެން ފްލޯލެސް ރައީސް އިންތިޚާބުގެ ނަތީޖާ ގަބޫލު ނުކުރަން އެކަމަކު މަމެންގެ ރައީސް ހީކުރީ މީހުން ވޯޓް ނުދިނީ ކަމަށް ނޫން ވޯޓް ވެސް ދިން ހެދި ގޮތަކީ ވޯޓް ގުނުމުގައި ވެސް މަކަރު ހެދީ އަލުން ވޯޓް ގުނަން ޖައްސަންވީ އަދި ވޯޓް ލާމީހުންގެ ލިސްޓް އާއި ވޯޓް ލި މީހުންގެ ލިސްޓް ވެސް ބަލަންވީ ހަމަ ސީދާ އިލެކްޝަންސް ކަމިޝަންގެ މެމްބަރުންނާއި އިލެކްޝަންސް ކަމިޝަންގެ ރައީސް ގުޅިގެން ވޯޓް އިން އެމްޑީޕީ އަށް ވައްކަން ކޮށްދީ އެތައް ހާސް ބަޔެއްގެ ވޯޓް އޮޅުވާލާ ވޯޓް ފޭރިގަތީއޭ މަމެން ނަތީޖާ ގަބޫލެއް ނުކުރާނަމޭ މިކަން ބަލަން ސްޕްރީމް ކޯޓަށް ހުށައަޅާށޭ..\nއޮކްޓޯބަރ 1, 2018 19:19\nޕީޕީ މީހުންނަކީ ތައްމޮޔައިން. ޢެމްޑިޕީމީހުން ރޭވި އެއްޗަކަށް ހަދަން އުޅެގަތުމުން އަތަށް ތިގޮވަނީ. މިހާރު ތިޔަ ވަގުން ނުދަންނަ މަރުމޯލެއްވެސް މިގައުމަކު ނެތް ދެން ލަލަލާ\nއޮކްޓޯބަރ 1, 2018 20:25\nބެލީމަ އެނގޭނީ ކޮންބައެއް ރޭވި އެއްޗެއްކަން!! މިއުޅެނީ އެކަން ކުރެވޭތޯ!! ބަލަންވާނެ ދޯ!! އޭރުން އެނގޭނީ!!\nއޮކްޓޯބަރ 1, 2018 19:25\nއޭސީސީ އަށް ސަރުކާރުގެ އެންމެ މުހިއްމު އެއް ވައުދު ކަމުގައިވާ މާލެ ސަރަހައްދުން ފްލެޓްސް ތަަކަށް އެދިފައިވާ އެންމެންނަށް ފްލެޓްސް ތައް ދޭނެ ކަމަށް ކޮށްފައިވާ އިއުލާނާއި އެއްގޮތަށް ސަރުކާރުން އެކަން ކުރަން އުޅުމުން ރައްޔިތުންގެ ވޯޓް އިން ވެސް ނުހޮވޭ މީހަކު ހޮރުން ނިކުމެ ތިމަންމީ އޭސީސީ ރައީސް އޭ ކިޔާ އެމްޑީޕީ ހަރުގޭން ނެރޭ ވައްތަރު އިއުލާން ނުވަތަ އެންގުން ސަރުކާރަށް އެންގި ނަމަވެސް އެއީ ކޮރަޕްޓް އެންގުން ތައް އެއަށް ނުޖެހޭނެ ސަރުކާރުން ތަބާވާން.\nއޮކްޓޯބަރ 1, 2018 19:41\nއިލެކްޝަންސް ކަމިޝަންގެ ރައީސް ޖެހޭނެ މިހާރު ލީކްވެގެން އުޅޭ އޯޑިއޯ އާއި ބެހޭ ފުރިހަމަ ތަފްސީލް ދޭން އަދި ފޯނުން އަނެއް ކޮޅުން ވާހަކަ ދައްކަނީ ކާކުކަން ސީދާ ތެދަށް ކިޔާ ދޭން އަދި ރިޔާސީ އިންތިޚާބާއި ގުޅިގެން އިލެކްޝަންސް ކަމިޝަން މެމްބަރުންނަށް ރިޝްވަތުގެ ގޮތުގައި ދިނީ ކިހާ ވަރެއްތޭ ތަމެން ޖެހޭނެ ބުނަން މަމެންނަށް އިނގޭ އެއްޗަކީ މިފަހަރު ވޯޓް ގައި މަކަރާއި ހީލަތް ވަރަށް ބޮޑަށް ހަދާފައި އެބަހުރި ކަމަށް މިކަން ފޮރުވަން އީސީން އުޅޭ ކަން އެއީ ދެރަދޯ..\nއޮކްޓޯބަރ 1, 2018 20:29\nއިލެކްޝަންގެ ރައީސް މިކަން ފުރިހަމަޔަށް ހާމަކުރޭ!! އެކަން ކަލޭޖެހޭނެ ކުރަން!! ރައްޔިތުންނަށް އޮޅުން ފިލާވަރަށް ކިޔާދޭންޖެހޭނެ ފޮރުވަން އުޅޭ ކަންތައް!! 96000 ނުވަތަ އެއަށްވުރެން ގިނަ ރައްޔިތުން ކަލޭ ދޫކޮށްފަ ބަހައްޓާނެކަމަށް ހީނުކުރާތި!!\nއޮކްޓޯބަރ 1, 2018 19:45\nރައީސް ޤަބޫލުކޮށްފި ދެން މިފަސްއަހަރު ނިމުނީމަ އަސްލު ސޫރަ ދައްކާނި\nއޮކްޓޯބަރ 1, 2018 20:00\nފަޅާ އަރަނީ މިޔޮތް. މަ އޭރުވެސް ބުނިން މިމީހުން ކައިރީ އަނގަގަދަ ނުކުރަން. މޮޅުވީމަވެސް ޝުކުރު ނުކުރުމުގެ ނަތީޖާ މިފެންނަނީ!\nއޮކްޓޯބަރ 1, 2018 21:00\nނުވެންބަރު 11 ރައީސް ޔާމީން ކުރިޔަށްއޮތް 5އަހަރަށް ރާއްޖޭގެ ރައީސުލްޖުމްހޫރީޔާކަމަށް ހުވާކުރަން ވީ\nއޮކްޓޯބަރ 1, 2018 21:15\nކޯއްޗެއް މަޑުޖައްސަންތޭ އެއްވެސް މަޑުޖެއްސުމެއް ނޯންނާނެ އިނގޭތޭ ތަމެން ހިޔާ މަޝްރޫއު ހުއްޓުވަން ހިތަށް ވެސް ނާރުވާތި އިނގޭތެ އޭސީސީއަނޭ މެންނޭ ތަމެން ތިޔާ ކަން ހުއްޓާލާ ރަށުތެރޭން މުޑި ކާށި ހޮވުން ފަދަ ކަމަކާއި ގެން އުޅެގަ އިނގޭތޭ ބަލާ އެއޮތީ ކާއްޓެއް ބަލާ މިއޮތީ ކާއްޓެއް ހޮވާ ހޮވާ ކާށި ހޮވަމުން ދޭ ކާށިހޮވާ ދޯ ތިޔާއީ ތަމެންގެ ލެވެލޭ އިނގޭތޭ މީ މަމެންގެ ވެރިކަން އަދި މީ މަމެންގެ ގައުމު ދޯ މަމެން ބޭނުން ގޮތެއް ހަދާލާނީ ހޭރި ހޭރި ތިބެން ޖެހޭނީ.\nއޮކްޓޯބަރ 1, 2018 21:52\nއެއީ ހަދާފައިވާ އޯޑިއެކޭ އެހެންތޭ ތަމެން އެހެންބުނީމާ މަމެން ވީ ގަބޫލުކުރަންތޭ ނުވާނެ ތިޔާ ކަމެއް ތިޔާ ހެން ތަމެން ތިޔާ އޮތީ ލާރޖް ކޮށް ކަޓް ޖައްސާ 50 މިލިއަން ބުދު ޖެހި ނޫޓް ކައްވާލާފައޭ މަމެން ބުނަން ނެތީމު ދޯ ތަމެން ދަގަ ދެން ފުލުހަށް ކާކު ނުދާށޭ ބުނީ އޭން ބުނެބަލަ ބުނެބަލަ ތަމެން ވަނީ މިފަހަރު ރިޔާސީ އިންތިޚާބުގައި ޝޭންކްލީ ކޭން މޭންކްލީކީ ޝޭން އޭ ކިޔާ މޭޒު ދަށުން ދަމާ ކުޅެފައި ކަން މަމެންނަށް އިނގެއޭ ވަރަށް ރަނގަޅަށް ތަމެން މަހަށް ދޭބަލަ..\nއެއީ، އެހެން މާނައެއް ނެރުމަށްޓަކައި ހަދާފައިވާ އޯޑިއޯއެއް ކަމަށް ތަމެން ބުނި ނަމަވެސް އެއީ ތަމެން ބްރޯ އަތުންނާއި ޖީއެމްއާރު އަތުންނާއި އަދި ބޮޑު ސޭޓް އަތުން ކަޓް ކާން ވެގެން ބޭނުން ކުރި ލައިސަންސް އަކަށް ރިޔާސީ އިންތިޚާބު ތަމެން ހެދީ އެހެންވެ ތަމެން އެހާ ވަރުން ތިޔާ ކަމުން ނެއްޓެން ވެގެން ތިޔާ އުޅެނީ ތަމެން ތިޔާ އޮތީ ކަޓް ކާލައިގެން ވޯޓް އޮޅުވާލާ ވޯޓް އިން ވައްކަން ކޮށްފައޭ މަމެން ބުނަން ނެތީމު ދޯ. ވަގުވޯޓްލާ އިލެކްޝަންސް ކަމިޝަން ލަދުކޮބާދޯ\nއޮކްޓޯބަރ 1, 2018 22:12\nތަމެން އެއްހާސް ފަހަރު އެއީ ހަދާފައިވާ އޯޑިއޯ އެއް ކަމަށް ބުނި ނަމަވެސް މަމެން އެކަމެއް ގަބޫލު ނުކުރާނަމޭ ތަމެން ވޯޓް އޮޅުވާލާ ސްޓީލިންގް ވޯޓް މިގޭމް ކުޅުމަށް ފަހު ދެން ކޯއްޗެކޭ ކިޔަންތޭ ތަމެން ދެން މަހަށް ދޭބަލަ މަމެން ބޭނުން އަދި އެއް ފަހަރު ވޯޓް ގުނަން ވޯޓް ގުނާދީ މަމެންގެ ހާޒިރުގައި ތަމެން ދެން މަހަށް ދޭބަލަ މަހަށް މަހަށް މަހަށް ދޭބަލަ...\nއޮކްޓޯބަރ 2, 2018 02:37\nޔާމިނޫ މިގައުމު ހަލާކު ނުކޮށް ރައްކާވޭ. ޕީޕީއެމްގެ އޮބްޒާވަރުން ލައިގެން ރައްޔިތުން ގޮތެއް ނިންމައިފި. ދެން މިގައުމު ހަލާކު ނުކޮއް ރައްކާވޭ.


Samsung | Mihaaru\n6.6 ބިލިއަން ޑޮލަރުގެ 5ޖީ ޑީލް ސެމްސަންގަށް\nއެމެރިކާގެ ވެރައިޒަން ކޮމިއުނިކޭޝަނުން ވަރުގަދަ ޑީލެއް ސެމްސަންގަށް ލިބިއްޖެ އެވެ. އެއީ ވެރައިޒަނުން ބޭނުންވާ ފެންވަރަށް 5ޖީ ނެޓްވޯކް އަޅައިދިނުމެވެ. މިއީ 5ޖީ ވިޔަފާރީގައި ސެމްސަންގަށް ލިބުނު ވަރަށް ބޮޑު ކާމިޔާބީއެކެވެ.\nSeptember 01, 2020 1\n"ބިންގް" އަކީ މިހާރު "މައިކްރޮސޮފްޓް ބިންގް"\nބިންގް އަކީ މައިކްރޮސޮފްޓްގެ އަމިއްލަ "އިންޓަނެޓް ސާޗް އިންޖީން" އެކެވެ. ބިންގް ބަލަހައްޓައި ހިންގަނީ ވެސް މައިކްރޮސޮފްޓުންނެވެ.\nއުރީދޫން ނޯޓް20ގެ ފޯނުތައް ޕްރީއޯޑަރަށް ހުޅުވާލައިފި\nސެމްސަންގުގެ އެންމެ ފަހުގެ ގެލެކްސީ ނޯޓް 20 ސީރީޒްގެ "ގެލެކްސީ ނޯޓް 20" އާއި "ނޯޓް 20 އަލްޓްރާ 5ޖީ" ފޯނަށް ޕްރީއޯޑާ ކުރުމުގެ ފުރުސަތު އުރީދޫ އިން މިއަދު ހުޅުވާލައިފި އެވެ.\nއެންޑްރޮއިޑް އެޕްތައް ވިންޑޯޒް 10 ގައި\nއެންޑްރޮއިޑް އެޕްލިކޭޝަންތައް ވިންޑޯޒް 10 ގައި ބޭނުންކުރެވޭ ގޮތް ހެދުމަށް މައިކްރޮސޮފްޓާއި ސެމްސަންގް ވަރަށް ގާތުން މަސައްކަތްތަކެއް ކޮށްފި އެވެ. އެންޑްރޮއިޑް ފޯނުތައް –...\nގެލަކްސީ ނޯޓް 20 އަލްޓްރާ: އަޅާކިޔާނީ ކޮން ފޯނަކާ؟\nސެމްސަންގް ގެލަކްސީ ނޯޓް 20 އަލްޓްރާގައި ދެން ހުރި ހުރިހާ ފީޗާތަކެއް މި ވަގުތަށް ބަހައްޓާށެވެ. ޝައުގުވެރިވެގެން މިއުޅެނީ ނޯޓް 20 އަލްޓްރާގެ ފަހަތާއި ކުރިމަތީ ބިއްލޫގަނޑަށެވެ. އެއީ ކޯނިން "ގޮރިއްލާ ގްލާސް ވިކްޓަސް" އެވެ. ސްމާޓްފޯނެއްގައި މި އަށް ވުރެ ވަކިން ގަދަފަދަ ބިއްލޫރިއެއް ބޭނުންކޮށްފައި ހުރިކަން އަހަންނަކަށް ނޭނގެ އެވެ.\nވަންޕްލަސް ފޯނުތައް ދަރަޖަކުރަނީ\nވަންޕްލަސް އިން ބުނަނީ ނުއަގުގައި ފޯނު ވިއްކުން ހުއްޓާލަން ޖެހިއްޖެ ކަމަށެވެ. މި ބުނުމުން ދޭހަވަނީ، ވަންޕްލަސްގެ ފޯނުތައް ކުރިން ވިއްކި އަގުގައި ދެން ވިއްކެން ނެތް ކަމަކެވެ.\nދިރާގުން ނޯޓް 20ގެ ފޯނުތައް ޕްރީއޯޑަރަށް ހުޅުވާލައިފި\nސެމްސަންގުން އެންމެ ފަހުން ބާޒާރަށް ނެރުނު "ގެލެކްސީ ނޯޓް 20" އާއި "ނޯޓް 20 އަލްޓްރާ 5ޖީ" ފޯނަށް ޕްރީއޯޑާ ކުރުމުގެ ފުރުސަތު ދިރާގުން ހުޅުވާލައިފި އެވެ.\nAugust 22, 2020 2\nއެޕަލްގެ ގަޑިތައް ވާދަވެރިންނަށް ވުރެ ކުރީގައި\nސްމާޓް ގަޑި އުފައްދާ ކުންފުނިތައް ތަރުތީބުން އަތުރާލާނަމެވެ. އެޕަލް، ގާމިން، ވާވޭ އަދި ސެމްސަންގެވެ. މިއީ މި އަހަރުގެ ފުރަތަމަ ހަ މަސް ދުވަހަށް ބަލައި، މާކެޓްގައި ގަދަބާރުތައް...\nAugust 13, 2020 4\nސެމްސަންގެ ފަތްޖެހޭ ފޯނު އުރީދޫން ތައާރަފު ކޮށްފި\nސެމްސަންގެ އެންމެ ފަހުގެ ގެލެކްސީ ޒެޑް ފްލިޕް އުރީދޫން ރާއްޖެއަށް ތައާރަފުކޮށްފި އެވެ.\nAugust 06, 2020 1\nސެމްސަންގުގެ ފަތްޖެހޭ ފޯނަކާއި ނޯޓް 20 ދައްކާލައިފި\nސެމްސަންގުން ފުރަތަމަ ހެދި ފަތްޖެހޭ ފޯނަށް އަމާޒުވި އެންމެ ބޮޑު ފާޑުކިޔުމަށް ބަލައި ސްކްރީން ސައިޒު ބޮޑުކޮށް އުފައްދައި ދައްކާލައިފި އެވެ.\nގެލަކްސީ ފޯނުތަކާ އެކު ޗާޖަރު ނުދޭން ވިސްނަނީ\nގެލަކްސީ ސްމާޓްފޯނުތަކާ އެކު ޗާޖަރު ސަޕްލައިނުކުރަން ސެމްސަންގުން އެބަ ވިސްނަ އެވެ. ބުނެވޭ ގޮތުގައި، މިއަންނަ އަހަރުގެ ކުރީކޮޅު ނެރެން ތާވަލްކޮށްފައިވާ، ގެލަކްސީ އެސް21ގެ ފޮށީގައި ޗާޖަރެއް ނޯންނާނެ އެވެ.\nގޮރިއްލާ ގްލާސްއަށް ނަންބަރުގެ ބަދަލުގައި ނަމެއް\n"ގޮރިއްލާ ގްލާސް" އުފައްދާ ކުންފުނި، "ކޯނިންގް" އިން "ގޮރިއްލާ ގްލާސް ވިކްޓަސް" އުފައްދައި، ތައާރަފުކޮށްފި އެވެ. ސްމާޓްފޯން އުފައްދާ ކުންފުނިތަކުން ނެރެން ހުރި ފޯނުތަކުގެ...\nގެލެކްސީ ޒީ ފްލިޕް 5ޖީ އަންނަ މަހުގެ7ގައި\nގެލެކްސީ ފްލިޕް ޒީގެ އަގަކީ 1،499.99 ޑޮލަރު (23,099.85ރ.)\nސެމްސަންގް އިވެންޓް އަންނަ މަހު5ގައި\nސެމްސަންގް ގެލެކްސީ ނޯޓް 20 އޮންނާނެ ގޮތް މިހާރު ވާނީ ތަސައްވުރުކޮށްލެވިފަ އެވެ. އޭގެ ފޮޓޯތަކެއް މިދިޔަ ހަފުތާގެ ތެރޭގައި ލީކްވެ، މީޑިއާތަކުގައި ވަރަށް ބޮޑަށް ދައުރުވެފައިވެ އެވެ.\nފޯނު ޑިސްއިންފެކްޓްކޮށްދޭ ވަޔަލެސް ޗާޖަރެއް\nމިއީ ތިޔަ ގެންގުޅޭ ސްމާޓްފޯނުތައް ޑިސްއިންފެކްޓްކޮށްދޭ ވަޔަލެސް ޗާޖަރެކެވެ. ސަމާސާ ވާހަކައެއް ނޫނެވެ. މި ޑިވައިސް އުފައްދާފައި ވަނީ ސެމްސަންގުންނެވެ. އެކަމަކު، މިއީ ހަމައެކަނި ސެމްސަންގް ފޯނުތައް ޑިސްއިންފެކްޓްކޮށްދޭ އާލާތެއް ނޫނެވެ. ބަލާބެލުމަށް ފޮއްޓެއް ސިފަކުރެވޭ މި ޗާޖަރުގެ ތެރެ އަށް ލީ ކޮންމެ އެއްޗެއް ޑިސްއިންފެކްޓްކޮށްދެ...\nނޯޓް 20 އަލްޓްރާ: އަދި ދައްކާލެވެން އޮތީ ފޮޓޯއެއް\nމިއީ ސެމްސަންގް ގެލަކްސީ ނޯޓް 20 އޮންނާނެ ގޮތެވެ. މިއީ ގެލަކްސީ ނޯޓް 20 އަލްޓްރާ ސިފަކުރެވޭ ގޮތެވެ. މަޝްހޫރު ފޯނުތަކުގެ ޑިޒައިނާ ބެހޭ ގޮތުން، ފޯނުތައް އުފައްދާ ކުންފުނިތަކުން އެއްޗެއް ބުނުމުގެ ކުރިން، ސަޕޯޓަރުން އޮންނަނީ އެ މީހުންގެ ސިކުނޑީގައި ފޯނުތައް ކުރަހައި ނިންމައިފަ އެވެ.\nއެންޑްރޮއިޑް ގެންގުޅޭ މީހުން މި ފޮޓޯ އަށް ސަމާލުވާތި!\nގޫގުލްގެ އޯއެސް އެންޑްރޮއިޑް ސަޕޯޓްކުރާ ފޯނުގެ ވޯލްޕޭޕަރެއްގެ ގޮތުގައި ބޭނުންކުރެވޭ ފޮޓޯއަކުން ވެސް ފޯނަށް މައްސަލަ ޖެހިދާނެކަން ހާމަވެއްޖެ އެވެ.\nއައިފޯން އޯލެޑް އޯޑަރުތަކުގެ 80 ޕަސެންޓް ސެމްސަންގަށް\nއެޕަލް އިން މި އަހަރު ނެރޭ އައިފޯނުތަކަށް ބޭނުންވާ އޯލެޑް ޕެނަލްތަކުގެ ބޮޑު ބައި ސެމްސަންގުން ކަށަވަރުކޮށްފި އެވެ. ސެމްމޮބައިލް އިން ބުނި ގޮތުގައި، އައިފޯނުތަކަށް ބޭނުންވާ އަދަދުގެ 80 ޕަސެންޓް ސެމްސަންގުން ސައިޕްލައިކޮށްދޭނެ އެވެ.\nވަންޕްލަސް ދާއިރާ ފުޅާކުރަން ވިސްނަނީ\nވަންޕްލަސް އިން ބުނަނީ ނުއަގުގައި ސްމާޓްފޯން ވިއްކުމަކީ އަބަދު ކުރެވެން އޮތް ކަމެއް ނޫން ކަމަށެވެ. ވަންޕްލަސް އިން މިހެން ބުނީ، ސްމާޓްފޯން މާކެޓްގައި ވާދަވެރިންނަށް ވުރެ ހެޔޮ އަގުގައި، ބާރުގަދަ ފޯނުތައް ވިއްކާ ކުންފުންޏެއް ގޮތުގައި ނަންވެ، ކަންވެފައި ވާތީ އެވެ. ވަންޕްލަސް އެހާ އަވަހަށް މަޝްހޫރުވެ، މަގުބޫލުްވެފައި ވަނީ ވެސް މި...\nއައިފޯން 11: އެންމެ ގިނައިން ވިކުނު ސްމާޓްފޯން\nމި އަހަރު ސްމާޓްފޯން ކުންފުނިތަކަށް ރަނގަޅު ނަތީޖާއެއް ނެރެވިދާނެ ކަމާ މެދު ސުވާލު އުފެދުނެވެ. ކޮރޯނާވައިރަހާ ހެދި ގައުމުތައް ތަޅުލެވިފައި އޮތުމުން، އާ ފޯނެއް ގަންނާނެ މީހަކު ނުވެދާނެ ކަމަށް ވެސް ހީވި އެވެ. އެކަމަކު ކަން ހިނގަމުން އަންނަނީ ލަފާކުރެވުނު ގޮތަކަށް ނޫނެވެ.\nނޯޓް 20 ގައި ސްޕޭސް ޒޫމް ޓެކްނޮލޮޖީއެއް ނުހުންނާނެ\nސްމާޓްފޯނުތަކުގައި ކެމެރާ ޓެކްނޮލޮޖީގެ ވާދަވެރިކަން ވަރަށް ބޮޑެވެ. ކެމެރާ އިން މަންޒަރުތައް ބޮޑުކުރެވޭ މިންވަރު 100 ގުނަ ފަހައަޅައި ވަނީ ގޮސްފަ އެވެ. އެކަމަކު، އެ ބުނާ ވަރުގެ ސާފުކަމެއް ލޮލަކަށް ނުފެނެ އެވެ. ނަގާފައި ހުންނަ މަންޒަރުތައް އެ އަށް ވުރެ ދަށް ފޯނުތަކަށް ވުރެ ވެސް، ބައެއް ހާލަތްތަކުގައި، ނުސާފެވެ.


Fathururveri nah vaccine manzil akah Raajje!\nފަތުރުވެރިންނަށް ވެކްސިން މަންޒިލަކަށް ރާއްޖެ!\n05 ފެބްރުއަރީ 2021 - 20:40:22\n2019 ވަނަ އަހަރުގެ ފަހުކޮޅު ޗައިނާއިން މުޅި ދިނިޔެއް ފެތުރުނު ކޮވިޑް 19 ވެގެން ދިޔައީ ފަހުގެ ތާރީހެއްގައި ހިނގި އެންމެ ބޮޑު ކާރިސާއަށެވެ. ދުނިޔޭގެ ހުރިހާ ސަހައްދެއްގައި ވަކި ހިއްޕަމުން ދިޔައީ އެތަށް ބަޔަކު މަރަމުންނެވެ. ގައުމުތަކުގެ ހާލަތު ގޯސް ކުރަމުންނެވެ.\nނަމަވެސް ސިއްހީ މާހިރުން ކޮވިޑް ރާއްޖޭގައި ނޫޅޭ ކަމަށް ދިޔައީ އޭރު ބުނަމުންނެވެ. ހުދު ރަށްޔިތުން މަޖިލީހުގެ ރައީސް ރައީސް ނަޝީދު ވެސް ބުނަމުން ގެންދިޔައީ ރާއްޖެއަށް އެ ބަލިމަޑުކަން ނުފޯރާނެ ކަމަށެވެ.\nނަމަވެސް އެކިކަން ކޮޅުތައް ސުންނާފަތި ކުރަމުން ކޮވިޑް އެންމެ ފަހަށް ރާއްޖެ އައި އަޑު ގަދަވެގެން ދިޔައެވެ. ރިސޯޓަކުންނެވެ. މާގިނަ ދުވަސްތަކެއް ނުވެ ރާއްޖޭގެ ވެރިކަންކުރާ މާލޭ ސަހަރައްދުން ވެސް ކޮވިޑް ފެނިގެންގޮސް ރަށްޔިތުން ހާސްކަމެއްގެ ތެރެއަށް ވެއްޓިގެން ދިޔައެވެ. ހުރިހާ ފަރާތްތަކުން ހާސްވެ ތެޅެފޮޅެން ފެށިއެވެ.\nމި އާލަމީ ވަބާއިން ސަލާމަތް ވުމަށް ފަރުވާއެއް ނެތުމުން ސަރުކާރަށް މަޖްބޫރުވީ މުޅި ގައުމު ބަންދު ކުރުމަށެވެ. އެހާ ހިސާބުން އަމިއްލަ ގޭގައި ބަންދުވެގެން ރަށްޔިތުން ތިން މަސްދުވަހު ހޭދަކުރިއެވެ. އޭރު ރާއްޖޭގެ އެތައް ބަޔަކަށް ކޮވިޑް ޖެހި މުޅި މާލޭ ސަރަހައްދު ވެގެން ގޮސްފައި ވަނީ ރށް ޒޯން އަށެވެ. ރާއްޖެއިން ގިނަ ބަޔަކު މަރުގެ ތުންފަތް މައްޗަށް ވެއްޓި ލޯކުރިމަތިން ގެއްލިގެން ދިޔައެވެ.\nކޮވިޑްގެ ބިރުވެރިކަމުގެ އަޑު މުޅިރާއްޖޭގައި ނިމިދިޔަ އަހަރު އޮތީ ގުގުމާލަ ގުގުމާލައެވެ. ރާއްޖޭގެ އެންމެ ފުޅާ ސިނާއަށް ކަމަށްވާ ފަތުރުވެރިކަމުގެ ސިނާއަށް ވެސް އިދިފުށައް ޖެހުނެވެ. ގިނަ ރަށްޔިތުންގެ ވަޒީފާތަށް ވެސް ބީވެގެން ދިޔައެވެ. ހީވެސް ނުކޮށްްހުއްޓާ އެވެ.\nއެހެން ނަމަވެސް ހާލަތު ރަނގަޅުވެ ސަރުކާރުން ޖުލައި 15 ގައި ބޯޑަރުތައް ހުޅުވާލިއެވެ. އެއާ އެކު މަޑުމަޑުން ގައުމުގެ އިގްތިސާދު ކޮޅަށް ޖެހި ގައުމު އާރަސްތް ވާން ފެށިއެވެ. އެއީ ކޮވިޑާއި ދެކޮޅަށް އެޅުނު ފުރަތަމަ ފިޔަވަޅު ކަމުގައި ގިނަ ބަޔަކު ސިފަ ކުރެއެވެ.\nނިމިދިޔަ އަހަރު ކޮވިޑް ގެ ކެސްތައް ދަށްވަމުން ގޮސް މާލޭ ސަރަހައްދުގައި އަޅާފައިވާ ފިޔަވަޅުތައް ލުއިކޮށްލުމާއެކު ދެން ފެނިގެން ދިޔައީ ކުއްލިޔަކަށް ހުރިހާ ކަމެއް ގޯހުން ގޯހަށް ދިޔަ މަންޒަރެވެ. އޭރު ވެކްސިންގެ އަޑުވެސް އޮތީ ގަދަވެފައެވެ.\nމިއަހަރު ފެށުނު އިރު ރާއްޖޭގެ ކޮވިޑްގެ ހާލަތު ބިރުވެރިވެ ފަށްތަރެއްގައި އޮށްވާ ޖެނުވަރީ މަހުގެ 15 ގައި އިންޑިއާގެ ހެޔޮއެދުންތަކާއެކު ވެކްސިން ވަނީ ރާއްޖެއަށް ލިބިފައެވެ. އަދި އެ ވެކްސިން ވަނީ މިމަހުގެ އެއް ވަނަ ދުވަހު ފަށަން ފަށާފައެވެ.\nރަށްޔިތުންގެ ތެރޭގައި އިންޑިއާއިން ފޮރުކޮށްދިން ވެކްސިނާ މެދު ޝައްކުހުރުމުން ދައުލަތުގެ އެންމެ އިސް3ބާރުން ވަނީ އެންމެ ފުރަތަމަ ވެކްސިން ޖެހި މީހުންގެ ތެރޭގައި ޖަހާފައެވެ.\nވެކްސިން ޖެހިގެން ދިޔަކަމަކު ދެން ފެނިގެން ދިޔައީ 50 ގައި އުޅުނު ކޮވިޑް ކޭސްތައް 200 މައްޗަށް އެއްޗޭ ތެރޭގައި ދިޔަތަނެވެ. އެހާ ހިސާބުން ރާއްޖޭއަކީ ކޮވިޑްގެ ނުރައްކާތެރިކަން އޮތް ގައުމެއްގެ ގޮތުގައި ކަނޑައެޅީ ޔޫކޭ ވޭރިއަންޓް ރާއްޖޭގައި އުޅޭ ކަމަށް ސިއްހީ މާހިރުން ބުނިއެވެ.\nހޮސްޕިޓަލުގައި ފަރުވާދެމުންދާ މީހުންގެ އަދަދު ގިނަވެ ކޮވިޑް ވެކްސިން ޖެހުމަށް އަވަސް ކުރުމަށް ހުރިހާ ރަށްޔިތުންނަށް ރައީސް އިލްތިމާޒު ކޮށްލިއެވެ.\nމިއާއެކު މިހާރު ސިފައިންގެ ގިނަ ބޭފުޅުންތަކެއްގެ ގަޔަށްވެސް ވަނީ ވެކްސިން ޖެހިގައެވެ. އަދި މިއަދު ފަތުރުވެރިކަމުގެ ސިނާއަތުގައި އުޅުއްވާ ބޭފުޅުންގެ ގަޔަށް ވެސް ވެކްސިން ޖަހަން ވަނީ ފަށާފައެވެ.\nއެގޮތުން އެ ސިނާއަތުގައި މަސައްކަތް ކުރާ ދޭސީ، ބިދޭސީ އެންމެންގެ ގަޔަށް ވެސް ވެކްސިން ޖެހިގެންދާނެ ކަމަށާއި އަދި ރާއްޖެއަށް އަންނަ ފަތުރުވެރިންގެ ގަޔަށް ވެކްސިން ޖެހުމުގެ ވިސްނުމެށް ސަރުކާރުން ގެންގުޅުއްވާ ކަމަށް ވެސް ޓޫރިޒަމް މިނިސްޓަރު ވަނީ ވިދާޅުވިއެވެ.\nއަދި ރާއްޖެއަކީ ފެތުރުވެރިންނަށް ވެކްސިން މައްޒިލަކަށް ހަދަން މަޝްވަރާތަށް ދަނީ ކުރެވެމުން ކަމަށާއި ނިންމުމަކާ ހަމަޔަށް އައުމުން މައުލޫމާތު ދެއްވާނެ ކަމަށް ވެސް މިނިސްޓަރު ވިދާޅުވިއެވެ.\nއެއް އަހަރު އެއްކޮށް ރާއްޖެ ކޮވިޑްގެ ބަލީގައި ވޭނާ ކެކުޅުން ތަހައްމަލް ކުރުމަށް ފހު މިއަދު މި ވަނީ އެ ބަލިން ސަމާލަތްވުމަށް މަގެން ފެނިގެން ގޮސްފައެވެ. އެހެން ކަމުން ސިއްހީ ދާއިރާގެ އިންވެރިންނާއި ރައީސްގެ އިތުރުން ގައުމުގެ ވަޒީރުން އެދިލަށްވަނީ ވެކްސިން ވީހާވެސް އަވަހަށް ޖެހުމަށެވެ.\nފަތުރުވެރިންޓޫރިޒަމް މިނިސްޓްރީ ކޮވިޑް-19


Bin helumaai gulhigen mulhi raajje ah yellow alert nerefi - vNews.mv\nބިން ހެލުމާއި ގުޅިގެން މުޅި ރާއްޖެއަށް ޔެލޯ އެލާޓް ނެރެފި\n02 March 2016, 18:53\nއިންޑޮނޭޝިޔާގެ ހުޅަނގުގެ ސަރަހައްދަށް މީގެ ކުޑައިރުކޮޅެއް ކުރިން އައި ބާރުގަދަ ބިން ހެލުމާއި ގުޅިގެން މުޅި ރާއްޖެއަށް ޔެލޯ އެލާޓް ނެރެފި އެވެ.\nޔެލޯ އެލާޓަކީ މޫސުމާ ގުޅޭ ކާރިސާގެ ހާލަތުގައި ކަންކަން ނުރައްކާވެގެން ދިއުމުން ދެވަނަ އަށް އެންމެ މަތިން ނެރޭ އިންޒާރުގެ އެލާޓެވެ.\nބިން ހެލުން އައި ވަގުތު ބިންހެލުމުގެ ބާރުމިން ހުރީ ރިކްޓަރ މިންގަނޑުން 7.8 ކަމަށް ރިޕޯޓްތައް ލިބުނު ނަަމަވެސް 8.2 ރިކްޓަރ މިންގަނޑަށް ބާރުމިން ފަހުން ގަދެވެގެން ދިޔަ ކަމަށް މޫސުމާ ބެހޭ ގައުމީ އިދާރާއިން ބުނެ އެވެ.\nމެޓް އޮފީހުން ބުނީ އިންޑޮނީޝިއާގެ ހުޅަނގު ސަރަހައްދަށް ބާރުގަދަ ބިން ހެލުމެއް އައި ނަމަވެސް އެއްވެސް ހިސާބަކަށް އަދި ސުނާމީއެއް އައިސްފައި ނުވާ ކަމަށެވެ. ނަމަވެސް އިންޑޮނީޝިއާ އާއި ކައިރި ގައުމުތަކާއި އިންޑިއާ ކަނޑުގެ ޖަޒީރާ ގައުމުތަކުން ވަނީ ސަލާމަތީ ފިޔަވަޅުތައް އަޅަން ފަށާފަ އެެވެ.\nމެޓް އޮފީހުން ބުނީ ސުނާމީއެއް އަރާނަމަ އެކަމުގެ އަސަރު ގިނަ ވެގެން ދެގަޑިއިރުގެ ތެރޭގައި ރާއްޖެއަށް ކުރާނެ ކަމަށެވެ. ނަމަވެސް ސުނާމީއެއްގެ އަސަރު ރާއްޖެއަށް ކުރުމަކީ އެހާ ކައިރި ކަމެއް ކަމަށް މިހާރު ނުބެލެވޭ ކަމަށްވެސް މެޓް އޮފީހުން ބުންޏެވެ.\n"އެއްވެސް ބޭފުޅަކު ހާސްވެ ކަންބޮޑުނުވުމަށް އެދެން. އަޅުގަނޑުމެން މިދަނީ މި ބިންހެލުމުގެ ކަންކަން ބަލައި މޮނީޓާ ކުރަމުން،" އޮފިޝަލް ވިދާޅުވި އެވެ.\nމިއަދު ސުނާމީ އައިސްފައި މިވަނީ 2004 ވަނަ އަހަރު ބިންހެލުން އައި ސަރަހައްދަށް ވުރެ ރާއްޖެއާ ގާތަށް ކަމަށް މެޓް އޮފީހުން ބުނެ އެވެ.\nޑިފެންސް މިނިސްޓަރު އާދަމް ޝާރީފް މީގެ އިރުކޮޅެއް ކުރިން ޓީވީއެމްއަށް ދެއްވި އިންޓަވިއު އެއްގައި ވިދާޅުވީ ސުނާމީއެއް އުފެދިދާނެ ކަމަށް ބަލައި ސަލާމަތީ ފަރާތްތަކުން ދިބީ މި ހާލަތުގައި ކުރަންޖެހޭ ކަންކަމަށް ތައްޔާރަށް ކަމަށެވެ. މިހާލަތުގައި ރަށްރަށުގެ ގޮނޑު ދޮށަށް އެއްވެސް ފަރާތަކުން ނުދިއުމަށާއި ކޮންމެހެން ބޭނުންކުރަންޖެހޭ ހާލަތެއް ނޫނީ ފޯން ބޭނުން ނުކުރުމަށްވެސް އެދިވަޑައިގެންނެވި އެވެ. މިހާރު ލިބޭ މައުލޫމާތަށް ބަލާއިރު ރާއްޖެއަށް ސުނާމީއެއް އައުމަކީ އެހާ ކައިރި ކަމެއް ކަމަށް މިވަގުތު ނުބެލެވޭ ކަމަށްވެސް މިނިސްޓަރު ވިދާޅުވި އެވެ.


MIB ge hissaa gannan kunfunithah varah shauguveri\nހިއްސާ ގަންނަން ކުންފުނިތަކުން ވެސް ޝައުގުވެރިވޭ: އެމްއައިބީ\nމޯލްޑިވްސް އިސްލާމިކް ބޭންކް: އެ ބޭންކުގެ ހިއްސާ މި މަހުން ފެށިގެން ވިއްކަން ދަނީ ތައްޔާރު ވަމުން -- އަވަސް ފޮޓޯ\nމޯލްޑިވްސް އިސްލާމިކް ބޭންކް (އެމްއައިބީ) ގެ ހިއްސާ ގަންނަން އާއްމުންނާއި އަމިއްލަ ކުންފުނި ތަކުން ވެސް ޝައުގުވެރިވާ ކަމަށް ބުނެފި އެވެ.\nއެމްއައިބީ އިން ވަނީ އެ ކުންފުނީގެ 31 ޕަސެންޓް ހިއްސާ ޕަބްލިކަށް ދޫކޮށްލަން ނިންމާފަ އެވެ. އާއްމުންނަށް ހިއްސާ ވިއްކަން ފަށާނީ އަންނަ މި މަހުގެ 28 އިން ސެޕްޓެމްބަރު މަހުގެ 18 ވަނަ ދުވަހުގެ ނިޔަލަށެވެ. އެ ކުންފުނި ވަނީ ހިއްސާ ވިއްކައިގެން 244 މިލިއަން ރުފިޔާ ހޯދަން ޓާގެޓް ކޮށްފަ އެވެ. އެމްއައިބީއިން ވިއްކާ ހިއްސާގެ ޖުމްލަ އަދަދަކީ 6،975،000 (6.9 މިލިއަން ހިއްސާ) އެވެ.\nއެމްއައިބީގެ ޗީފް ފައިނޭންޝިއަލް އޮފިސަރު (ސީއެފްއޯ) އަލީ ވާސިފު ވިދާޅުވީ އެ ކުންފުނިން ދިރާސާއެއް ވެސް ހަދާފައިވާ ކަމަށާއި އެކަމަށް ކުންފުނިތަކާއެކު މަޝްވަރާ ވެސް ކުރި ކަމަށެވެ. އެ މަޝްވަރާ ތަކުން އިސްލާމިކް ބޭންކުގެ ހިއްސާއަށް ބޮޑު ޑިމާންޑެއް އޮންނާނެކަން އެނގުނު ކަމަށް އޭނާ ވިދާޅުވި އެވެ.\n"އަޅުގަނޑުމެންގެ ކަސްޓަމާ ބޭސް ވަރަށް ބޮޑު. އެހެންވެ ވަރަށްގިނަ ކުންފުނިތަކާ ވެސް މަޝްވަރާ ކުރިން. މިކަމުގައި އެންޑީބީއައިބީ ބޭންކް މަސައްކަތް ކުރޭ އަޅުގަނޑުމެންނާ. މިއީ އިންވެސްޓްމަންޓް ބޭންކެއް. މި ބޭފުޅުނާއެކު ކުރީގެ ހިއްސާ ވިއްކުމުގެ ތަޖުރިބާއަށް ވެސް ބަލާފައިވާނެ،" ވާސިފު ވިދާޅުވި އެވެ.\nއެމްއައިބީ އިން ހިއްސާ ވިއްކާ ހުޅުވާލާއިރު، މަދުން ގަނެވޭނީ 20 ހިއްސާ އެވެ. (އެއީ 35ރ. އަށް ހިއްސާއެއްގެ މަގުން ބަލާނަމަ 700ރ. ގެ ހިއްސާ ) އެވެ. އަދި 10 ހިއްސާ އިން އިތުރު ކުރުމުގެ ފުރުސަތު އޮންނާނެ އެވެ.\nވާސިފު ވިދާޅުވީ ހިއްސާ ވިއްކައިގެން 244 މިލިއަން ރުފިޔާ ލިބޭނެ ކަމުގެ އުންމީދު ވަރަށް ބޮޑު ކަމަށެވެ.\n"އައިޕީއޯގެ ސައިޒު ކަނޑައަޅާފައިވަނީ މިވަގުތު ބޭންކްއަށް ބޭނުންވާ އިންވެސްޓްމަންޓަށް. އުންމީދު ކުރަނީ މި އަދަދަކީ މާކެޓުގެ ޑިމާންޑަށްވުރެ ވެސް މަދު އަދަދެއް ކަމަށް،" ވާސިފް ވިދާޅުވި އެވެ.


ޓްވިޓާއިން ވަނީ ކޮވިޑްގެ ޚަބަރުތައް ފަތުރާ ފަރާތްތަކުން ތެދު ޚަބަރު ފެތުރުމަށް ބާރުއަޅާފައި\nޓްވިޓާއިން މި ނިންމުން ނިންމާފައިވަނީ އާންމުންގެ މެދުގައި ވެކްސިނާ މެދު ދޮގު ޚަބަރު ޓްވިޓާ މެދުވެރިކޮށް ފަތުރާކަމަށް ރިޕޯޓްކޮށްފައިވާތީ\n2 މާރޗް 2021 | އަންގާރަ 20:51\nޓްވިޓާ، އެކުންފުނިން އަންނަނީ ކޮވިޑްގެ ދޮގު ޚަބަރު ފަތުރާ ފަރާތްތަކާ މެދު ފިޔަވަޅުއަޅަމުން\nކޮވިޑް-19 ވެކްސިންގެ ދޮގު ޚަބަރު ފަތުރާނަމަ ޓްވިޓާއިން ބޭން ކުރާނެކަމުގެ އިންޒާރު ދީފިއެވެ.\nރިޕޯޓްތައް ބުނާ ގޮތުން ޓްވިޓާއިން މި ނިންމުން ނިންމާފައިވަނީ އާންމުންގެ މެދުގައި ވެކްސިނާ މެދު ޓްވިޓާ މެދުވެރިކޮށް ދޮގު ޚަބަރު ފަތުރާކަމަށް ރިޕޯޓްކޮށްފައިވާތީއެވެ. އެގޮތުން ޓްވިޓާއިން ވަނީ ވެކްސިނާ މެދު ދޮގު ޚަބަރު ފަތުރައިގެން 8،400 ޓްވީޓް ޑިލީޓް ކޮށްފައި ކަމަށް އެކުންފުނިން ބުނެއެވެ.\nޓްވިޓާއިން ބުނީ ކުރިޔަށް އޮތް ތަނުގައި ވެކްސިނާ މެދު ދޮގު ޚަބަރު ފަތުރާ ފަރާތްތަކުގެ ޓްވިޓާ އެކައުންޓް ވަގުތުން ޑިލީޓް ކުރުމަށް ނުވަތަ 12 ގަޑިއިރާއި 24 ގަޑިއިރާ ދެމެދު ވަގުތަކަށް ބޭން ކުރުމަށް ނިންމާފައިވާ ކަމަށެވެ. އަދި މި ނިންމުން ނިންމީ ކޮވިޑުން ސަލާމަތްވުމަށް ގައުމުތަކުން ކުރަމުން އަންނަ މަސައްކަތުގައި އާންމުންގެ މެދުގައި ބިރުވެރިކަން އުފައްދާ ފަރާތްތައް މަދުކުރުމުގެ ބޭނުމުގައި ކަމަށް އެ ކުންފުނިން ބުނެއެވެ.\nމީގެ ކުރިން ވެސް ޓްވިޓާއިން ވަނީ ކޮވިޑްގެ ޚަބަރުތައް ފަތުރާ ފަރާތްތަކުން ތެދު ޚަބަރު ފެތުރުމަށް ބާރުއަޅާފައެވެ. އަދި ވައިރަސްގެ ދޮގު ޚަބަރު ފަތުރާ ފަރާތްތަކާމެދު ޓްވިޓާއިން ވަނީ ފިޔަވަޅުވެސް އަޅާފައެވެ.


Vaahaka: Gellunu Dhuvasthah - Vaguthu\n2 މަސް ކުރިން ( މެއި 10, 2021 )\nޢަލީ ވަހީދު ވަރަށް އުނދަގުލުން ބުނެލި އެވެ. "މަޢާފު ކުރޭ . އެދުވަސްތައް ބައްޕައަށް ގެއްލިއްޖެ" މިހެން ބުނުމާއި އެކު އަދި މާބާރަށް ރޯން ފެށިއެވެ. ރާނިޔާއަށް ވެސް ރޮވެން ފެށިއެވެ. އެކަން އޭނާގެ ބައްޕައަށް ފޮރުވުމަށްޓަކައި ބައްޕަގެ ކުރިމަތިން ތެދުވިއެވެ. އަނެއްކާ ވެސް ގޮނޑި ދުއްވަން ފެށިއެވެ. އަދި ރާނިޔާ އޭނާގެ ބައްޕަ އާއި އަލުން ވާހަކަ ދައްކަން ފެށިއެވެ.\nއަރިއަތޮޅުން/ ހަސަންކަލޭގެ އާދަމް\nމެއި 10, 2021 13:19\n"ފަރުދާގެ ފުރަގަހުގައި ހިނގަމުން ދާ ކަންކަމާއި މެދު ގިނަ މީހުންނަށް ހޭވެރިކަން އަންނަނީ މުސީބާތެއް ޖެހުނީމައެވެ. އޭގެ ކުރިން ހެޔޮގޮތް ޚިޔާރު ކުރަން އެނގެނީ މަދު މީހަކަށެވެ. ކައްޗަށް އެޅޭ ފިޔަވަޅަކުން ވެއްޓި އަތެއް ފަޔެއް ބިނދޭހެން ތިމާގެ ދިރިއުޅުން އެކޮޅުކޮޅުން ޖެހިދާނެކަމަށް ގަބޫލު ނުކުރެވެނީ އެވެ."


ކުއްތާ ގެންގުޅުމާއި ކުއްތާގެ ނަޖިސްކަމާ ގުޅިފައިވާ ބައެއް ޙުކުމްތައް –4– DhiSalafiyyah\n21/05/2022 އެހެނިހެން, ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\nފަސްވަނައީ: ކުއްތާ ގެންގުޅުން ނަހީކުރެއްވުމުގެ ޙިކުމަތަކީ ކޮބާ؟ މި ޒަމާނުގައި ކުއްތާއަށް ވެކްސިން ޖެހުމުން އިސްލާމްދީނުގައި ކަނޑައަޅާފައިވާ ޙުކުމަށް އެއްވެސް ބަދަލެއް އަންނާނެތަ؟\nއިސްލާމީ ޝަރީޢަތުގައި އަމުރުކުރައްވާފައިވާ ކޮންމެ ކަމެއްގައިވަނީ މުކައްލަފުންނަށް އެންމެ މަޞްލަޙަތު ހުރި ގޮތެވެ. އަދި ނަހީކުރައްވާފައިވަނީ އެބައިމީހުންނަށް ގެއްލުން ހުރި ކަންކަމެވެ. އިސްލާމްދީނުގައި ކަނޑައަޅުއްވާފައިވާ ކަންކަމުގެ ފަހަތުގައިވާ ބައެއް ޙިކުމަތްތައް މީސްތަކުންނަށް އެނގުން އެކަށީގެންވެއެވެ. އަދި ބައެއް ފަހަރު އެކަން ދެނެގަތުމަށް މީސްތަކުންނަށް ކުޅަދާނަކަން ލިބިގެން ނުވެއެވެ. އަދި ބައެއް ފަހަރު އެކަންކަމުގެ ތެރެއިން ބައެއް ޙިކުމަތްތައް ދެނެގަނެވެއެވެ.\nކުއްތާ ދޫލާފައިވާ ކަންވާރު ދޮވުމަށް އިސްލާމްދީނުގައި އަމުރުކުރައްވާފައިވާ އެއް ސަބަބަކީ އޭގެ ކުޅުގައިވާ ނަޖިހެވެ. އަދި އޭގެން ފެތުރޭ ބަލިތަކެވެ. އަދުގެ ޒަމާނީ ޑޮކްޓަރީ ޢިލްމުގައިވެސް މިކަންވަނީ ބަޔާންވެގެންނެވެ. އެހެންކަމުން އިސްލާމްދީނުގައިވާ އަމުރުފުޅުތަކަށް ބޯލަނބާ މީހަކަށް އެކަންކަމުގެ ޙިކުމަތް ނޭނގުނަސް އެކަމުގެ ފައިދާތައް ލިބިގެންދާނެއެވެ. ހަމައެއާއެކު މިފަދަ ޙިކުމަތްތައް ދެނެގަތުމަށް މަސައްކަތްކުރުމަކީ މައްސަލައެއް ނޫނެވެ. އެހެނަސް އިސްލާމްދީނުގައި ކަނޑައަޅުއްވާފައިވާ ޙުކުމްތަކަށް ޢަމަލުކުރުމުގައި ބަލަންޖެހެނީ އޭގެ ޙިކުމަތް އެނގުމާއި ނޭނގުމަކަށް ނޫނެވެ. އެކަމަށް އަމުރުކުރައްވާފައިވާކަން ނުވަތަ ނަހީކުރައްވާފައިވާކަން މުސްލިމަކަށް އެނގުމުން، އެކަމަށް ބޯލަނބަން ޖެހޭނެއެވެ.\nއެގޮތުން އިސްލާމްދީނުގައި އަމުރުކުރައްވާފައިވާ ގޮތަށް، ކުއްތާ ކައިބޮއިފާ ހުންނަ ތަށިތައް، ނުދޮވެ، އޭގައި ކައިބޮއި ހެދުމަކީ ބަލިތައް ޖެހޭ ސަބަބެކެވެ. އަދި ބައެއް ބަލިތައް ޖެހެނީ އެބަލިތައް ޖައްސާ ޖަރާސީމު ކުއްތާގެ ކިބައިގައި ވާތީއެވެ. އަދި ކުއްތާއަށް ބޮސްދީ ހެދުމަކީވެސް އެފަދަ ބަލިތައް ޖެހުން މެދުވެރިވެދާނެ ސަބަބެކެވެ.\nކުއްތާގެ ސަބަބުން ޖެހޭ ބައެއް ބަލިތަކުގެ ތެރޭގައިން އެއް ބައްޔަކީ pasteurella އެވެ. މިއީ ބެކްޓީރިއާއެއްގެ ސަބަބުން ޖެހޭ ބައްޔެކެވެ. މިއީ ބައެއް ޙާލަތްތަކުގައި އިންސާނުންނާއި ޖަނަވާރުތަކުގެ ހަށިގަނޑުގެ މައްޗަށް ވެރިވެ ހަށިގަނޑު ބަލިކޮށްލާ ޖަރާސީމެކެވެ.\nއަދި އަނެއް ބައްޔަކީ ޕެރެސައިޓުން ޖެހޭ ބައްޔެކެވެ. މިއީ އިންސާނުންނާއި ޖަނަވާރުތަކަށްވެސް ޖެހޭ ބައްޔެކެވެ. މި ބަލީގައި ގޮހޮރާއި ފުރަމެއާއި ބަނޑަށް އަސަރުކުރެއެވެ. މި ބަލި ޖެހެނީ tapeworm އިންނެވެ. މި ފަނީގެ ދިގުމިނަކީ2–9މިލިމީޓަރެވެ. އޭގައި ތިން ބައި ހިމެނެއެވެ. އެއީ ބޮލަކާއި ކަރަކާ އަދި ބޮލުގައިވާ ހަތަރު suckers އެވެ. މީގެ ބޮޑެތި ފަނި ދިރިއުޅެނީ ކުއްތާއާއި ބުޅަލާއި ކާޅުފަދަ ޖަނަވާރުގެ ގޮހޮރުގައެވެ. އިންސާނުންގެ ގަޔަށް މި ފަނިއަރަނީ މިފަދަ ޖަނަވާރު ގެންގުޅޭ މީހުން އެއެއްޗެއްސަށް ބޮސްދީ ހެދުމުންނެވެ. ނުވަތަ އެ އެއްޗެހި ބޮއެފަ ހުންނަ ތަށިން ބުއިމުންނެވެ. \nކުއްތާ ގެންގުޅުން ނަހީކުރެއްވުމުގައި މި ނޫން އެހެން ސަބަބުތައް ހުރުންވެސް އެކަށީގެންވެއެވެ. އަދި ކުއްތާ ގެންގުޅުން ނަހީކުރައްވާފައިވާ ދަލީލުތަކުގައިވެސް އޭގެ ހުރިހާ ސަބަބެއް ބަޔާންކުރައްވާފައި ނުވުންވެސް އެކަށީގެންވެއެވެ.\nއެހެންކަމުން އަދުގެ ޒަމާނީ ވެކްސިންތަކުގެ ސަބަބުން ކުއްތާގެ ފުށުން އަރާ ބަލިތަކަށް ކޮންމެވެސް ވަރެއްގެ ލުއިކަމެއް ލިބިފައިވިޔަސް އެއީ ކުއްތާ ގެންގުޅުން ނަހީކުރެއްވުމާއި އޭގެ ނަޖިސްކަމަށް ބަދަލު އަންނާނެ ޙުކުމެއް ނޫނެވެ. އެކަން ޝަރުޢުކުރައްވާފައިވަނީ މި ހުރިހާކަމެއް މޮޅަށް ދެނެވޮޑިގެންވާ، ކައުނުގައިވާ ހުރިހާ އެއްޗެއް ޚަލްޤުކުރެއްވި ޢާލަމްތަކުގެ ރައްބެވެ.\nއަދި އެ ވެކްސިންތަކަކީ ހުރިހާ ކުއްތާއަކަށް ޢާންމު، ހުރިހާ ބަލިތަކަށާއި ޙާލަތްތަކަށް ޔަޤީން އެއްޗެއް ނޫނެވެ. މިފަދަ ކަންކަމުގައި އިންސާނާގެ ޢިލްމު ކިތަންމެ ތަނަވަސްވިޔަސް އެއީ އަބަދުވެސް އޭގައި އުނިކަމެއްވާ، އިތުރު ދިރާސާތަކުގެ ސަބަބުން ބަދަލުވަމުންދާ އެއްޗެކެވެ. އަދި ހަމައެއާއެކު ކުއްތާ ގެންގުޅުން ނަހީކުރެއްވުމުގެ އެހެން ޢިއްލަތެއްވެސް ވެއެވެ. އެގޮތުން މި ލިޔުމުގެ ކުރީ ކޮޅުގައި ބަޔާންވެގެން ދިޔަ ފަދައިން އެ ގެއެއްގައި ކުއްތާއެއްވާ ގެއަކަށް މަލާއިކަތުން ވަދެވަޑައި ނުގަންނަވާނެކަން ޞައްޙަ ޙަދީޘްގައި ވާރިދުވެފައިވެއެވެ.\nޚުލާޞާއަކީ އަދުގެ ޒަމާނީ ބޭސްފަރުވާއާއި ވެކްސިންގެ ސަބަބުން ކުއްތާ ގެންގުޅުމާއި އޭގައި އަތްލުން ނަހީކުރައްވާފައިވާ ޙުކުމަށް ބަދަލެއް ނާދެއެވެ.\n ބައްލަވާ: أمراض الحيوانات الأليفة التي تصيب الإنسان للدكتور علي إسماعيل عبيد السنافي.


BML ah gina dhuvahu hidhumaiy kuri muvahzafun ge agu vazan kohfi\nބީއެމްއެލްއަށް ގިނަ ދުވަހު ހިދުމަތް ކުރި 37 މުވައްޒަފަކަށް އެވޯޑް ދީފި\nބީއެމްއެލްއަށް ގިނަ ދުވަހު ހިދުމަތް ކުރި މުވައްޒަފުންނަށް އެވޯޑް ދިނުމަށް ބޭއްވި ހަފްލާ. -- ފޮޓޯ | ބީއެމްއެލް\nބޭންކް އޮފް މޯލްޑިވްސް، ބީއެމްއެލްއަށް ދިގު މުއްދަތަކަށް ހިދުމަތްކޮށްފައިވާ މުވައްޒަފުންގެ އަގު ވަޒަންކޮށް އެ ފަރާތްތަކަށް އެ ބޭންކުން ރޭ އެވޯޑް ދީފި އެވެ.\nރޭ ޗަމްޕާ ސެންޓްރަލް ހޮޓެލްގައި ބޭއްވި ހާއްސަ ރަސްމިއްޔާތެއްގައި ބޭންކަށް 15، 20، 25، 30 އަދި 35 އަހަރު ހިދުމަތްކޮށްފައިވާ މުވައްޒަފުންނަށް އެވޯޑް ހަވާލުކޮށްދެއްވާފައިވަނީ ބީއެމްއެލްގެ ސީއީއޯ އެންޑްރޫ ހީލީ އެވެ.\nބީއެމްއެލްއަށް ދިގު މުއްދަތުގައި ހިދުމަތް ކުރުމުގެ އެވޯޑް މިއަހަރު 37 މުވައްޒަފަކަށް ވަނީ ދީފަ އެވެ. އެގޮތުން، 35 އަހަރު ބޭންކަށް ހިދުމަތްކޮށްދިން ފާތިމަތު ރަޝީދާ އަށް ވަނީ ހާއްސަ އެވޯޑެއް ދީފަ އެވެ. އޭނާ އަކީ ބީއެމްއެލްގެ ހެޑް އޮފް އިންޓާނަލް އޮޑިޓް އެވެ.\nމީގެ އިތުރުން ބޭންކުގެ ހިދުމަތުގައި 30 އަހަރު ދެމިތިބި، އާމިނަތު ނަސީރު، ޑެޕިއުޓީ ސީނިއަރ އޮފިސަރ، އާމިނަތު ހަސަން، އިންޓާނަލް އޮޑިޓް މެނޭޖަރު އަދި ހުސައިން ރަޝީދު، ކްލަސްޓާ ބްރާންޗް މެނޭޖަރަށް ވަނީ އެވޯޑް ދީފަ އެވެ.\nއެވޯޑް ލިބުނު މުވައްޒަފުންނާ މުހާތަބުކުރައްވަމުން، އެންޑްރޫ ވިދާޅުވީ، އެވޯޑް ހާސިލްކުރި މުވައްޒަފުންނަކީ ބޭންކްގެ އެހެން މުވައްޒަފުންނަށް ފުރިހަމަ ނަމޫނާއެއް ކަމަށެވެ. އަދި ބޭންކްގެ ކުރިމަގު އުޖާލާ ކުރުމުގައި އެ މުވައްޒަފުންގެ ދައުރު ވަރަށް ވެސް މުހިންމު ކަމަށާއި ބޭންކްގެ މުވައްޒަފުންނަކީ އެ ބޭންކްގެ އެންމެ ބޮޑު ރައުސްމާލު ކަމަށް ވެސް އެންޑްރޫ ވިދާޅުވި އެވެ. އަދި ކޮންމެ މުވައްޒަފަކު ވެސް ބަލަންވީ ހީވާގި ކަމާ އެކު ދިގު މުއްދަތެއްގައި ހިދުމަތުގައި ދެމި ތިބުމަށް ކަމަށް ވެސް އޭނާ ވިދާޅުވި އެވެ. އެންޑްރޫ ވަނީ އެވޯޑް ލިބުނު ފަރާތްތަކުން ބޭންކަށް ކޮށްދިން ހިދުމަތަށް ޝުކުރު އަދާ ކުރައްވައިފަ އެވެ.\n"އެތައް އަހަރެއްވަންދެން ތި ބޭފުޅުން ދައްކަވާފައިވާ ހީވާގިކަމަށާއި މަސައްކަތްތަށް ބަހައްޓަވާ ފަރުވާތެރިކަމަށްޓަކައި ތިއިން ކޮންމެ ބޭފުޅަކަށް ވަރަށް ޚާއްސަ ޝުކުރެއް ދަންނަވަން. ތިޔަ ބޭފުޅުންނަކީ ބޭންކުގައި ރަނގަޅު މަސައްކަތުގެ މާހައުލެއް ގާއިމްކޮށްދެއްވައި، ބޭންކަށް ކާމިޔާބު ހޯއްދަވައި ދެއްވުމުގައި އިސްދައުރެއް އަދާކުރެއްވި ބޭފުޅުން. މުވައްޒަފުން ނަމޫނާ އެއްގެ ގޮތުގައި ބަލަނީ ވެސް ހަމަ ތިޔަ ބޭފުޅުން. ވޭތުވެދިޔަ އަހަރުތަކުގައި ބޭންކަށް ކޮށްދެއްވި މިންނަތް މަސައްކަތަށް ޝުކުރު ދަންނަވަން،" އެންޑްރޫ ވިދާޅުވި އެވެ.\nދިގު މުއްދަތަށް ބޭންކަށް ހިދުމަތްކޮށްފައިވާ މުވައްޒަފުންގެ އަގުވަޒަންކޮށް އެކަން ފާހަގަކުރުމަށް ފުރަތަމަ އެވޯޑް ދީފައިވަނީ 2015 ވަނަ އަހަރުގަ އެވެ. އެހަފްލާގައި ކޮންމެ އަހަރަކު އެއްފަހަރު މިފަދަ ހަފްލާއެއް ބާއްވާ، ގިނަ ދުވަހު ހިދުމަތްކޮށްފައިވާ މުވައްޒަފުންނަށް އެވޯޑް ދިނުމަށް ބޭންކުންވަނީ ނިންމާފަ އެވެ. ބީއެމްއެލްއިން ގެންގުޅެމުންދާ ކުރިއަރާފައިވާ އިންސާނީ ވަސީލަތްތަކުގެ ސިޔާސަތުތައް އަގުވަޒަންކުރުމުގެ ގޮތުން ދޭ " އޭޝިޔާސް ބެސްޓް އެމްޕްލޯޔާ ބްރޭންޑް އެވޯޑް" މިއަހަރު ކުރީކޮޅު ބީއެމްއެލްއިން ވަނީ ޖެހިޖެހިގެން ދެވަނަ ފަހަރަށް ހޯދާފަ އެވެ.


BREAKING NEWS: Fandiyaaru Didi Mirey 11:30 Ah JSC Ah Haaziruvaan Anehkaaves Angaifi - Vaguthu\nފަނޑިޔާރު ދީދީ މިރޭ 11:30 އަށް ޖޭއެސްސީއަށް ހާޒިރުވާން އަނެއްކާވެސް އަންގައިފި\nސުޕްރީމް ކޯޓުގެ ފަނޑިޔާރު އަބްދުﷲ ދީދީ ޖުޑީޝަލް ސާވިސް ކޮމިޝަން (ޖޭއެސްސީ) އަށް މިރޭ 11:30 ގައި ހާޒިރުވާން އަނެއްކާވެސް އަންގައިފިއެވެ.\nޖޭއެސްސީ އަށް ހާޒިރުވާން މިރޭ އަބްދުﷲ ދީދީ އަށް ފުރަތަމަ އެންގުމަށް ފަހު ފަހުން ވަނީ އެންގުން ބަދަލުކޮށް މާދަމާ ހެނދުނު 08:30 އަށް ޖޭއެސްސީ އަށް ހާޒިރުވާން އަންގާފައެވެ. ނަމަވެސް އަނެއްކާ އެނިންމުން ބަދަލުކޮށް މިހާރު ވަނީ މިރޭ 11:30 އަށް ޖޭއެސްސީ އަށް ހާޒިރުވާން އަންގާފައެވެ.\nފަނޑިޔާރު ދީދީ ސަސްޕެންޑް ކުރަން ޖޭއެސްސީ އިން ވަނީ މިމަހުގެ 12 ވަނަ ދުވަހު ނިންމާފައެވެ. ނަމަވެސް އެނިންމުމަށް އަމަލު ނުކުރަން ސުޕްރީމް ކޯޓުން ވަނީ ވަގުތީ އަމުރެއް ނެރެފައެވެ.\nއެދުވަހު ޖޭއެސްސީން ބޭއްވި ބައްދަލުވުމާއި ގުޅޭގޮތުން މީޑިއާ އަށް މައުލޫމާތު ދެއްވަމުން އެ ކޮމިޝަންގެ ސެކްރެޓަރީ ޖެނެރަލްގެ މަސްއޫލިއްޔަތާ ހަވާލުވެގެން ހުންނެވި ހަސަން ޒަހީން ވިދާޅުވީ، ފަނޑިޔާރު އަބްދުﷲ ދީދީ ސަސްޕެންޑް ކުރީ ރައީސް މުހައްމަދު ނަޝީދު އެ ކޮމިޝަނަށް ހުށަހެޅުއްވި މަސައްލައާ ގުޅިގެން ކަމަށެވެ.\nޖޫން 17, 2019 23:08\nފަނޑިޔާރުންނަށް ބިރުދައްކާ ސަރުކާރު. އަވަހަށް އިސްތިއުފާ ދެއްވާ.\nޖޫން 17, 2019 23:10\nމިހާރު ހާޒިރުވާކަށެއްނުޖެހޭނެ. ކުރިން ކީއްވެ ހާޒިރު ނުކޮށް އިޖްރާތު ފުރިހަމަނުކޮށް ފާސްކުރުންތައް ފާސްކުރީ ، މިހާރު އެ މައްސަލަ ވަނީ ބާތިލް ވެފަ ދެން ހާޒިރު ވާކަށެއްނުޖެހޭނެ ، އެކަން ނިމުނީ ދެން އޮތީ ސްޕްރީމްކޯޓްގެ ހުކުމް. މިހާރު ޖޭއެސްސީގަ ތިއްބެވި ކުށްވެރިނަނާ މުއާމަލާތް ކުރާކަށެއްނުޖެހޭނެ.\nކުރަފި ހިނި ބުޅަލަށްވެސް އެނގޭ އެޤައުމެއްގަ ޝަރުޢީގޮތުން އެންމެ ފަހުބަސް ބުނާ ތަނަކީ ސުޕުރީމް ކޯޓްކަން. މިތާ މިއުޅޭ ރީދޫ ބައިގަނޑަށް ނޫނީ.\nޖޫން 18, 2019 07:57\nނޫނޭވާ މިއީހާދަހާވާ ނަޒާހަތްތެރި ސަރުކާރެކޭ... ޖުޑިޝަރީތެރެއަށް އަތްކޮޕާ އަތްބާނާ ހެދީ ނުވީތާކަށް ދެންވެސްބޭނެން ހުރިއެއްޗެއްވިއްްޔާ މިދަނީބާނަމުން. ޔާމީން ސކ ގެއަމުރު ތަންފީޒުނުކޮށްގެން ފެލިވަޑައިގެން އޮޅޭސަރުކާރުން މިއަދުމިކުރަނީކީތްބާ. ؟ ފަނޑިޔާރުންނައް ބިރުދައްކާ ބިރުގިރާފަބޯންދީ ހެދީ ރޔާމީން. ހެހެހ ތައްބައްލަކަ.???\nޖޫން 18, 2019 13:07\nމިހާރު މިފެންނަނީ ގެރި ބަކަރި ހައިވާނުން ވެރިކަން ކުރަންފެށީމަ ވާނެގޮތް ދެންތިބޭ ބަލަމާ ނުރުހޭ އެންމެން ބޮޑެތި ކުއްވެރިން ނަށްހަދާނެ ވެރިކަމުގާ ހުރީ ވަރައްނުބައި ނުލަފާ ހިޔަޅު ޔަހޫދީންގެ ޕަޕެޓެއް


SunOnline: Azim aai dhethin memberaku ulheny sarukaaru halaaku kollan: Mahloof\nއާޒިމް އާއި ދެތިން މެމްބަރަކު އުޅެނީ ސަރުކާރު ހަލާކުކޮށްލަން: މަހްލޫފް\nމެދު ހެންވޭރު ދާއިރާގެ މަޖިލިސް މެންބަރު އަދި އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ހިމެނިވަޑައިގަންނަވާ ގޮތަށް، ރައްޔިތުންގެ މަޖިލީހުގެ ދެތިން މެމްބަރަކު މަސައްކަތް ކުރައްވަނީ، ރައީސް އިބްރާހީމް މުހައްމަދު ސޯލިހުގެ ސަރުކާރު ހަލާކުކޮށްލަން ކަމަށް، ޔޫތު މިނިސްޓަރު އަހްމަދު މަހްލޫފް ތުހުމަތު ކުރައްވައިފި އެވެ.\nރާއްޖެޓީވީގެ ޕްރޮގްރާމެއްގައި ރޭ ވާހަކަ ދައްކަވަމުން މިނިސްޓަރު މަހްލޫފް ވިދާޅުވީ، އޭނާއަށް ބޮޑެތި ތުހުމަތުތަކެއް ކޮށް އާޒިމް ވާހަކަދައްކަވަނީ، ކަމެއް ގޯސްކޮށް ކޮށްފައި އޮވެގެން ނޫން ކަމަށާއި، ހަމައެކަނި ސިޔާސީ މަގުސަދެއްގައި ކަމަށެވެ.\nއާޒިމްގެ ބޭނުމަކީ މަހްލޫފްގެ އިތުބާރު ނެތްކަމުގެ ވޯޓެއް ނަގައި، މިނިސްޓަރު ކަމުގެ މަގާމުން ވަކިކުރުން ކަމަށް މަހުލޫފް ވިދާޅުވި އެވެ. ނަމަވެސް އޭނާ އަކީ މަގާމު ގެއްލިދާނެތީ ބިރުން، ބުނިހާ ގޮތެއް ހަދައިގެން ހުންނާނެ ކަހަލަ މީހެއް ނޫން ކަމަށާއި، އެކަން އާޒިމް އަށް ވަރަށް ރަނގަޅަށް އެނގިވަޑައިގަންނަވަން ޖެހޭނެ ކަމަށް ވެސް މަހުލޫފް ވިދާޅުވި އެވެ.\n"އަޅުގަނޑަކީ ވަޒީރެއް ވީމައި ދީފަ އޮންނަ ކާރު ދުއްވާ ހިތުން އެތާ އިންނަ މީހެއް ނޫން. އަޅުގަނޑަކީ އަޅުގަނޑު ކައިރިއަށް ސެކިއުރިޓީ ލައިގެން އުޅޭ މީހެއް ނޫން. އަޅުގަނޑަކީ ވަރަށް އާދައިގެ ކޮށް އަބަދުވެސް ރައްޔިތުންނާ އެކު ބޭރަށް ބޭނުން އިރަކު ގޮސް، ކުޅެލާ، މީހުންނާ އެކީ ކޮފީ ބޯލާ މިހެން އުޅޭ މީހެއް. އެހެންވީމަ މި މަގާމު ގެއްލިދާނެކަމުގެ ބިރަށް، އަލީ އާޒިމު ދައްކާ ބިރުގައި ޖެހިގެން ކަމެއް ކޮށްފާނެ ކަމަށް ހީކުރުމަކީ ވަރަށް ބޮޑު ގޯހެއް،" މަހްލޫފް ވިދާޅުވި އެވެ.\nއޭނާ ވިދާޅުވީ މިނިސްޓަރު ކަމުގެ މަގާމަށް އޭނާ އައްޔަންކުރެއްވީ ރައީސް ސޯލިހު ކަމަށާއި، އެހެންކަމުން އޭނާ ކުރައްވާނީ ރައީސް ވިދާޅުވާ ކަމެއް އެކަނި ކަމަށެވެ.\nމަހްލޫފް ވިދާޅުވީ އާޒިމް އެންމެ ބޮޑަށް ބޭނުންވަނީ އެފްއޭއެމްގެ ރައީސް ކަމުން ބައްސާމް ވަކިކުރަން ކަމަށާއި، އަދި އެކަން ކުރުމަށް އާޒިމް އާއެކު މަސައްކަތް ވެސް ކުރެއްވި ކަމަށެވެ. އެހެން ނަމަވެސް ސްޕޯޓްސް މިނިސްޓަރަކަށް އަބަދު އެފްއޭއެމް އާއި އެހެން ކުޅިވަރު އެސޯސިއޭޝަންތަކާ ތަޅާފޮޅަން ނުހުރެވޭނެ ކަމަށް ވެސް ވިދާޅުވި އެވެ.\nއަދި ވިދާޅުވީ މި ސަރުކާރު ވެރިކަމަށް އައުމަށް، ސިޔާސަތުތައް އެކުލަވާލި އިރު ކުޅިވަރުގެ ތެރެއަށް ސިޔާސީ ކަންކަން ނުވެއްދުމަށް ހަރު އަޑުން ވާހަކަދައްކާފައި ވާއިރު، މިއަދު އެކަން ކުރުމުގެ ފުރުސަތެއް ކަމަށެވެ.\n"އަލީ އާޒިމް ބުނެގެންނާ ކިޔާފައި ކުޅިވަރު ހަލާކުކޮށްލާކަށް އަޅުގަނޑު މަސައްކަތެއް ނުކުރާނަން،" މަހްލޫފް ވިދާޅުވި އެވެ.\nމަހްލޫފު ވިދާޅުވީ މަދު މެމްބަރުންތަކެއް ހިމެނޭގޮތުން، ވަޒީރުންނަށް ބިރުދައްކައި އެމްޑީޕީގެ ސަރުކާރު ހަލާކުކޮށްލަން މަސައްކަތް ކުރާ ކަމަށާއި، އެހެން ނަމަވެސް އެކަން ކާމިޔާބު ވާނެކަމަށް ގަބޫލުނުކުރައްވާ ކަމަށެވެ. ސަބަބަކީ ގިނަ މެމްބަރުންނާއި ވަޒީރުން ވަރަށް ގުޅިގެން މަސައްކަތް ކުރަމުން އައުން ކަމަށް މިނިސްޓަރު ވިދާޅުވި އެވެ.\nސަރުކާރު ހަލާކުކޮށްލަން މަސައްކަތް ކުރާ މެމްބަރުންގެ ތެރޭގައި އަލީ އާޒިމް ހިމެނިވަޑައިގަންނަވާ ކަމަށް ވެސް މިނިސްޓަރު ސީދާ ތުހުމަތު ކުރެއްވި އެވެ.\n"އަލީ އާޒިމް އަކަށް އަޅުގަނޑަށް ޔަގީން ޕީޖީ ގްރޫޕުގެ ތާއީދުވެސް ނޯންނާނެ، އަޅުގަނޑު ގާތު ޕީޖީ މެމްބަރުން އެބަ ވިދާޅުވޭ އަލީ އާޒިމް އަކީ ގަދަބާރުން މުއްދަތު ހަމަވީމަވެސް އެތާ ހުރި މީހެއް ކަމަށް. ދެން އެތަނުގައި އަލީ އާޒިމް ހުންނަވައިގެން މުޅި މި އެމްޑީޕީ ހަލާކުވާގޮތަށް، ވަރުގަދަކޮށް އޮތް ސަރުކާރެއް ހަލާކުވާ ގޮތަށް މަސައްކަތް ކުރުމަކީ އަޅުގަނޑަށް ހިއެއް ނުވޭ ރަނގަޅު ކަމެއް ހެނެއް. އެހެންވީމަ ވަރަށް އެދެން އެހެން ކަންތައް ނުކުރައްވާ އެ މަސައްކަތް ހުއްޓާލަން،" މަހްލޫފް ވިދާޅުވި އެވެ.


ދާންދޫ ކައުންސިލްގެ އިދާރާ :: މަގުމަތީގައި އިޢުލާނާއި އިޝްތިހާރު ހަރުކުރުމާބެހޭ ޤަވާޢިދު\nTue, 20 Aug 2019 10:06:00 +0500\nމައުލޫމާތު > ކައުންސިލުން ފާސްކުރާ އާންމު އުސޫލުތަކާއި ޤަވާއިދުތައް > މަގުމަތީގައި އިޢުލާނާއި އިޝްތިހާރު ހަރުކުރުމާބެހޭ ޤަވާޢިދު\nތަޢާރުފާއި ނަން 1. (ހ) މިއީ، ޤާނޫނު ނަންބަރު 7/2010 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމާބެހޭ ޤާނޫނު) ގެ 151 ވަނަ މާއްދާގެ (ބ) ދަށުން ބާރުލިބިގެން، މަގުމަތީގައި އިޢުލާނާއި އިޝްތިހާރު ހަރުކުރުމުގައި ޢަމަލުކުރާނެ ގޮތް ކަނޑައެޅުމާއި، މި ޤަވާޢިދުގައިވާ އުޞޫލާއި ޚިލާފަށް ޢަމަލުކުރާ ފަރާތްތަކާ މެދު އެޅޭނެ ފިޔަވަޅުތައް ބަޔާންކުރުމުގެ ގޮތުން ހެދިފައިވާ ޤަވާޢިދެކެވެ.\n(ށ) މި ޤަވާޢިދަށް ކިޔާނީ "މަގުމަތީގައި އިޢުލާނާއި އިޝްތިހާރު ހަރުކުރުމާބެހޭ ޤަވާޢިދު" އެވެ.\nޢާއްމު ތަންތަނުގައި އިޢުލާނާއި އިޝްތިހާރު ހިއްޕުން 4. ޢާއްމު ތަންތަނުގައި އެއްވެސް ބާވަތެއްގެ އިޢުލާނެއް ނުވަތަ އިޝްތިހާރެއް ބަހައްޓައި، ހަރުކުރަންވާނީ، ކައުންސިލަށް ހުށަހަޅައި ފާސްކުރުމަށްފަހުއެވެ.\nކައުންސިލުން ކުރާ އިޢުލާން 5. ކައުންސިލުން ކުރާ އިޢުލާނެއް އެ ކައުންސިލުގެ ވެބްސައިޓުގައި ޝާއިޢުކުރުމުގެ އިތުރަށް އެ އިޢުލާނެއް ކައުންސިލުގެ އިދާރާގައި އެ ދާއިރާއެއްގެ ރައްޔިތުންނަށް ފަސޭހައިން ފެންނަން ހުންނަ ގޮތަށް ހަރުކޮށްފައި ހުންނަންވާނެއެވެ.\nއިޢުލާނާއި އިޝްތިހާރު ކައުންސިލުން ފާސްކުރުން 6. (ހ) ކައުންސިލަށް އިޢްލާނެއް ނުވަތަ އިޝްތިހާރެއް ފާސްކުރަން ހުށަހަޅާއިރު އެ އިޢުލާނު ނުވަތަ އިޝްތިހާރެއްގެ7(ހަތެއް) ކޮޕީ ހުށަހަޅަންވާނެއެވެ.\n(ށ) މިފަދަ އިޢުލާނުތައް ނުވަތަ އިޝްތިހާރުތައް އާއްމުކޮށް ފެންނަގޮތަށް ބެހެއްޓުމުގެ3(ތިނެއް) ދުވަސް ކުރިން، އެ އިޢްލާނެއް ނުވަތަ އިޝްތިހާރެއް ފާސްކުރުމަށްޓަކައި އެރަށެއްގެ ރަށު ކައުންސިލަށް ހުށަހަޅަންވާނެއެވެ.\nސަރުކާރުގެ ޢިމާރާތްތަކުގައި އިޢުލާނާއި އިޝްތިހާރު ހިއްޕުން 7. ސަރުކާރުގެ އިމާރަތްތަކުގައާއި ސަރުކާރު ތަންތަނުގެ މަގުމަތީފާރުގައި އިޢްލާނު ނުވަތަ އިޝްތިހާރު ބެހެއްޓުމަކީ ނުވަތަ ހިއްޕުމަކީ މަނާކަމެކެވެ. އަދި މިސްކިތްތަކުގައި ތިބޭ މީހުންނަށް ފެންނަގޮތަށް އެކިއެކި ތަސްވީރު ހުންނަ އިޢްލާނާއި އިޝްތިހާރު ބަހައްޓައި ހަރުކުރުމަކީ މަނާކަމެކެވެ.\nގޭގޭ ފާރުގައި އިޢުލާނާއި އިޝްތިހާރު ހިއްޕުން 8. އަމިއްލަ ގޭގައާއި ޢިމާރާތްތަކުގައި އިޝްތިހާރު ބަހައްޓައި ހަރުކުރަންވާނީ އެތަނެއްގެ ވެރިފަރާތުގެ ހުއްދަ ހޯދުމަށްފަހުގައެވެ. އަދި އިޢްލާނުކުރާ ނުވަތަ އިޝްތިހާރުކުރާ މުއްދަތު ހަމަވުމުން، އެތާކުން އެ އިޢްލާނެއް ނުވަތަ އިޝްތިހާރެއް ނައްޓާ ނުވަތަ ނަގާ ތަން ސާފުކުރުމަކީ އިޢްލާނު ނުވަތަ އިޝްތިހާރު ހަރުކުރާ ފަރާތަކުން ކުރަންޖެހޭނެ ކަމެކެވެ.\nމުޅި އަތޮޅަށް އަމާޒުކޮށްގެން ކުރާ އިޢުލާނާއި އިޝްތިހާރު 9. (ހ) އިޢުލާނެއް ނުވަތަ އިޝްތިހާރެއް ކުރަނީ މުޅި އަތޮޅަށް ނަމަ، އެ އިޢުލާނެއް ނުވަތަ އިޝްތިހާރެއް ހަރުކުރުމަށް އެދޭ ހުއްދައަށާއި ފާސްކުރުމަށް ހުށަހަޅަންޖެހޭނީ އެ އަތޮޅެއްގެ އަތޮޅު ކައުންސިލަށެވެ.\n(ށ) މި ނަންބަރުގެ ދަށުން ކުރާ އިޢުލާނެއް ނުވަތަ އިޝްތިހާރެއް ކުރަން އެދޭ ފަރާތަކީ މި ނަންބަރުގެ (ހ) ދަށުން ހުއްދަ ދެވިފައިވާ ފަރާތެއްކަން އަތޮޅު ކައުންސިލުން އެ އަތޮޅުގެ ހުރިހާ ރަށު ކައުންސިލަށް ލިޔުމުން އަންގަންވާނެއެވެ.\n(ނ) މި ނަންބަރުގެ ދަށުން އެއްވެސް ފަރާތަކުން ކުރާ އިޢުލާނު ނުވަތަ އިޝްތިހާރު ހަރުކުރުމުގައި މި ޤަވާޢިދުގެ7އަދި 8 ވަނަ ނަންބަރުގައިވާ ކަންކަމަށް ފުރިހަމައަށް ތަބާވާންޖެހޭނެއެވެ.\nވިޔަފާރިއަކުން ކުރާ އިޝްތިހާރުތަކަށް ކައުންސިލުން އަގު ނެގުން 10. ވިއްކާ އެއްޗެއް ނުވަތަ އަގުނަގާ ގޮތަށް ދެވޭ ޚިދުމަތެއްގެ އިޝްތިހާރު ކައުންސިލުން ފާސްކޮށް ދިނުމުގައި ތިރީގައި މިވީ އުޞޫލުން އަގު ނެގުމުގެ އިޚްތިޔާރު ކައުންސިލަށް ލިބިގެންވެއެވެ.\n(ހ) 4’ x 8’ ފޫޓުގެ ބޯޑަކަށް -/100 (ސަތޭކަ) ރުފިޔާ\n(ށ) 2’ x 4’ 4’ x 8’ ފޫޓާ ދެމެދުގެ ބޮޑުމިނުގެ ބޯޑަކަށް -/50 (ފަންސާސް) ރުފިޔާ\n(ނ) 2’ x 4’ ފޫޓަށްވުރެ ކުޑަ ބޯޑަކަށް -/25 (ފަންސަވީސް) ރުފިޔާ\n(ރ) 4’ x 8’ ފޫޓްގެ ކަރުދާސް ނުވަތަ ފޮތި އިޝްތިހާރަކަށް -/50 (ފަންސާސް) ރުފިޔާ\n(ބ) 2’ x 4’ 4’ x 8’ ފޫޓާދެމެދުގެ ކަރުދާސް ނުވަތަ ފޮތި އިޝްތިހާރަކަށް -/25 (ފަންސަވީސް) ރުފިޔާ\n(ޅ) 2’ x 4’ ފޫޓަށްވުރެ ކުޑަ ކަރުދާސް ނުވަތަ ފޮތި އިޝްތިހާރަކަށް -/10 (ދިހައެއް) ރުފިޔާ\nޖޫރިމަނާ ކުރުން 11. މި ޤަވާޢިދުގެ ދަށުން އިޢުލާނެއް ނުވަތަ އިޝްތިހާރެއް ހަރުކުރާ ފަރާތުން މި ޤަވާޢިދުގައި ކަނޑައަޅާފައިވާ ކަމަކާ ޚިލާފުވެއްޖެނަމަ މި ނަންބަރުގެ ދަށުން އެ ފަރާތެއް ޖޫރިމަނާ ކުރުމުގެ އިޙްތިޔާރު ކައުންސިލަށް ލިބިގެންވެއެވެ.\n(ހ) ޤަވާޢިދުގެ3ވަނަ ނަންބަރާއި ޚިލާފުވިފަރާތަކީ ޢާއްމު ފަރާތެއްނަމަ ނުވަތަ ޖަމިއްޔާއެއްނަމަ -/500 (ފަސްސަތޭކަ ރުފިޔާ) އާއި -/2000 (ދެހާސް ރުފިޔާ) އާއި ދެމެދު ޢަދަދަކުން ޖޫރިމަނާ ކުރުމުގެ އިޙްތިޔާރު ކައުންސިލަށް ލިބިގެންވެއެވެ.\n(ށ) ޤަވާޢިދުގެ3ވަނަ ނަންބަރާއި ޚިލާފުވިފަރާތަކީ ކުންފުންޏެއްނަމަ -/2000 (ދެހާސް ރުފިޔާ) އާއި -/10000 (ދިހަހާސް ރުފިޔާ) އާއި ދެމެދު ޢަދަދަކުން ޖޫރިމަނާ ކުރުމުގެ އިޙްތިޔާރު ކައުންސިލަށް ލިބިގެންވެއެވެ.\nމިޤަވާޢިދުގެ ދަށުން ކަނޑައަޅާ އުޞޫލުތައް 12. މިޤަވާޢިދު ނަގަހައްޓައި ހިންގުމަށްޓަކައި, މިޤަވާޢިދަށް ޢަމަލު ކުރަން ފަށާ ތާރީޚުން ފެށިގެން6(ހައެއް) މަސްދުވަހުގެ ތެރޭގައި ކައުންސިލުގެ އިޚްތިޞާސްތެރޭގައި ހިމެނޭ ސަރަޙައްދުތަކާ ގުޅޭ ގޮތުން ހަދަން ޖެހޭ އުޞޫލުތައް ހަދައި އެއުޞޫލުތައް ޢާއްމުކޮށް ޝާއިޢު ކުރަންވާނެއެވެ.\nމާނަކުރުން 13. (ހ) ކައުންސިލް: މިޤަވާޢިދުގައި ވަކިތަނެއްގައި ވަކިގޮތަކަށް ބަޔާންކުރެވިފައި ނުވާނަމަ، ކައުންސިލްގެ މާނައިގެ ތެރޭގައި ހިމެނޭނީ ސިޓީ ކައުންސިލާއި އަތޮޅު ކައުންސިލާއި އަދި ރަށުކައުންސިލެވެ.\n(ށ) ޢާއްމު ތަންތަން: މިޤަވާޢިދުގައި ވަކިތަނެއްގައި ވަކިގޮތަކަށް ބަޔާންކުރެވިފައި ނުވާނަމަ، ޢާއްމު ތަންތަން ކަމުގައި ބުނެފައި އެވަނީ، އެތަނެއްގައި މީހުން ހިނގައިބިނގައިވާ ނުވަތަ އެއްވެސް ހުރަހެއްނެތި އެތަނަކަށް މީހުން އައިސް ގޮސްވާ ތަންތަނާއި، ޢާއްމުން މަޑުކޮށްލައިގެން ނުވަތަ އެހެންވެސް ބޭނުންތަކުގައި އެއްވެ އުޅެވޭގޮތަށް ހުންނަ ތަންތަނާއި މި ޤަވާޢިދުގެ ދަށުން ކައުންސިލުން ކަނޑައަޅާ ޢާއްމު ތަންތަނަށެވެ.


ޕޮލިސް އެކަޑަމީގެ ބޭފުޅުން އައިކޯސްޓްގެ ބޭފުޅުންނާ ބައްދަލުކުރައްވައިފި\nޕޮލިސް އެކަޑަމީގެ ބޭފުޅުން މޯލްޑިވްސް ކަރެކްޝަނަލް ސަރވިސް (އެމް.ސީ.އެސް) ގެ އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް)ގެ ބޭފުޅުންނާ މިއަދު ބައްދަލުކުރައްވައިފިއެވެ. މި ބައްދަލުވުން އޮތީ އެމްސީއެސްގެ ހެޑް އޮފީހުގައިއެވެ.\nމި ބައްދަލުވުމުގައި މައިގަނޑު ގޮތެއްގައި މަޝްވަރާކުރެވިފައިވަނީ ޕޮލިސް އެކަޑަމީގެ ފަރާތުން ކުރިއަށްގެންދާ ޕޮލިސް ރެކްރޫޓްމަންޓް ޓްރޭނިންގގައި މޯލްޑިވްސް ކަރެކްޝަނަލް ސަރވިސްގެ މަސައްކަތްތަކާ ދައުރު އެނގޭފަދަ މޮޑިއުލްއެއް ހިމެނުމާބެހޭގޮތުންނެވެ. އަދި މޯލްޑިވްސް ކަރެކްޝަނަލް ސަރވިސްގެ ފަރާތުން ކުރިއަށްގެންދާ ކަސްޓޯޑިއަލް މެނޭޖްމަންޓް އެންޑް ސެކިއުރިޓީ ޕްރޮގްރާމް (ސީ.އެމް.އެސް.ޕީ) ގައި ބައެއް ފުލުހުން ބައިވެރިކުރުމަށާއި، އޭރޮސޯލް ސަބްޖެކްޓް ރެސްޓްރޭން ޓްރޭނިންގ (އޭ.އެސް.އާރ) ފުރިހަމަ ނުކުރާ ޕްރިޒަން އޮފިސަރުންނަށް އެ ޓްރޭނިންގ ބޭއްވުމާ ބެހޭގޮތުން ވެސް ވަނީ މަޝްވަރާކުރެވިފައެވެ.\nމޯލްޑިވްސް ކަރެކްޝަނަލް ސަރވިސްގެ ފަރާތުން މި ބައްދަލުވުމުގައި ޑެޕިއުޓީ ކޮމިޝަނަރ އޮފް ޕްރިޒަންސް ޙަސަން ޒިލާލްއާއި އައިކޯސްޓްގެ އެގްޒެކެޓިވް ޑައިރެކްޓަރ، ޗީޕް ޕްރިޒަންސް އޮފިސަރ އަޙްމަދު ރިޒާ ގެ އިތުރުން އައިކޯސްޓްގެ މުދައްރިބުން ބައިވެރިވެލެއްވިއެވެ. އަދި ޕޮލިސް އެކަޑަމީގެ ފަރާތުން ބައިވެރިވެލެއްވީ ސްޕްރިންޓެންޑެންޓް އަޙްމަދު ޝަމީމްއާއި ޕޮލިސް އެކަޑަމީގެ މުދައްރިބުން ބައިވެރިވެލެއްވިއެވެ.


Alhugadu Baakeekoh Lumakee Raees Ai Leaderun Ladhugannan Jehey Kameh : Shidhaathaa - Vaguthu\nމިނިސްޓަރ ޝިދާތާ މަޖިލިސް ގައި ވާހަކަފުޅު ދައްކަވަނީ – ފޮޓޯ: މަޖިލިސް\nވަޒީރުކަމުން އިސްތިއުފާ ދެއްވިތާ މިއަދަށް އަހަރެއް ވީއިރު އޭނާ ބާކީކޮށްލުމަކީ ރައީސް އިބްރާހިމް މުހައްމަދު ސޯލިހްއާއި ވެރިކަން ކުރާ ކޯލިޝަންގެ ހުރިހާ ލިޑަރުން ލަދުގަންނަން ޖެހޭ ކަމެއް ކަމަށް ކުރީގެ ޖެންޑާ މިނިސްޓަރު ޝީދާތާ ޝަރީފް ވިދާޅުވެއްޖެއެވެ.\nޝިދާތާ ކުރެއްވި ޓްވީޓެއްގައި ވިދާޅުވީ، ކޯލިޝަން ސަރުކާރު ވުޖޫދަށް ގެނައުމަށްޓަކައި އެންމެ ބުރަ މަސައްކަތެއް ކުރެއްވި އެކަކީ އެކަމަނާ ކަމަށެވެ. މި ގެނައީ އަނިޔާވެރިކަން ނިމުމަކަށް ގެނެސް އިންސާފް ގާއިމް ކުރުމަށް ކަމަށެެވެ. އެކަމަކު މި ސަރުކާރުގައި އެކަމަނާއަށް ބޮޑު ބޭއިންސާފަކާ ކުރިމަތިލާން ޖެހުނު ކަމަށް ވިދާޅުވިއެވެ.\nޝީދާތާ ވިދާޅުވި ގޮތުގައި އެކަމަނާ ވަނީ އެއްވެސް ބިރެއް ނެތި ކޯލިޝަންގެ ހުރިހާ ލީޑަރުންގެ ދިފާއުގައި ވަކާލާތުކުރައްވާފައެވެ. ސަރުކާރު ގެނެއުމަށްޓަކައި އެންމެ ބޮޑަށް މަސައްކަތް ކުރި އެކަކު ސިޔާސީ މަޝްރަހުން ފުހެކުމުގެ ނިޔަތުގައި މިއަދު މަގުމަތިކޮށް ބާކީކޮށްފައި ހުރި ނަމަވެސް ސިޔާސީ މައިދާނުން ނުގެއްލޭނެ ކަމަަށް ޝިދާތާ ވިދާޅުވިއެވެ.\n"މިއަދު އަޅުގަނޑު މަގުމަތިކޮށް ބާކީކޮށް ހުރުމަކީ ރައީސް ސޯލިހް ހިމެނޭހެން ކޯލީޝަންގެ ހުރިހާ ލީޑަރުން ލަދުގަންނަން ޖެހޭ ކަމެއް. އެހެނަސް ސިޔާސީ ގޮތުން ފަހަތަށް ޖެހުމުގެ ވިސްނުމެއް ނެތް. ދާނީ ކުރިޔަށް އިންޝާﷲ." ޝިދާތާ ވިދާޅުވިއެވެ.\nޖެންޑަރ މިނިސްޓަރުގެ މަގާމަށް ޝިދާތާ ވަޑައިގެންނެވީ އަދާލަތު ޕާޓީގެ ސްލޮޓެއްގައެވެ.\nޝިދާތާ އިސްތިއުފާ ދެއްވާފައިވަނީ ކުޑަ ކުދިންނާ ގުޅޭ ގިނަ މައްސަލަތަކުގައި އިހުމާލުވި ކަމަށް ބުނެ ރައްޔިތުންގެ މަޖިލީހުގެ އެމްޑީޕީގެ ގިނަ މެންބަރުން އެކަމަނާ އިސްތިއުފާ ދެއްވުމަށް ގޮވާލާފައި ވަނިކޮށް އަދި އެކަމަނާގެ އިތުބާރު ނެތް ކަމުގެ މައްސަލައެއް މަޖިލީހަށް ވައްދަން އުޅެނިކޮށެވެ.\nއެހެން ނަމަވެސް މިނިސްޓަރު ކަމުގެ މަގާމުގެ ޒިންމާ އާއި މަސްއޫލިއްޔަތު އަދާކުރެއްވި އިރު، އިހުމާލުވެވަޑައިގެންފައި ނުވާނެ ކަމަށާއި ވަޒީރުކަމުން އިސްތިއުފާދެއްވީ އެ ވަގުތަށް ބަލާ އިރު އެއީ މަސްލަހަތު އެންމެ ރަނގަޅު ގޮތް ކަމަށް ގަބޫލުކުރައްވާތީ ކަމަށް އިސްތިއުފާ ދެއްވުމަށް ފޮނުވި ސިޓީގައި ޝިދާތާ ވިދާޅުވެފައިވެއެވެ.\nއަދިވެސް ކުރީސަރުކާރު ކިއަމުން ދުވެ ބާރައް ފެލިއަރުވާ އެއިރު ސޯލިހު ރޯނެ..\nފެބުރުއަރީ 6, 2021 16:37\nހުރިހާ އަންހެން ވެރިން ލައިގެން ސިޔާސީ ޕާޓީއެއް ހަދައިގެން އަނިޔާވެރި ކަމާއި ދެކޮޅަށް ނިކުންނަވާ !\nފެބުރުއަރީ 6, 2021 16:46\nތެދެއް އަސްލު ޝިދާތާ ގެ ދުވަސަވަރުގައި އައިޖީއެމް އެޗް ގައި އާސަންދާ އަދި އެންސްޕާ ކައުންޓަރ އެއް ހުރޭ....އެއީ ފާހަގަ ކުރެވުނު ކަމެއް.......މިހާރު ހުރި މިނިސްޓަރ ވަނީ ކުޑަކުދިންގެ ހިޔާ ރަގަޅުކުރުމަށް އެތަށް ބައެއް ވަޒީފާ އިން މަހްރޫމް ކޮށްފައި\nފެބުރުއަރީ 6, 2021 17:23\nތިކަމާ ހިތާމަ ކުރާނެ ކަމެ އް ނެތް. ކުރިޔަށް ދޭ. ބާރު ގަދަ މީހުންގެ އިހްމާލެ އް ނުފެންނާނެ. ސޮރީ ބުނީމަ ނިމުނީ. މަޖިލީހުގެ އިހްމާލުން ބަންޑާރަ ގޯތި ތަކުން މީހުން އެމީހުންގެ ދަރިން ނެރެ ކު އްޔަށް ދޭ އިރު އިހުމާލެ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެއް ނެތް. އެކަމާ ވިސްނާ މީހަކު ވެސް ނެތް.\nފެބުރުއަރީ 6, 2021 17:42\nޝީދާތާ އާއި ދޭތެރޭ އެގޮތަށް ބޭ އިންސާފުކޮށްގެން ނުވާނެ ދޯ؟\nފެބުރުއަރީ 6, 2021 20:40\nސިދާތާ އެވިދާޅުވީ ވަރަށް ބޮޑު ތެދެއް މިސަރުކާރު ގެންނަން އިޣުލާސްތެރި މަސައްކަތް ތަކެއް ކުރެއްވި ބޭފުޅެއް ރައީސްސޯލިހުއަށް އަޅުގަނޑު ދަންނަވަން ސިދާތާއަށް ކޮންމެވެސް މަގާމެއް ދެއްވުމަށް.\nފެބުރުއަރީ 6, 2021 21:15\nކަލޭ ދާންވީނު ކްރިސްމަސް ޑޭ ގަ މީހަކާ އިންނަން. ތިހިރީ ފުދޭވަރަށް ލާދީނީ ވެފަވިއްޔަ


Khiyaaluthah Ehkurevijje, Inthihaabu Fas Kurumaai Gulhey Massalla Ah Hallu Hoadhai Dheveyne: Nasheedh - Vaguthu\nހިޔާލުތައް އެއްކުރެވިއްޖެ، އިންތިހާބު ފަސްކުރުމާއި ގުޅޭ މައްސަލައަށް ހައްލު ހޯދައި ދެވޭނެ: ނަޝީދު\nމިއަހަރު ބޭއްވުމަށް ހަމަޖެހިފައި އޮތް ލޯކަލް ކައުންސިލް އިންތިހާބު ފަސް ކުރުމާއި ގުޅޭ ގޮތުން ރައްޔިތުންގެ މަޖިލީހުގައި މިއަދު ކުރެވިގެން ދިޔަ ބަހުސް އަކީ ބޭނުންތެރި ބަހުސް އެއް ކަމަށާއި އިންތިހާބު ފަސް ކުރުމާއި ގުޅޭ ގޮތުން މަޖިލީހަށް ހައްލެއް ހޯދައި ދެވޭނެ ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި މެންބަރުން ވަނީ އިންތިހާބު ފަސް ކުރުމާއި ގުޅިގެން ހުށަހަޅާފައިވާ ހާއްސަ ބިލާއި އަދި އެއާއި ވިދިގެން މިހާރު ހިނގަމުން އަންނަ ކައުންސިލްތަކުގެ އުމުރު ދަންމާލަށް ގާނޫނުއަސާސީއަށް ހުށަހަޅާފައިވާ އިސްލާހާއި ގުޅޭ ގޮތުން ބަހުސް ކުރައްވާފައެވެ.\nމެންބަރުން އެންމެ ބޮޑަށް ފާހަގަކުރެއްވީ ގާނޫނުއަސާސީއަށް މިހާލަތުގައި އިސްލާހު ގެނައުމަކީ ރަނގަޅު ކަމެއް ނޫން ކަމަށެވެ. އަދި ގާނޫނުއަސާސީ އިސްލާހު ކުރުމަށް ގިނަ މެންބަރުން ދެކޮޅެވެ. ބައެއް މެންބަރުން ވަނީ މިހާރު ހިނގަމުން އަންނަ ކައުންސިލްތަކުގެ ދައުރު އަންނަ ޖޫން މަހުގެ ތިންވަނަ ދުވަހު ހަމަވުމާއި އެކު ރައީސުލްޖުމްހޫރިއްޔާ އައްޔަން ކުރާ ފަރާތްތަކެއް ކައުންސިލްތައް ހިންގުމަށް އައްޔަން ކުރުމަށް ހުށަހަޅާފައެވެ.\nރައްޔިތުންގެ މަޖިލިސް މިއަދު ނިންމާލައްވާ ވާހަކަދައްކަވަމުން ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވަނީ ގާނޫނުއަސާސީ އިސްލާހު ކުރުމަށް ބޭނުންވާ އަގުލަބިއްޔަތު ރައްޔިތުން އެމްޑީޕީއަށް ދީފައިވީ ނަމަވެސް މެންބަރުން އެކަމާއި ދެކޮޅުކަން ފާހަގަކުރައްވާފައެވެ. ނަޝީދު ވިދާޅުވީ ގާނޫނުއަސާސީ އިސްލާހު ކުރުމާއި ގުޅޭ ގޮތުން ބަހުސް ކުރެވުނީ އެކަމުގައި މެންބަރުންގެ ހިޔާލު ހުރި ގޮތް ހޯދުމަށް ކަމަށެވެ.\nއެމަނިކުފާނު ވިދާޅުވީ ގާނޫނުއަސާސީ އިސްލާހު ކުރުމާއި ގުޅޭ ގޮތުން ރާއްޖޭގެ ރައްޔިތުންނަށް މަޖިލީހުން ހައްލެއް ހޯދައި ދެވޭނެ ކަމަށެވެ. ސަރުކާރާއި ރައްޔިތުންވެސް މިކަމުގައި އެއވްެސް ވަރަކަށް ކަންބޮޑުނުވުމަށް ނަޝީދު އެދިލެއްވިއެވެ.\nގާނޫނުއަސާސީ އިސްލާހު ކުރުމަށް މެންބަރުން ދެކޮޅު ހެއްދެވި ނަމަވެސް ދައުލަތުގެ ބަންޑާރަ ނާއިބާއި ރައްޔިތުން މަޖިލީހުގެ ކައުންސެލާ ޖެނެރަލް ވެސް ވަނީ މި ދަނޑިވަޅުގައި އިއުލާން ކޮށްފައިވަނީ ގާނޫނުއަސާސީގައި ބަޔާންކޮށްފައިވާ ކުއްލި ނުރައްކަލުގެ ހާލަތު ނޫންކަން ފާހަގަކުރައްވާ ގާނޫނުއަސާސީ އިސްލާހު ކުރުމަށް މި ދަނޑިވަޅުގައި އެއްވެސް ހުރަހެއް ނެތް ކަމަށް ވިދާޅުވެފައެވެ.\nއޭޕްރީލް 7, 2020 19:45\nޚިޔާލު އެއް ނުވެގެން އުޅެނީ ކަލޭމެންގެ ނޫންތަ؟ މަޖިލީހުގެ މެޖޯރިޓީ ތިއޮތީ ދީފައި. އެހެން ބައެއްގެ ޚިޔާލަކާ ނުލައިވެސް ގާނޫނުތައް ހެދޭނެ. ފާސްކުރެވޭނެ. ތިޔަ އުޅެނީ އިންތިޚާބު ކާމިޔާބު ނުވާނެހެން ހީވާތީ. ބޭޒާރުވެދާނެތީ.\nއޭޕްރީލް 7, 2020 21:35\nބަލަގަ ތިސޮރަކީ އެއްޗެއްދަންނަ ސޮރެއްނޫން އެހުމުން ވައްކަން ކޮށްގެން މަމޮޅުމީހަކަށް ހެދިގެން ތިޔައުލެނީ މިބުނަނީ މިގައުމު ދޫކޮށްރައކާވާށޭ ، 2023 ގެ އިންތިހާބުންބަލިކޮށް ޖަލަށްލާނަމޭ ހިޔާނާތާ މަރުގެ މައަސަލަތަކެއްގާ.\nއޭޕްރީލް 7, 2020 21:36\nބޯހަލާކު. މީނާ ދައްކާ ވާހަކަތައް ނޫސްތަކުގަ ނުލިޔެބަލަ\nއޭޕްރީލް 8, 2020 00:09\nމީނަ އަކީ ވޮލްފެއް\nއޭޕްރީލް 8, 2020 01:24\nކޮބަިތޯ ވޮޗަރުންނަށް މާޗްމަހު ދޭންޖެހޭފައިސާ. ޙަމައެކަނި މުއައްޒަފުންގެ މުސާރަ ދިނަސް އެހެންތަންތަނައް މަހުންމަހައް ދައްކަންޖެހޭ ފައިސާ އެއް ނުދެވެޔޭ ކޮބާނަޝީދު ދެރިސޯޓުން ގައުމުހިންގިފަ ތިއޮތީ


މިޔަންމާއަށް ގެނައި ބަޣާވާތް ސަލާމަތީ މަޖިލީހުން ކުއްވެރިއެއް ނުކުރި | Sandhaanu\nމިޔަންމާއަށް ގެނައި ބަޣާވާތް ސަލާމަތީ މަޖިލީހުން ކުއްވެރިއެއް ނުކުރި\nސިފައިން ނިކުމެ މިޔަންމާގެ ވެރިކަން ވައްޓާލައި، މަދަނީ ލީޑަރު އަންސަން ސޫކީ އާއި އޭނާގެ ވަފާތެރިން ހައްޔަރު ކުރި ނަމަވެސް އެކަން ކުއްވެރިކޮށް ބަޔާނެއް ނެރެން އދ.ގެ ސަލާމަތީ މަޖިލިސް ފަސް ޖެހިއްޖެއެވެ.\nމީޑިއާ ރިޕޯޓްތައް ބުނާ ގޮތުގައި އދ.ގެ ސަލާމަތީ މަޖިލީހަށް މިޔަންމާގެ ބަޣާވާތް ކުއްވެރިކޮށް ބަޔާނެއް ނެރެވޭ ގޮތް ނުވީ ރަޝިއާ އާއި ޗައިނާ އިން މިޔަންމާގެ ސިފައިންނަށް ތާއިދު ކުރުމުންނެވެ. ރަޝިއާ އާއި ޗައިނާގެ ސަފީރުން ވަނީ މިޔަންމާގެ މައްސަލައިގައި ސަލާމަތީ މަޖިލީހުން ވަކިއެއްޗެއް ބުނުމުގެ ކުރިން އިތުރު ކަންކަން ބަލަން ވަގުތު ބޭނުންވާ ކަމަށް ވިދާޅުވެފައެވެ.\n15 މެންބަރު ގައުމު ހިމެނޭ ސަލާމަތީ މަޖިލީހަށް މިޔަންމާގެ މައްސަލަ ހުށަހެޅީ އިނގިރޭސިވިލާތުންނެވެ. އެމެރިކާ އިން ވަނީ އިނގިރޭސިވިލާތުން ހުށަހެޅި ޤަރާރަށް ތާއިދު ކޮށްފައެވެ. ޤަރާރުގައި ބުނެފައި ވަނީ މިޔަންމާ ސިފައިން ކޮށްފައިވާ ބަޣާވާތް ކުއްވެރި ކުރާކަމަށާއި ވަގުތުން ވަގުތަށް މިޔަންމާގެ ޑިމޮކްރަޓިކް ހަމަތައް އިއާދަ ކުރުމަށް ސިފައިންގެ ގޮވާލާ ކަމަށެވެ.\nމިޔަންމާގެ ސިފައިން ބުނެފައި ވަނީ ކުރިއަށް އޮތް އެއްއަހަރު މިޔަންމާގައި ކުއްލި ނުރައްކަލުގެ ހާލަތު އިއުލާންކޮށް، ގިނަ ޤާނޫނުތައް ސަސްޕެންޑް ކުރަން ނިންމާފައިވާ ކަމަށެވެ. އަލުން އިންތިޚާބެއް ބާއްވާނީ އެއްއަހަރު ފަހުން ކަމަށާއި އެއިންތިޚާބުން މޮޅުވާ ބަޔަކާއި ވެރިކަން ހަވާލު ކުރާނެ ކަމަށް މިޔަންމާގެ ސިފައިން ބުނެއެވެ.\nހޯމަ ދުވަހު މިޔަންމާ އަށް ގެނައި ބަޣާވާތައް ފަހު އަދި މިހާތަނަށް ސޫކީގެ ޚަބަރެއް ނުވެއެވެ. ނަމަވެސް މިޔަންމާގެ ބައެއް އޮފިޝަލުން ވަނީ ސޫކީ ގަދަވެސަލާމަތުން އެބަހުއްނެވި ކަމަށާއި އޭނާ ހުންނެވީ ސިފައިންގެ ބަންދުގައި ކަމަށް މީޑިއާގައި ވިދާޅުވެފައެވެ.\nމަންސޫރު އަހުމަދު ފެބްރުއަރީ 3, 2021 At 6:38 ޕމ\nސަޅީގޮތެއް މިވެސް! ދެން އަނެއްކާވެސް ސިވިލް ސަރުކާރު މިލިޓަރީ ބުނާގޮތެއް ނުހަދައިފިނަމަ އަނެއްކާވެސް ރޭގަނޑު ނިކުމެ ސިޔާސީ އެންމެން ނިދައިފަތިއްބާ ބޮޑުބަޑި ހިފައިގެން ގޮސް ނަގައި ހައްޔަރުކުރާނީއޯ. ދެން އަނެއްކާވެސް ކުރިން އެބުނިގޮތަށް 1 އަހަރު ފަހުން އިންތިޚާބެއް ބާއްވާނީޔޯ؟ ބޮޑު ބަލާވެރިކަމެއް ތީ#


އުތުރު ތިލަފަޅުގެ މައްސަލައިގައި އިދިކޮޅު މެންބަރުންނާއި...\nއުތުރު ތިލަފަޅު މައްސަލަ\nއުތުރު ތިލަފަޅުގެ މައްސަލައިގައި އިދިކޮޅު މެންބަރުންނާއި ސަރުކާރުގެ ހޫނު ބަހުސްތަކެއް\nޔާމީންގެ ވެރިކަމުގައި ހެދި އެއްބަސްވުމަށް ގެނައި ބަދަލާއެކު އެކަމުގައި ސީދާ ފައިދާ ކުރާނީ ރާއްޖެއަށް ކަމަށް ސަރުކާރު މެންބަރުން ވިދާޅުވި\n51 މެންބަރުން ކުއްލި މި މައްސަލައަށް ބަހުސް ކުރެއްވި\nމިއީ ރައްޖޭގެ އަމާންކަމާއި އިސްތިގުލާލަށް އަސަރުކުރާނެ ކަމެއް ކަމަށް އިދިކޮޅު މެންބަރުން ފާހަގަ ކުރެއްވި\n23 ފެބްރުއަރީ 2021 | އަންގާރަ 07:22\nއިންޑިއާގެ އަސްކަރިއްޔާގެ އޮފިޝަލުންނާ އެކު ކުރީގެ ޗީފް އޮފް ޑިފެންސް ފޯސް އަދި ރާއްޖޭގެ އަސްކަރިއްޔާގެ ބައެއް އިސްވެރިން އުތުރު ތިލަފަޅުގައި\nއުތުރުތިލަފަޅުގައި ޑޮކްޔާޑަކާއި ހާބަރެއް ހެދުމުގެ ނަމުގައި އިންޑިޔާ ސިފައިންނަށް ޤާއިމުވެ ތިބެވޭ ގޮތަށް ހަދާ އެއްބަސްވުން ހާމަކުރުމަށާއި، އިންޑިޔާއިން ނަގާފައިވާ ލޯނުތަކުގެ ތަފުސީލު ހާމަކުރަން ގޮވާލައި ނައިފަރުދާއިރާގެ މެމްބަރ އަޙްމަދު ޝިޔާމް ރައްޔިތުންގެ މަޖިލީހުގެ 2021 ވަނަ އަހަރުގެ ފުރަތަމަ ދައުރުގެ 8 ވަނަ ޖަލްސާއަށް ކުއްލި މައްސަލައެއް ހުށަހަޅުއްވާފައިވެއެވެ. މި މައްސަލައަށް ބަހުސްކުރުމަށް 51 މެމްބަރުން ވޯޓުދެއްވާފައިވެއެވެ.\nސަރުކާރު މެންބަރުން ޑޮކްޔާޑުގެ ދިފާއުގައި ވާހަކަ ދެއްކެވި އިރު އިދިކޮޅުން މި މައްސަލަ އޮޅުވާލަން މަސައްކަތްކުރާކަމުގެ ތުހުމަތު\nބަހުސްގެ ވަގުތުގައި ވާހަކަދެއްކެވި މެންބަރުންގެ ވާހަކަތަކަށް ބަލާލާއިރު، މެދު ހެންވޭރުދާއިރާގެ މެމްބަރު އަލީ އާޒިމް ވިދާޅުވެފައިވަނީ މިފަދަ އެއްބަސްވުންތައް މަޖިލީހުގެ 241 ކޮމިޓީއިންނާއި ހައިކޯޓުން ހާމަކުރަން ނުޖެހޭކަމަށް ނިންމާފައިވާއިރު މިކަމާ ގުޅިގެން ބަހުސް ކުރަން ވެސް ނުޖެހޭނެކަމަށް ވިދާޅުވިއެވެ. އަދި މި އެއްބަސްވުމުގައި މައްސަލައެއްވާނަމަ، އިދިކޮޅަށް ވެސް އިންޑިޔާއާއެކު މިކަމާ ގުޅޭގޮތުން މަޝްވަރާކުރުމުގެ ފުރުސަތު އޮތްކަމާއި، މިނިސްޓަރާ ބައްދަލުކުރުމުގެ ފުރުސަތު ވެސް ލިބުންކަމަށާއި، އެކަން ކޮށްފައިނުވާކަމަށް އާޒިމް ވިދާޅުވިއެވެ.\nމި މައްސަލައާ ގުޅިގެން މާފަންނު މެދު ދާއިރާގެ މެމްބަރ އިބްރާހީމް ރަޝީދު ވިދާޅުވީ މި އެގްރީމަންޓުގައި ކުރީ ސަރުކާރުން ސޮއިނުކޮށް އޮތީ، ސޮއިކޮށްފިނަމަ، ދިވެހިރާއްޖޭގެ ކަނޑުގެ ސަރަހައްދުގައި މަސްތުވާތަކެތީގެ ވިޔަފާރި ނުކުރެވޭނެތީކަމަށެވެ.\nމި މައްސަލައާ ގުޅޭ ގޮތުން މަރަދޫ ދާއިރާގެ މެމްބަރު އިބްރާހީމް ޝަރީފު ވިދާޅުވީ ދުނިޔެ ގުޅިލާމެހިފައި އޮތްގޮތުން ދިފާއީ އެއްބަސްވުންތަކާއި، ސަލާމަތާއި ރައްކާތެރިކަމުގެ އެއްބަސްވުންތައް ކުރާކަމަށެވެ. މިސާލެއްގެ ގޮތުން އޭނާ ވިދާޅުވީ ނޭޓޯގެ ބައެއް އަސްކަރީ ކަންކަމަކީ ކްލެސިފައިޑް ކަންކަންކަމާއި، އެއީ ޤައުމުތަކުގެ ސަލާމަތަށްޓަކައި ކޮށްފައިވާ ކަންކަން ކަމަށެވެ. އަދި ދިވެހިރާއްޖޭގެ ސަލާމަތާއި ރައްކާތެރިކަން ކަށަވަރުކުރެވޭނީ ކައިރި އެކުވެރި ދައުލަތްތަކުގެ އެހީއާ އެކުގައިކަމަށް ވިދާޅުވިއެވެ.\nއައްޑޫ މީދޫ ދާއިރާގެ މެމްބަރ ރޮޒައިނާ އާދަމް ވިދާޅުވީ އިހްލާސްތެރިކަމާއެކު މައުލޫމާތު ހޯދަން އެދޭނަމަ، ހުށަހަޅާނީ 241 ކޮމިޓީއަށް ކަމަށެވެ. އަދި މިއީ ޤައުމީ ސަލާމަތާ ގުޅޭކަންކަމުގައި، ދުނިޔޭގެ އެއްވެސް ތަނެއްގައި އެކަން ކުރާގޮތެއް ނޫންކަމަށް ވިދާޅުވިއެވެ.\nއުތުރު ތިލަފަޅު މަޝްރޫއާ ގުޅިގެން ހުށަހެޅި ކުއްލި މައްސަލައިގައި ބިލެއްދޫ ދާއިރާގެ މެމްބަރ އަޙްމަދު ހަލީމް ވިދާޅުވީ މި މައްސަލައަކީ 2013 ވަނަ އަހަރު ޕީޕީއެމްއިން ފެށި މަސައްކަތެއްކަމަށެވެ. އަދި 2016 ވަނަ އަހަރު މިކަމަށް އެކްޝަން ޕްލޭނެއް ހެދި ސޮއިކުރުމާ ހަމައަށް ގޮސް، ހުއްޓިގެން ދިޔައީ 100 ވަރަކަށް މިލިއަން ޑޮލަރު އަމިއްލަ ޖީބަށް ނަންގަވަން އުޅުމުގެ ސަބަބުންކަމަށެވެ.\nމީގެ އިތުރުން ހުޅުދޫ ދާއިރާގެ މެމްބަރު އިލްޔާސް ލަބީބު ވިދާޅުވީ މި ބަނދަރުގެ އުމްރާނީ އެންމެހާ ވަސީލަތްތަކަކީ ހަމައެކަނި ދިވެހިރާއްޖޭގެ މިލްކެއްކަމުގައި ސާފުކޮށް އެނގެން އޮންނަކަމަށެވެ. އަދި ރާއްޖޭގެ ސިފައިން އެހެން ޤައުމުތަކުގައި އެޑްވައިޒަރުންގެ ގޮތުގައި ވެސް މަސައްކަތްކުރާކަމަށެވެ. އަދި ދިވެހިރާއްޖޭގެ ވަސީލަތްތައް ތަރައްޤީކުރުމަށް މި ކުރެވޭ މަސައްކަތް ހުއްޓުވުމަށް އިދިކޮޅުން ދައްކާ ވާހަކަތަކަށް ލަދު ގަންނަން ޖެހޭނެކަމަށް ވިދާޅުވިއެވެ.\nއިނގުރައިދޫ ދާއިރާގެ މެންބަރު ހަސަން އަޙްމަދު ވިދާޅުވީ މިއިން އެއްވެސް ކަމެއް ރާއްޖޭގެ އިސްތިޤްލާލަކަށް ވެސް އަދި ރައްޔިޔުންނަށް ވެސް ގެއްލުމެއް ނުވާނެކަމަށެވެ. އެހެން ބޮޑެތި ޤައުމުތަކުގައި ވެސް ޕޯޓުހެދުމަށް ބޮޑެތި ކުންފުނިތަކަށް ދީފައިވާކަމަށާއި، ޕޯޓު ދީގެން އެ ޤައުމަކަށް ވާ ގެއްލުމެއް ނޯންނާނެކަމަށެވެ.\nވައިކަރަދޫ ދާއިރާގެ މެމްބަރު ހުސައިން ޒިޔާދު ވިދާޅުވީ ނައިފަރު ދާއިރާގެ މެންބަރު ޝިޔާމް ހުށަހެޅުއްވި މައްސަލައިގެ މަޤްސަދަށް ބަލާއިރު މިއީ އިދިކޮޅުގެ ލީޑަރޝިޕްގެ މައްސަލައެއްގެ ގޮތުގައި ފެންނަކަމަށެވެ. މިއީ ލީޑަރޝިޕްގެ ކޯޅުމުގެ ތެރެއިން ކޮށްފައިވާކަމެއްކަމަށާއި، މިކަމަކީ ރައްޔިތުންނަށް އޮޅުވާއިލަން ކުރާ ކަމެއްކަމަށެވެ.\nކުއްލި މައްސަލައަށް ބަހުސް ކުރައްވަމުން ގަލޮޅު ދެކުނު ދާއިރާގެ މެމްބަރ މީކާއިލް އަޙްމަދު ނަސީމް ވިދާޅުވީ އިދިކޮޅުގެ ހަޤީޤީ މަޤްސަދަކީ ދިވެހި ރާއްޖޭގެ މިނިވަންކަން ނުވަތަ އިސްތިޤްލާލް ގެއްލިދާނެތީކީ ނޫންކަމަށާއި، އިންޑިޔާއާ މެދު ނަފްރަތު އުފައްދައި، އިންޑިޔާ ޕްރެޝަރަށް ވައްޓާލައި، އިންޑިޔާ ސަރުކާރުން ރައީސް ޔާމީން ދޫކޮށްލަން މިސަރުކާރަށް އެދުމަށްކަމަށެވެ. އަދި އިދިކޮޅުގެ ސްޓްރެޓަރޖީއަކީ ދޮގު ޤައުމިއްޔަތު ނޫނީ ވަތަނިއްޔަތު އުފެއްދުންކަމަށް އޭނާ ވިދާޅުވިއެވެ.\nސަރުކާރު ޕާޓީގެ މެންބަރު ހުޅުމާލެ ދާއިރާގެ މެމްބަރު އަލީ ނިޔާޒު ވިދާޅުވީ ޑޮކްޔާޑަކީ 2013 ވަނަ އަހަރުން ފެށިގެން ކުރަމުން އައި މަސައްކަތެއް ކަމަށެވެ. އަދި 15 އަހަރުދުވަހަށް އިންޑިއާއިން އެހީތެރިކަން ފޯރުކޮށްދިނުމުގެ ވާހަކަދައްކާއިރު، މިއީ އެހެނިހެން ސިވިލް މަޝްރޫޢުތަކުގައި ވެސް ފަންނީ ޤާބިލްކަން އުފެދެންދެން ކުރަމުން އަންނަ ކަމެއްކަން އޭނާ ފާހަގަ ކުރެއްވިއެވެ.\nމަކުނުދޫ ދާއިރާގެ މެމްބަރު މުޙައްމަދު ރާއީ ވިދާޅުވީ އީއީޒެޑްގެ އޮޕަރޭޝަން 2009 އިން ފެށިގެން މިހާތަނަށް 54 އޮޕަރޭޝަން ހިންގާފައިވާކަމާއި، އެ މުއްދަތުގައި ރައީސް ޔާމީނުގެ ދައުރުކެނޑިގެން ދިޔައީތޯ ސުވާލު އުފައްދަވާފައެވެ. އަދި މިއީ އިންޑިޔާގެ ކަނޑުކަމާއި، އިންޑިޔާއިން މި ސަރަޙައްދު ބަލަހައްޓަންޖެހޭކަމަށް އޭނާ ވިދާޅުވިއެވެ.\nގަލޮޅު އުތުރު ދާއިރާގެ މެމްބަރު އީވާ އަބްދުالله ވިދާޅުވީ ޑޮކްޔާޑަކީ ދިވެހިރައްޔިތުންގެ މިލްކިއްޔާތެއް ކަމަށާއި، ޕީޕީއެމް އިން މަސައްކަތްކުރަނީ ދިވެހިރައްޔިތުން ބިރުގަންނުވަން ކަމަށެވެ. އަދި ދިވެހިރާއްޖެ އަކީ އިންޑިއާގެ ރައްކާތެރިކަމަށް ވެސް މުހިއްމު ގައުމެއް ކަމަށާއި، ދިވެހިރާއްޖެ އެހެން ބައެއްގެ އަތް ދަށަށް ހިނގައްޖެނަމަ އެއީ އިންޑިއާއަށް ނުރައްކަލަކަށްވާނެ ކަމަށެވެ.\nހެންވޭރު ހުޅަނގު ދާއިރާ ގެ މެމްބަރު ހަސަން ލަތީފު ވެސް ވިދާޅުވީ ޑޮކްޔާޑަކީ ދިވެހިންގެ މިލްކެއް ކަމަށެވެ. އަދި އިންޑިއާކަނޑުގައި ފިނި ހަނގުރާމައެއް ކެކެމުން އަންނަ މަންޒަރު އެބަފެންނަ ކަމަށާއި، އެހެންކަމުން ދިވެހިރާއްޖެއިން އިންޑިއާއަށް އެހީތެރިކަން ފޯރުކޮށްދޭންޖެހޭ ކަމަށެވެ. އަދި ބޮޑެތި ގައުމުތައް ވެސް އެހެން ގައުމުތަކުން އަސްކަރީ އެހީތެރިކަން ހޯދާ ކަމަށް އޭނާ ފާހަގަ ކުރެއްވިއެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ހިނގި ބައެއް ކަންކަމަށް އަލިއަޅުވާލައްވަމުން މަތިވެރި ދާއިރާގެ މެމްބަރު ޙަސަން ޒަރީރު ވިދާޅުވީ ދިވެހިރާއްޖޭގެ ބިންވިއްކުމަށް ޤާނޫނެއް ފާސްކޮށްފައިވަނީ ރައީސް ޔާމީންގެ ވެރިކަމުގައި ކަމަށާއި، އަދި ޕީޕީއެމްގެ ވެރިކަމުގައި ޖީއެމްއާރް ބޭރުކުރުމުން ބޮޑު ގެއްލުމެއްވި ކަމަށެވެ. އަދި މިއުޅެނީ މިލިޓަރީ ބޭސްއެއް ހަދާކަށްނޫން ކަމަށް އޭނާ ވިދާޅުވިއެވެ.\nދިއްގަރު ދާއިރާ ގެ މެމްބަރު އިކުރާމް ހަސަން ވިދާޅުވީ އިންޑިއާއަށް ރާއްޖެ މުހިއްމު ކަމަށެވެ. އިހަވަންދޫ ދާއިރާގެ މެމްބަރު މުހައްމަދު ޝިފާއު ވިދާޅުވީ ކުރީ ސަރުކާރުގައި ވެސް މި މަސައްކަތް ކުރިއަށް ދިޔަ ކަމަށެވެ.\nވިލުފުށި ދާއިރާގެ މެމްބަރު ހަސަން އަފީފު ވިދާޅުވީ ދިވެހިންގެ އިގުތިސާދީ ކުރިއެރުމާ ގުޅިފައި ވަނީ ދިވެހިންގެ ސަލާމަތާއި ރައްކާތެރިކަން ކަމަށާއި، އެހެންކަމުން ކޯސްޓްގާޑު ކުރިއަރުވަން ޖެހޭ ކަމަށެވެ. ދިވެހިރާއްޖޭގެ ސިޔާދަތު ވިއްކާލީ ޕީޕީއެމްއިން ކަމަށާއި، އަދި އިރާނާއި ގަތަރާ ގުޅުންކަނޑާލީ ކުރީގެ ސަރުކާރުން ކަމަށް އޭނާ ފާހަގަ ކުރެއްވިއެވެ.\nކުޅުދުއްފުށި އުތުރު ދާއިރާގެ މެމްބަރު ޔާސިރު އަބްދުއްލަތީފު ވިދާޅުވީ މިއީ 2013 ވަނަ އަހަރުން ފެށިގެން ކުރިއަށް ދިޔަ ކަމެއް ކަމަށާއި، ދިވެހި ރާއްޖޭގެ ކަނޑުގެ ސަރަހައްދު ބެލެހެއްޓުމުގެ މަސައްކަތުގައި އެހީތެރިކަން ބޭނުންވާ ކަމަށެވެ. އަދި ބަޖެޓުގެ 15 އިންސައްތަ މިލިޓަރީއަށް ޚަރަދު ކުރަން ޖެހޭ ކަން އޭނާ ފާހަގަ ކުރެއްވިއެވެ.\nމާފަންނު ހުނޅަގު ދާއިރާގެ މެމްބަރު މުހައްމަދު ފަލާހު ވިދާޅުވީ 2013 ވަނަ އަހަރުން ފެށިގެން 2019 ވަނަ އަހަރާ ދެމެދު9ފަހަރު އިންޑިއާ އާއި ދިވެހިރާއްޖެއާ ދެމެދު މި މަޝްރޫޢާ ބެހޭގޮތުން ވާހަކަ ދެކެވިފައިވާ ކަމަށެވެ. އަދި ވަގަށް މަސްބޭނުން ހުއްޓުވުމަށް ކޯސްޓްގާޑު ތަރައްޤީވާން ޖެހޭ ކަމަށާއި، ހައްދުފަހަނައަޅާފައިވާ މީހުންނާއި، ޑްރަގު ވިޔަފާރި އާއި އިންސާނީ ވަގުފާރި ފަދަ ކަންކަން ހުއްޓުވުމަށް ކޯސްޓްގާޑު ކުރިއަރުވަންޖެހޭ ކަމަށެވެ.\nމާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ ވިދާޅުވީ ދައުލަތަށް ގެއްލުންވާފަދަ ކަމެއް މި ސަރުކާރުން ނުކުރާނެ ކަމަށެވެ. އަދި މިއީ ކުރީ ސަރުކާރުތަކުން ވެސް ކުރިއަށްގެންދިޔަ މަޝްރޫޢެއް ކަމަށެވެ. އިންޑިއާއަކީ ދިވެހިރާއްޖެއަށް ހުރިހާ ކަމެއްގައި ވެސް އެންމެ ބޮޑަށް އެހީތެރިވާ ގައުމު ކަމަށް އިމްތިޔާޒު ފާހަގަ ކުރެއްވިއެވެ.\nއުނގޫފާރު ދާއިރާގެ މެމްބަރު މުޙައްމަދު ވަހީދު ވިދާޅުވީ ކުރީ ސަރުކާރުން ޗައިނާއާ އެކު ހެދި އެގްރީމަންޓެއް އެއް ދުވަސްތެރޭގައި ފާސްކުރީ ރައްޔިތުންގެ މަޖިލީހުގެ މެމްބަރުންނަށް ނުވެސް ދައްކާކަމަށެވެ. ބާރަށު ދާއިރާގެ މެމްބަރު އަޙްމަދު އަބްދުالله ވިދާޅުވީ އިދިކޮޅުގެ މިކަހަލަ ކޮންމެ ކަމަކުން ފެންނަނީ ރާއްޖެ ބޭރުގައުމުތަކުން އެކަހެރިކުރުމަށް ކުރެވޭ މަސައްކަތެއްގެ ގޮތުގައި ކަމަށެވެ.\nހޯރަފުށީ ދާއިރާގެ މެމްބަރ އަޙްމަދު ސަލީމްގެ ވާހަކައިގައި ކުރީގެ ރައީސް ޔާމީން އިރު މި އެއްބަސްވުން އޮތީ އެންމެ ފަހިގޮތަށް ނޫންކަމަށާއި، ދިވެހިންނަށް ފަހިވާގޮތަށް އެ މާއްދާތައް ބަދަލުކުރީ މި ސަރުކާރުންކަމަށް ވިދާޅުވިއެވެ. އަދި 15 އަހަރުގެ ވާހަކަ ދައްކާއިރު، އޭރު ދޭން އޮތީ ކިތައް އަހަރަށްކަން އިދިކޮޅަށް އެނގޭނެކަމަށް އޭނާ ވިދާޅުވިއެވެ. މި އެއްބަސްވުމުގެ ފްރޭމްވޯކް އެގްރީމަންޓެއްގެ ގޮތުގައި މިހާރު އޮތުމުން ދެން ހިނގަންޖެހޭނީ ރާއްޖޭގެ ޤާނޫނާއި ޤަވައިދުތަކާ އެއްގޮތަށްކަމަށް މެންބަރު ސަލީމް ފާހަގަކުރެއްވިއެވެ.\nތިނަދޫ ދެކުނު ދާއިރާގެ މެމްބަރު އަބްދުالله ސަނީފު ވިދާޅުވީ ކުއްލި މައްސަލައަކީ ފިތުނަފަސާދަ އުފައްދަން ހުށަހެޅި ހުށަހެޅުމެއް ކަމަށެވެ. އަދި ކުރީގެ ސަރުކާރުން ވެސް ކުރި މަސައްކަތެއް ކަމަށާއި އެމްޑީޕީން ލޯބިކުރަނީ ޑިމޮކްރެޓިކް އުޞޫލުތަކަށް ކަމަށް ވިދާޅުވިއެވެ.\nއިދިކޮޅު މެންބަރުން މި މައްސަލައިގައި ސަރުކާރުން ގޯސް ހަދާފައިވާކަން ދައްކަވަން މަސައްކަތް ކުރެއްވި\nކުއްލި މައްސަލަ ހުށަހެޅުއްވުމަށްފަހު ލިބިވަޑައިގެންނެވި އިތުރު ވަގުތުގައި އިދިކޮޅު މެންބަރު އަދި ނައިފަރު ދާއިރާގެ މެމްބަރ ޝިޔާމް ވަނީ އާޒިމްގެ ވާހަކައަށް ރައްދު ދެއްވާފައެވެ. އޭނާ ވިދާޅުވީ ހައިކޯޓުން މި މަޢުލޫމާތު ހާމަނުކުރަން އަނގާފައި ނޯންނާނެކަމަށާއި، މި ޕްރޮޖެކްޓާ ގުޅޭގޮތުން އިންޑިއާގެ އެކްސްޓަރނަލް އެފެއަރޒް ޑރ. ސުބްރަމަންޔަން ޖައިޝަންކަރާ މަޝްވަރާތައް ކުރެއްވި ކަމަށެވެ. ނަމަވެސް އެ ޕްރޮޖެކްޓްތައް ނުނިންމީ ދިވެހިރާއްޖޭގެ މިނިވަންކަން ގެއްލޭތީކަމަށެވެ.\nއިދިކޮޅުގައި ހިމެނިވަޑައިގަންނަވާ ފަރެސްމާތޮޑާ ދާއިރާގެ މެމްބަރު ހުސައިން މުޙާއްމަދު ލަތީފް ވިދާޅުވީ ތަރައްޤީއަށް މިސަރުކާރު ގެ އަމިއްލަ ތަސައްވުރެއް ނެތްކަމަށެވެ. އަދި މި އެއްބަސްވުމުގެ ހަޤީޤަތް ރައްޔިތުންނަށް ހާމަވާންޖެހޭކަމަށާއި، އެއީ ދިވެހި ރައްޔިތުންގެ ޙައްޤެއްކަމަށް ވިދާޅުވެފައެވެ.\nއިދިކޮޅު ޕީއެންސީގެ ނައިބް ލީޑަރު އަދި މާވަށު ދާއިރާގެ މެމްބަރ މުޙައްމަދު ސައީދު ވިދާޅުވީ ގޯސްވެގެން އުޅެނީ ޑޮކްޔާޑެއް ހެދުން ނޫންކަމަށާއި، އެކަމަކު އެއްބަސްވުން ސިއްރުކުރާ މައްސަލައާއި، ބޭރުގައުމެއްގެ ސިފައިން ބައިތިއްބާ އޮޅުވާލައި މައްސަލަކަމަށެވެ. އަދި ހައިޑްރޯގްރަފީ ހަދަން ރައީސްގެ ޕްރޮޕެގެންޑާގެ ދަށުން މުޅި ދިވެހިރާއްޖޭގެ ކަނޑުގެ ސަހަރައްދު ބެލުމަށް ކުރަހަންދީފައިވާކަމަށެވެ.\nމިނިވަން މެންބަރުންގެ ތެރެއިން ކަންބޮޑުވުން ފާޅުކުރެއްވީ އުޝާމް އެކަނި\nވިލިމާލެ ދާއިރާގެ މެމްބަރު އަހުމަދު އުޝާމް ވިދާޅުވީ ކަންބޮޑުވުމަކީ ޑޮކްޔާޑް ބެލެހެއްޓުމަށް 15 އަހަރުގެ މުއްދަތަށް އިންޑިއާގެ ސިފައިން އެތަނުގައި ތިބުން ކަމަށާއި، މިހެން އެއްބަސްވުން އޮތްތޯ ނޫންތޯ ސާފުވާންޖެހޭ ކަމަށެވެ. އަދި ދާއިމީ ގޮތެއްގައި އެއްވެސް ގައުމެއްގެ އަސްކަރީ ފަރާތްތައް ތިބުމަށް ތާއީދެއްނުކުރައްވާ ކަމަށެވެ.\nމަޖިލީހުގައި ކާށިދޫ ދާއިރާ ތަމްސީލުކުރައްވާ މިނިވަން މެންބަރު އަބްދު الله ޖާބިރު ވިދާޅުވީ އިންޑިއާގެ މިލިޓަރީ ތިބޭކަށް މެމްބަރ ޖާބިރު ދާއިރާއަށް މައްސަލައެއް ނެތްކަމަށެވެ.


ސިޔާސީ ދެބައޮޑުވުން (އަދުނާނުގެ ގަލަމުން)\nސިޔާސީ ފެންޑާގެ ނަމުގައި އަލުގަނޑު މިގެނެސްދޭ ކޮލަމުގައި ލިޔަމުންދާނީ އެއިރަކު ރާއްޖޭގެ މަސްރަހުގައި ރައްޔިތުންގެ ކަންބޮޑުވުމާއި ، މަސްލަހަތު އެކަމެއްގައި އެކުލެވިގެންވާ ކަންކަމުގެ މައްޗަށެވެ.\n11 ނޮވެމްބަރ 2008 ގެ ވެރިކަން ފެށުނީންސުރެ 07 ފެބުރުއަރީ 2012 ގައި ސިފައިންނާއި ފުލުހުން ވެރިކަން ބަދަލު ކުރުމާއި ހިސާބަށް ސަރުކާރާއި ދެކޮޅުވެރި ވާދަވެރިން މެދުނުކެނޑި ރައްޔިތުންގެ ބޮލަށް ވައްދަން މަސަތްކަތް ކުރަމުން ގެންދިޔަ ވަރަށްގިނަ ވާހަކަތަކެއް އެބަހުއްޓެވެ. މިވާހަކަ ތަކަކީ އަޅުގަނޑު ގަބޫލްކުރާ ގޮތުގައި އަންނަންއޮތް ޖީލަށްޓަކައި، ނުވަތަ ދެންއަންނަ ރައްޔިތުންގެ ވެރިކަންކިލަނބުވިޔަ ނުދިނުމަށްޓަކައި ހިތުދަސް ކުރައްވަންޖެހޭ ވަރައްމުހިންމު ފިލާވަލުތަކެކެވެ.\nވެރިކަންބަދަލުކުރުމުގެ ދަހިވެތިކަމުގައި ރައްޔިތުންގެ މެދުގައި މާތްވެގެންވާ އިސްލާމްދީނޭ ކިޔައިގެން “ދެބައޮޑުވުމުގެ” މަސައްކަތްހިންގާ ފިތުނަ ފަސާދަ އުފެއްދުމުގަޔާއި އަދި ވެރިކަމުގެ ދަހިވެތި ކަމުގައި ރައްޔިތުންނަށް އޮލުވައިލައިގެން މާތްވެގެންވާ އިސްލާމްދީން ހަތިޔާރަކަށްނަގައި ދެއެދޭ ފަރުދުންނަށާއި، އިސްލާމީ އަހުންނަށް ދީނީ ދަންނަބޭކަލުންގެ ތެރެއިން މަދުބަޔަކު ބަދުދުޢާކޮށް އޮޅުވައިލައިފައިވާތީ ނިހާޔަތަށް ހިތާމަކުރަމެވެ. އަދި ހަމައެހެންމެ މިކަން އެންމެ ހަރުކަށި އިބާރާތުން ކުއްވެރިކުރަމެވެ. މިހެންމިކަންއޮތަސް ޖަމީއަތުލް ސަލަފާއި އިސްލާމިކް ފައުންޑޭޝަން ފަދަ ޖަމާއަތް ތަކުގެ އިސްލާމީ އެހީތެރިކަން މިގަޢުމަށް ލިބެމުންދާތީ ނިހާޔަތަށް އުފާކުރަމެވެ. ސިޔާސީ ޕާޓީތަކުގެ އިސްވެރިން ހިންގަވަމުން ގެންދެވީ ހަގީގަތާއި ހިލާފު ދެބައޮޑުވުންކަން މިއަދު އެދަނީ ދީނީ ދަންނަބޭކަލުންނަށާއި، ލޮބުވެތި ގިނަ ދިވެހިރައްޔިތުންނަށް އެނގި ސާފުވަމުންނެވެ. މިގޮތުން ނިމިދިޔަ ސަރުކާރުން ގޯސްކޮށް ކޮށްފައިވާކަމަށްބުނި ގިނަކަންތައްތައް މިއަދު ވެރިކަމާއި އަލަށް ހަވާލުވެލެއްވި އާސަރުކާރުގެ އިސްވެރިން އެދަނީ މިހާރު ހަމަ އެކަންތައްތަށް ރަނގަޅު ކަމުގައި ބުނަމުންނެވެ.\nކުރިން ރަނގަޅުނުވި ކަންތަށްތަށް ތިމަ ތިމާމެންނަށް ވެރިކަން ލިބުމުން ރަނގަޅުވުމީ މިޢީއަޅެ އަޖައިބު ވާވަރުގެ ވާހަކައެއް ނޫންހޭ! މިގޮތުން ޒަޔަނިސްޓް އިޒުރޭލާއި ގުޅުން ބަދަހިކުރުމީ ސައިތޯނީ އަމަލެއް ކަމުގައިބުނި ފަރާތްތަކުން ތިމާމެންނަށް ވެރިކަން ލިބުމުން ވަކިވަކި ދާއިރާތަކަކުން އިޒުރޭލާ ގުޅުންބަދަލު ކުރުމީ މައްސަލައެއް ނޫންކަމުގައި އެދަނީ ބުނަމުންނެވެ. އަދި ބޮޑުސައިތޯނާ ކަމުގައި މަދަނީ އިއްތިހާދުން ބުނަމުންއައި ޖީ އެމް އަރ މިއަދު އެވަނީ ތާންކަނޑައިނުލައި ހުދުފޮށަޔަކަށް ވެފައެވެ.\nކޮންމެޔަކަސް މިހިރަ މިހިރަ ވާހަކަ ތަކަކީ އަޑުއިވި އިވި ކަންފަތް އެއްގޯސްވެފައިވާ ވާހަކަ ތަކެކެވެ. އެހެން ނަމަވެސް ރައްޔިތުންނަށް އިސްލާމީ ވެރިކަމެއް ކޮށްދޭނެ ކަމުގައި ބުނި މަދަނީ އިއްތިހާދުގެ ސަރުކާރުން އަދި މިހާތަނަށް އެބުނާ އިސްލާމީ ވެރިކަމެއް ލޮބުވެތި ރައްޔިތުންނަށް ކޮށްދެން އުޅޭތަން ނުވަތަ ކޮށްދެން އެބުނަނީ ކޮންކަހަލަ ވެރިކަމެއްކަން އަދި މިވަނީ ރައްޔިތުންނަށް ނުފެނިއެވެ.\nމަދަނީ އިއްތިހާދުގެ ނަމުގައި ޕީޕީއެމާއި ، އަދާލަތު އިސްވެއޮވެ 17 ރޭވަންދެން މެދުނުކެނޑި މާލޭގެ މަގުމަތީގައި ބާއްވަމުން ގެންދިޔަ ހަމަނުޖެހުންބޮޑު ވަރައްގިނަ ރައްޔިތުން ތަކަކަށް ގެއްލުންވި މުޒާހަރާތަކުގައި ވާހަކަ ދެއްކެވި ކޮންމެ ބޭފުޅަކަށް ވަޒީފާގެކުފޫ ހަމަވިޔަސް އަދި ހަމަނުވިޔަސް މިނިސްޓަރުކަމާއި، ސްޓޭޓް މިނިސްޓަރުކަން އެގެންދަވަނީ ބައްސަވަމުންނެވެ. މިއީ ވިސްނައިލަން ޖެހޭ ކަމެކެވެ. ނިމިދިޔަ ނަޝީދުގެ ސަރުކާރުގައި ސިޔާސީ މަގާމުތަށް މާގިނަ ކަމުގައި ބުނަމުން އައި މަދަނީ އިއްތިހާދުގެ ބޭފުޅުން މިއަދު ދެންބުނާނީ އަޅެކީކޭބާއޭ! އަދި ނިމިދިޔަ ސަރުކާރުން 50 އަހަރަށް ދިންރިޒޯޓްތަށް މިހާރު އެގެންދަނީ ވެރިކަން ބަދަލު ކުރުމަށް އެހީތެރިވި ރިޒޯޓް އޯނަރުންގެ އުމުރަށް އެއްވެސް ފައިސާއެއް ނުނަގާ ހަދިޔާ ކުރަމުންނެވެ… ނުނިމޭ..